অনুৰণন – মল্লিকা শৰ্মা বৰদলৈ – ফটাঢোল\nঅনুৰণন – মল্লিকা শৰ্মা বৰদলৈ\nআজি আনদিনাৰ তুলনাত মানুহ বেছি। চাৰিওফালে এবাৰ চকু ফুৰালে শ্ৰুতিয়ে। এটাও চিট খালী নাই। আধাতকৈ বেছি মহিলাৰে ভৰি আছে বহা ঠাই। ঠিয় হৈ থকা বেছিভাগেই পুৰুষ।\nআই শ্বোৱেৰ চ’তি ড্ৰেছ মে….”\n“ব্লু আইজ হিপন’টাইজ টেৰি কৰতি হে মেন্নু\nহানি সিঙৰ “গানৰ” কথাৰে কাৰোবাৰ মোবাইল ফোন এটা বাজি উঠিল। কথাখিনিয়ে যেন তাইকে চিকুটি দিলেহি তেনে লাগিল শ্ৰুতিৰ। গানটো ভাঁহি অহাৰফালে উভতি চালে তাই। দীঘল চুলি, এমুখ দাড়ি, এখন কাণত কাণফুলি এপাত ওলমি আছে। চাৰ্টৰ আধালৈকে বুটাম খোলা, পেণ্টটোও কোনোমতেহে যেন ওলমি ৰৈছে কঁকালৰ তলৰ অংশত। ডিঙিতে টাটু এটাও আছে। অকণো পৰিপাটি নহয়। দেখিলেই জধলা বুলিব পৰা ল’ৰাজনে হাতত লৈ থকা গুটখাৰ পেকেটটো দুবাৰমান জোকাৰি মুখত ঢালি দিহে ফোনটো ৰিচিভ কৰিলে।\n: ঐ বে, ক’ত আছ?\n: এইবোৰেই আজিকালি দেখিছেনে? কাপোৰ কানিৰ ফেশ্বন, ছোৱালীকহে চাব নে ল’ৰাকহে চাব। লাজ, সন্মান, ভদ্ৰতা এইবোৰ নোহোৱাই হৈ গৈছে৷\nশ্ৰুতি ঠিয় হৈ থকা ঠাইখিনিৰ পৰা দুহাতমান দূৰৰ চিটটোত বহি থকা আদহীয়া মহিলা দুগৰাকীয়ে নিজৰ মাজতেই পাতি থকা কথাখিনি হয়তো ইচ্ছা কৰিয়েই তাই শুনাকৈ ক’লে।\nআঠুৰ ঠিক সমান্তৰালভাৱে টানকৈ লাগি থকা স্কাৰ্টটো এবাৰ টানি দীঘল কৰাৰ বৃথা চেষ্টা কৰি চালে শ্ৰুতিয়ে। ঠিয় হৈ থকাৰ পৰাই বাছৰ খিৰিকীৰে হাউলী বাহিৰলৈ চাই পঠিয়ালে। আৰু তিনিটা ষ্টপেজ আছেই, মুখখন কোঁচাই মুখৰ ভিতৰতে ভোৰভোৰাই উঠিল তাই। ভিৰৰ বাবে বাৰে বাৰে মানুহৰ গাত গাটো লাগি গৈছে, তাৰ লগতে আকৌ এই কথাষাৰেও বিৰক্ত কৰি তুলিলে তাইক। আগতে এনেধৰণৰ কথাই বৰ কষ্ট দিছিল, বহুসময়লৈ গোমা আকাশখন যেন হৈ থাকিছিল মনটো। আজিকালি তাইৰ এইবোৰ কথা যেনেই নালাগে। গাঁৱৰ পৰা আহি চাকৰিটো পাওঁতে, প্ৰথম অৱস্থাত এই আঁঠু ওলাই থকা কাপোৰযোৰ পিন্ধিবলৈ কম লাজ কৰিছিলনে তাই। সৰুতে মাকে হাতেৰে চিলাই দিয়া ফীল লগোৱা ফ্ৰকটোও আঁঠুৰ ওপৰত পৰিলে আপত্তি শেষেই নহৈছিল, আকৌ মোখনি খুলি চিলাই দিবলগীয়া হৈছিলগৈ মাকে। এতিয়া পিচে এইবোৰ সহজ কথা যেনেই হৈ পৰিল। বহু ঠাইত চেষ্টা কৰি কৰি বিফল হোৱাৰ পিছত অৱশেষত য’ত ৰিচেপচনিষ্টৰ চাকৰিটো পাইছে তাত সেইটোৱেই ইউনিফৰ্ম যেতিয়া লাহে লাহে কথাবোৰ হজম কৰিবলৈ শিকি লৈছে শ্ৰুতিয়ে।\nপৰিয়াল বুলিবলৈ গাঁৱৰ ঘৰত তাইৰ মাক আৰু সৰু ভায়েক ভনীয়েক এহাল আছে। দেউতাক থকালৈকে ঘৰনো কেনেকৈ চলে সেইবোৰ ভাবি চোৱাৰো প্ৰয়োজন হোৱা নাছিল তাইৰ। কিন্তু এতিয়া দেউতাকৰ অবৰ্তমানত ভনীয়েকৰ পঢ়াৰ লগতে ঘৰখনৰ বাকী দায়িত্ববোৰো তাইৰ ওপৰতে আহি পৰিল। মাকৰ সৰুকৈ কাপোৰৰ ব্যবসায় এটা আছে যদিও সেইটোৰে সকলোফালে চম্ভালাটো সম্ভৱ নহয়। তথাপিও মাকে যিমান পাৰে কৰিছে। তাইৰ স্নাতকত নাম ভৰ্ত্তি কৰোৱাৰ কিছুদিনৰ পিছতেই দেউতাকে এৰি গৈছিল সিহঁতক। তাৰ পিছত মাকেই সকলো প্ৰয়োজন পূৰাই আহিছে। স্নাতক শিক্ষা শেষ কৰি কিবা এটা কৰাৰ হেঁপাহ লৈ তাই ঘৰৰ পৰা দূৰলৈ আহিছিল। তাৰ পিছৰখিনি কিমান ঘূৰি ঘূৰি, চেষ্টা আৰু কষ্টৰ মূৰত ব্যক্তিগত প্ৰতিষ্ঠান এটাত, সৰুকৈ হ’লেও এই চাকৰিটো পাইছে সেয়া কেৱল তাইহে জানে। কথাখিনি ভাবি হুমুনিয়াহ এটা ওলাই আহিল তাইৰ।\nবাছত ঠিয় হৈ অহা কথাটো তাইৰ একেবাৰেই ভাল নালাগে যদিও, আহিবলগীয়াত পৰে। ইচ্ছা কৰিলে অৱশ্যে “উবেৰ বা অট’তো” আহিব পাৰে তাই। কিন্তু বাছত অহা যোৱা কৰিলে অলপ টকা ৰাহি হয় বাবেই তাই কষ্ট কৰি হ’লেও আহে। শ্ৰুতি ঠিয় হৈ থকা ঠাইখিনিৰ পৰা দুজনমান মানুহ পাৰ হৈ সেই ল’ৰাজন ঠিয় হৈ আছে। ল’ৰাজনৰ ফালে এনেয়ে এবাৰ চাই পঠিয়ালে তাই। মাজে মাজে তাৰ চকু যেন তাইৰ, সমস্ত শৰীৰত ঘূৰি ফুৰিছে তেনে লাগিল শ্ৰুতিৰ। “অসভ্য”… নিজে নিজেই শব্দটো মুখৰ পৰা ওলাই আহিল। তাই এইবাৰ তাৰফালে পিঠি দি ঠিয় হৈ ৰ’ল। পিছৰ ষ্টপেজত দুজনমান মানুহ নামি গ’ল। তাই আকৌ উভতি চালে। তাইৰ আৰু ল’ৰাজনৰ মাজত কেৱল খালীঠাই অলপমান। বাছখন লাহে লাহে গৈ আছে, সামান্য জোকাৰণিতে পিছফালৰ পৰা তাইৰ গাতে হাউলি গৈ হাত এখনে কঁকালৰ ঠিক তলতে চুই দিয়া যেন অনুভৱ হ’ল তাইৰ। ভুলতে লগা বুলি ভাবিব খোজোঁতেই আকৌ এবাৰ হাতখনে কঁকালটো চুই গ’ল। গাটো বেজবেজাই গ’ল শ্ৰুতিৰ। অলপ আগতে সেই ল’ৰাজন তাইৰফালে আগুৱাই অহা দেখিছিল। ল’ৰাজনলৈ প্ৰচণ্ড খঙেৰে উভতি চাইহে হতভম্ব হৈ পৰিল তাই। আদবয়সীয়া মানুহ এজনে ঠিক তাইৰ গাতে গা লগাকৈ থিয় হৈ আছে। মুখমণ্ডলত একো যেন গমেই পোৱা নাই তেনেকুৱা ভাৱ তেওঁৰ। কাণ দুখন গৰম হৈ গ’ল তাইৰ। সেইজনেই জানি বুজি তাইৰ কঁকালত হাত দিছে বুলি বুজিবলৈ সময় নালাগিল। মানুহজনক দেহৰ সমস্ত শক্তিৰে চৰ এটা মাৰিবলৈ উচপিচাই উঠিল মনটো। ইমান ভিৰৰ মাজত এইবোৰ কৈ যে একো লাভ নাই তাই জানে। আগতেও তেনেকুৱা পৰিস্থিতিত মুখ খুলি নিজেহে অপমানিত হ’বলগীয়া হৈছে।\n: ইমানেই যদি সমস্যা বাছত আহেই কিয়, নিজৰেই গাড়ী এখন কিনি ল’লে হয় দেখোন৷\n… কথাবোৰ তেনেকৈয়েতো সামৰি থোৱা হয় সদায়। খঙত ওলাই অহা চকুপানীখিনি চকুতে ৰাখি তাই অলপ আঁতৰি দিয়াৰ চেষ্টা কৰিলে। মুখখন ৰঙা পৰি গৈছিল শ্ৰুতিৰ। ল’ৰাজনে তাইৰফালে কিছু সময় চাই থকা যেন অনুভৱ কৰিলে তাই। “একেই, সকলো একেই নিলাজ” কথাষাৰ পাকঘূৰণি খাই থাকিল মগজুত, চকু মানুহজনৰ পৰা আঁতৰি নাহিল৷ মানুহজনে তেতিয়াও সৰল যেন চাৱনি এটাৰে তাইৰ ফালেই চাই আছিল। ঘৃণা আৰু ক্ষোভত চকু দুটা জ্বলি উঠিল শ্ৰুতিৰ। মানুহজনে এইবাৰ তাইৰ কাষলৈ আগুৱাই যোৱাৰ চেষ্টা কৰি থমকি ৰ’ল। জধলা ল’ৰাজনে হেডফোনডাল কাণত লগাই গোটেই ঠাইখিনি আগুৰি ঠিয় হৈ আছে। তাইৰ কাষলৈ যাবলৈ তাক আতঁৰাইহে যাব লাগিব, শ্ৰুতিয়ে তাৰফালে চাই পঠিয়ালে। কোনো প্ৰতিক্ৰিয়া প্ৰকাশ নকৰাকৈ নিজৰ মাজতে মচগুল হৈ আছে সি। চকু মুদি গানৰ তালে তালে মূৰটো লৰোৱাৰ দৰে কৰি আছে, যেন এই পৃথিৱীৰ লগত তাৰ কোনো সম্পৰ্কই নাই, কোনো কথাই তাৰ ওপৰত প্ৰভাৱ পেলাব পৰা নাই, নোৱাৰে। ল’ৰাজনে যদিও অন্যমনস্ক হৈ থকাৰ দৰে দেখুৱাইছে তথাপি দেখিলেই ধৰিব পাৰি যে সি আচলতে সেই মানুহজনৰ বাটটোহে আগচি ধৰি আছে। তথাপি নিৰ্লজ সেই মানুহজনে আগুৱাই যাবলৈ যিমান পাৰে চেষ্টা কৰি আছে। শ্ৰুতিয়ে নিজৰ ঠাইৰ পৰাই লক্ষ্য কৰি আছে দুয়োজনৰে কথা কাণ্ডবোৰ। এইবাৰ ল’ৰাজনে মানুহজনৰফালে ঘোপাকৈ চাই ক’লে,\n: কি? বিয়া বাৰু কৰোৱা নাই নেকি আংকল? ছোৱালীৰ চৰ খাবলৈ খুব মন যেন পাওঁ। ভালে ভালে আঁতৰিব নে ময়ে দিম?\nকাষে কাষে থকা মানুহখিনিৰ মাজত গুণগুণনি আৰম্ভ হোৱাত বাছখন ৰখোৱাৰ লগে লগে মানুহজন খপজপকৈ নামি গ’ল। নামি মানে পলাল বুলিলেহে সঠিক হ’ব। নিমিষতে ঘটি যোৱা ঘটনাটোৰ কথা ভাবি শ্ৰুতি জ্বৰ ঘামে ঘামিবলৈ ধৰিছিল। অলপ পিছত পৰিবেশটো সহজ হৈ পৰাতহে তাই ঘূৰি চাইছিল ল’ৰাজনলৈ। পিছৰ ষ্টপেজটোত সি নামিল, কি ভাবি জানো তায়ো লগে লগে নামি দিলে। যদিও তাইৰ গন্তব্যস্থানলৈ এতিয়াও এটা ষ্টপেজ বাকী।\nল’ৰাজনক উদ্দেশ্য কৰি তাই মাত লগালে।\n: হয়, কওক৷\nবিশেষ একো প্ৰতিক্ৰিয়া প্ৰকাশ নকৰাকৈ সি ক’লে।\n: আপোনাক ধন্যবাদ দিব বিচাৰিছিলোঁ৷\n: কিহৰ বাবে?\n: মোক বৰ ডাঙৰ সমস্যাৰ পৰা ওলোৱাত সহায় কৰিলে৷\n: ধন্যবাদ চন্যবাদ দিব নালাগে, পাৰিলে সাহসী হওক, এনেকুৱা মানুহ খোজে খোজে পাব। মনে মনে থাকি বা অনুৰোধ কৰি একো লাভ নাই, সুযোগহে পাব। চৰ লগাই দিব বুজিছেনে নাই? কাকো ভয় নকৰিব, তেতিয়াহে আপোনাক ভয় কৰিব সিহঁতে৷\nশ্ৰুতিয়ে আৰু কিবা ক’ব খুজিছিল যদিও মুখেৰে একো শব্দ নোলাল। কৃতজ্ঞতাৰে ল’ৰাজনৰ ফালে ক্ষন্তেক চাই ৰ’ল তাই। অথনিৰে পৰা তাৰ ৰেহ ৰূপ চাই বিৰক্ত হৈ থাকোঁতে গভীৰ চকুযুৰি মনেই কৰা নাছিল। এবাৰলৈ চকুৱে চকুৱে পৰাত অপ্ৰস্তুত হৈ পৰিল তাই।\n: আহোঁ বাৰু৷\nল’ৰাজনে মাত লগালে।\nবিশেষ একো নকৈ মিচিকিয়া হাঁহি এটাৰে সঁহাৰি জনালে শ্ৰুতিয়ে\nল’ৰাজনৰ কথাষাৰ মনৰ মাজত ৰৈ ৰৈ বাজি থাকিল। ভাললগা কিবা এটাই চুই গ’ল শ্ৰুতিক। ল’ৰাজন যোৱাৰ ফালে কিছুপৰ চাই ৰ’ল তাই। কিয় জানো আকৌ লগ পাম বুলি ক’বলৈ মন গৈছিল তাইৰ। হঠাৎ তাইৰ মনটো উচপিচাই উঠিল, তাইচোন তাৰ নামটোৱেই নুসুধিলে। পিছ মুহূৰ্ততে নিজকে কৈ উঠিল তাই, হওক নালাগে নাম, “ভাল মানুহ” হৈয়ে থাককচোন, কিছু সময়ৰ আগতে অসভ্য বুলি ভাবি লোৱা সেই অচিনাকি ল’ৰাজনৰ নামটো। ভাললগা সুবাস এটা বুকুত সাৱটি বিপৰীত দিশত খোজ দিলে শ্ৰুতিয়ে, হৃদয়ত তেতিয়া অচিন চিনাকি সুৰ এটাৰ অনুৰণন….।\n« অথঃ ফটা বচনেই নমঃ – বিকাশ দত্ত\nবেংকৰ বিলৈ – চিকু শৰ্মা »\nবৰ ভাল লাগিল বা\nবৰ ভাল লাগিল মল্লিকা৷\nখুব ভাল লাগিল । দুবাৰ পঢ়িলো ।\nবাঃ বৰ ভাল লাগিল৷


Children Viral Fever: শিশু সন্তানৰ জ্বৰ হৈছে নে কি? এই তিনিটা লক্ষণ দেখিলে পলম নকৰি লৈ যাওক হাস্পতাললৈ, জানক চিকিৎসকে কি কয়?|children-viral-fever-symptoms-and-treatment-according-to-experts– News18 assam\nকোৰোনাৰ তৃতীয় ঢৌৰ (COVID19 third Wave) আতংকৰ মাজতে শিশুসকলে ভুগিছে অজান জ্বৰত (Children Fever)৷ ইয়াক লৈ আতংকিত হৈ পৰিছে পিতৃ–মাতৃ, পৰিজন। জানক শিশুৰোগ বিশেষজ্ঞই কি কয়?\nLast Updated : October 06, 2021, 13:10 IST\nবহুদিন ধৰি খবৰৰ শিৰোনাম দখল কৰি আছে শিশুসকলৰ অজান জ্বৰৰ খবৰে (Children Fever)৷ কোৰোনাৰ সৈতে এই জ্বৰৰ কোনো সম্পৰ্ক নাথাকিলেও এই জ্বৰৰ প্ৰকোপো কম নহয়। আনকি এই জ্বৰত মৃত্যু পৰ্যন্ত হোৱাৰ খবৰ প্ৰকাশ। তীব্ৰ জ্বৰ- উশাহ লোৱাত কষ্ট, নিউমনিয়াত (Children Pneumonia) আক্ৰান্ত হৈছে শিশুসকল। তেওঁলোকৰ হাওঁফাওঁ আক্ৰান্ত হৈছে। প্ৰাথমিকভাৱে ভাইৰেল ফিভাৰ (Children Viral fever) বা কেতিয়াবা ডেংগু অথবা স্ক্ৰাব টাইফাচ আৰু কোনো কোনো ইনফ্লুৱেঞ্জা বি ভাইৰাছতো আক্ৰান্ত হৈছে। কি কৰিলে শিশুসকল সুৰক্ষিত থাকিব? কোনবোৰ লক্ষণ দেখিলেই সতৰ্ক হ’ব অভিভাৱক আৰু সৰ্বোপৰি কিভাৱে এই ৰোগৰ পৰা মুক্তি লাভ কৰিব? এই প্ৰশ্নবোৰৰ উত্তৰ দিছে শিশুৰোগ বিশেষজ্ঞ সুমিতা সাহাই (Child Specialist Dr. Sumita Saha)৷\n১) প্রশ্ন- সৰু ল’ৰা–ছোৱালীৰ জ্বৰ–চৰ্দি হৈ থাকে? সাৱধান কেতিয়া হ’ব লাগে?\nউত্তৰ-শিশুসকল অলপতে চৰ্দি–কাহত ভোগে, তাতেই এতিয়া ফ্লুৰ বতৰ। কেতিয়াবা ৰ’দ দিছে, কেতিয়াবা বৰষুণ। গতিকে ভাইৰেল ফ্লুৰ (Viral Flu) সমানে বেক্টেৰিয়াল নিউমনিয়াও (Bacterial Pneumonia) হোৱা দেখা গৈছে। ভাইৰেল ফ্লুত এণ্টিবায়টিক নালাগে। ১ বা ২বছৰৰ শিশুসকলৰো উশাহ লোৱাত কষ্ট দেখা গৈছে, আনকি ভেণ্টিলেশ্যনতো গৈছে (Children in Ventilation), শিশুসকলক অক্সিজেন দিবলগীয়া হৈছে বা নেবুলাইজেশ্যন দিবলগীয়া হৈছে। অৱশ্যে এয়া অসুখ বুজি কৰা উপচাৰ। অভিভাৱকৰ মাজত ভয় ইমানেই বেচি হৈছে যে শিশু অসুস্থ হ’লেই চিকিৎসকৰ কাষলৈ আহিবলৈ লৈছে। স্বাভাৱিকতে শিশু সন্তানৰ গ বেয়া হ’লে মাক–দেউতাকৰ চিন্তা বাঢ়ে। তথাপিও ৬মাহতকৈ বয়স কম নহ’লে অন্ততঃ ৪৮দিন অৰ্থাৎ ২দিন ঘৰতে পৰ্যৱেক্ষণত ৰাখিব লাগে শিশুক।\n২) প্রশ্ন- এই জ্বৰৰ লক্ষণ কি কি?\nউত্তৰ- দুদিনীয়া জ্বৰ। ১০২–১০৩ ডিগ্ৰী পৰ্যন্ত জ্বৰ উঠে। নাকৰ পৰা পানী বৈ থাকিব অনবৰত। হাঁচি–কাহ লগত। বহুত সময়ত বমি হোৱাও দেখা গৈছে। এই সকলোবোৰ ভাইৰেল ফ্লুৰ লক্ষণ (Symptoms of Children Viral Flu)৷ আনহাতে বেক্টেৰিয়েল নিউমনিয়া (Symptoms of Bacterial Pneumonia in Children) হ’লে হাঁচি বা নাকৰ পৰা পানী নোলায়। গা বিষ হ’ব, বুকুত চৰ্দি, ঘৰঘৰ কাহ হয়। বেক্টেৰিয়েল নিউমনিয়াত তীব্ৰ জ্বৰ (High Fever) থাকে৷\nযিটো কথা তীক্ষ্ণ দৃষ্টিৰে লক্ষ্য কৰিব লাগে সেয়া হৈছে দুদিনৰ অধিক জ্বৰ, অত্যাধিক জ্বৰ (১০২-১০৩ ডিগ্রি) উঠিছে নে কি? শিশুটোৱে স্বাভাৱিকভাৱে খাব পাৰিছে নে নাই? খোৱাৰ পৰিমাণ আধাতকৈও কম হৈছে নে কি? প্ৰস্ৰাৱৰ পৰিমাণ কমিছে নে কি? লগতে উশাহ–নিশাহ লোৱাত কষ্ট হৈছে নে কি? যদি এই‍বোৰ থাকে তেনেহ’লে শিশুক ঘৰত নাৰাখি চিকিৎসকৰ সৈতে যোগাযোগ কৰিব লাগে।\n৩) প্রশ্ন- প্রাথমিকভাৱে, চিকিৎসকৰ সৈতে যোগাযোগ কৰিবলৈও সময় লাগে। সেই সময়ত মাক–দেউতাকে কি কৰিব? প্ৰাথমিক কিবা চিকিৎসা আছে নে কি?\nউত্তৰ- এই সময়চোৱাত শিশু অসুস্থ হ’লে প্ৰাথমিকভাৱে (Treatment Children Viral Flu) শিশুটিক আৰামত ৰখাটোৱে লক্ষ্য। এই সময়চোৱাত চেষ্টা কৰিব লাগে যাতে শিশুটিয়ে শাৰীৰিকভাৱে কিছু আৰামত থাকিব পাৰে। জ্বৰৰ কাৰণে পেৰাচিটামল দিব পাৰে। ইয়াৰ ফলত হাঁচি–কাহত অলপ আৰাম পাব পাৰিব। একেবাৰে সৰু শিশু (বিশেষকৈ ছমাহৰ কম বয়সৰ শিশু, যিয়ে মাকৰ গাখীৰ খায়) নাক বন্ধ হ’লে খাবলৈ অসুবিধা পায়, খুব কষ্ট ভোগে। তেওঁলোকক চেলাইন ড্ৰপ দিয়াব পাৰি। চেলাইন ড্ৰপ ডাঙৰসকলকো দিব পাৰি। ইয়াৰ ফলত উশাহৰ সমস্যা দূৰ হ’ব। যিসকল অলপ ডাঙৰ, গাৰ্গল কৰিব পাৰে, বা ভেপাৰ লোৱাত সক্ষম তেওঁলোকে এইবোৰ কৰিলে কিছু কষ্টৰ পৰা মুক্তি পাব। লগতে চকু ৰাখিব লাগে যাতে শিশুসকলৰ উশাহ ঘন ঘন হৈছে নে কি বা আন গুৰুতৰ লক্ষণ দেখা দিছে নে কি? এণ্টি এলাৰ্জী জাতীয় ঔষধ দিব পাৰি।\nঘৰত অক্সিমিটাৰেৰে শিশুৰ অক্সিজেনৰ মাত্ৰা চাব পাৰি।\n৪) প্রশ্ন- কোন বয়সৰ শিশুৰ মাজত সংক্ৰমণৰ আশংকা বেছি?\nউত্তৰ- নির্দিষ্ট কোনো বয়স নাই, যিকোনো বয়সৰ শিশুৰ মাজতে এই লক্ষণে দেখা দিব পাৰে। হয়তো ডাঙৰৰ জ্বৰ হৈ কম সময়তে ভাল পাইছে আৰু তেওঁৰ পৰাই শিশুসকল সংক্ৰমিত হৈছে। এই জ্বৰত শিশুসকল বেছি ভুগিছে।\n৫) যিসকল শিশু একেবাৰে সৰু, কথাই ক’ব নোৱাৰে। তেওঁলোকক কেনেকৈ চোৱা–চিতা কৰিব?\nউত্তৰ- একেবাৰে সৰু শিশু যিয়ে মাকৰ গাখীৰ খায় (precaution for breat feeding baby) তেওঁলোকৰ কাৰণে মাকজনী সাৱধানে থাকিব লাগিব। মাতৃৰ যদি চৰ্দি হৈছে তেনেহ’লে তেওঁ শিশুৰ পৰা দূৰৈত থকা বাঞ্চনীয়। অৱশ্যে মাকৰ গাখীৰ খুওৱা বন্ধ কৰিব নালাগে। কাৰণে মাকৰ গাখীৰ খালেহে ৰোগ প্ৰতিৰোধ ক্ষমতা বাঢ়ে। মাকৰ গাখীৰৰ পৰা ভাইৰাছ নাহে। বতাহৰ সৈতেহে এই ৰোগ বিয়পে। কোৰোনাৰ ক্ষেত্ৰত যেনেকৈ সাৱধানতা লোৱা হয় ইয়াতো একেই সাৱধানতা ল’ব লাগে। মাকে দুখন মাস্ক পিন্ধিহে শিশুৰ ওচৰলৈ যাব লাগে, ব্ৰেষ্ট ফিডৰ সময়তো। মনত ৰাখিব লাগিব যে নাক–মুখ চুই সেই হাতেৰে শিশুটিক যাতে স্পৰ্শ নকৰে। বাৰেবাৰে শিশুটিক হাত লগাওতে হাত ধুই ল’ব। ঘৰৰ যাৰ চৰ্দি–কাহ হৈছে তেওঁলোক শিশুৰ ওচৰলৈ নোযোৱাই ভাল।\n৬) প্রশ্ন- এই জ্বৰ বা সংক্রমণ এৰাই চলিবলৈ কি কি কৰিব লাগিব?\nউত্তৰ- কোভিডৰ ক্ষেত্ৰত যি যি সাৱধানতা অৱলম্বন কৰা হয় একেই সাৱধানতা ল’ব লাগিব। মাস্ক পিন্ধা, বাৰে বাৰে হাত ধোৱা, প্ৰয়োজনত আইচ’লেট হৈ থকা। লক্ষণ সমূহ তীক্ষ্ণ দৃষ্টিৰে পৰ্যৱেক্ষণ কৰিব লাগিব।\n৭) প্রশ্ন- চিকিৎসা কি?\nউত্তৰ- কি হৈছে, তাৰ ওপৰতহে চিকিৎসা (Treatment for Children Viral Fever) নিৰ্ভৰ কৰিব ৷ যদি ভাইৰেল ফ্লু হৈছে, তেনেহ’লে একধৰণৰ চিকিৎসা যদি বেক্টেৰিয়েল নিউমনিয়া হয় তেনেহ’লে অন্যধৰণৰ চিকিৎসা। ১বছৰৰ তলৰ শিশুৰ ক্ষেত্ৰত ভাইৰেল ফ্লু হ’লে উশাহ লোৱাত কষ্ট হোৱালৈ চাই চেলাইন ড্ৰপ দিয়াব লাগিব। কেতিয়াবা নেবুলাইজাৰৰ ব্যৱহাৰ কৰিব লাগিব। প্রয়োজন অনুসৰি চিৰাপো দিব লাগিব। সকলো লক্ষণৰ ওপৰত ভিত্তি কৰি কৰা চিকিৎসা। এইক্ষেত্ৰত এণ্টিবায়টিকৰ প্ৰয়োজন নাই।\nআনহাতে বেক্টেৰিয়েল নিউমনিয়া হ’লে এণ্টিবায়টিক দিবলগীয়া হ’ব। প্ৰয়োজনত হাস্পতালত ভৰ্তি কৰাবলগীয়াও হ’ব। শিশুক অক্সিজেন দিবলগীয়াও হ’ব পাৰে। ৬ মাহৰ কম বয়সীয়া শিশুৰ শাৰীৰিক অৱস্থা বুজি ভেণ্টিলেশ্যনতো ৰাখিবলগীয়া হ’ব পাৰে।\nযিহেতু কোৰোনাভাইৰাছৰ সংক্ৰমণৰ সৈতে মিলা লক্ষণ দেখা গৈছে সেয়ে বুজিব লাগিব যে শিশুৰ সেয়া ক’ভিড নে সাধাৰণ ফ্লু। বিভিন্ন ক্ষেত্ৰত ক’ভিডৰ লক্ষণৰ সৈতে স্বাদ–গন্ধ নোপোৱাৰ কথাও থাকে। গতিকে এনে লক্ষণ থাকিলে শিশুৰ ক’ভিড পৰীক্ষাৰ ওপৰত জোৰ দিব লাগে। নহ’লে ভাইৰেল ফ্লুৰ চিকিৎসা আৰম্ভ কৰিব লাগে। যদিহে শিশুক হাস্পতালত ভৰ্তি কৰোৱা হয় তেতিয়া এনেও বাধ্যতামূলক ক’ভিড পৰীক্ষা কৰা হয়েই।\nFirst published: October 06, 2021, 13:10 IST\nCovid19explained children viral feverflu symptomsViral


বিশেষ দ্ৰষ্টব্য - জয়ন্ত কুমাৰ ডেকা - সাহিত্য ডট অৰ্গ\nবিশেষ দ্ৰষ্টব্য – জয়ন্ত কুমাৰ ডেকা\nঠাই টুকুৰাত সিনহা ছাৰ বুলি ক’লে চিনি নপোৱা ব্যক্তি হয়তো এজনো নোলাব৷ পেচাত এজন চৰকাৰী চাকৰিয়াল যদিও মনৰ এক অদম্য হেপাঁহৰ বাবে, নৱম আৰু দশম শ্ৰেণীৰ ল’ৰা-ছোৱালী খিনিক তেওঁ ঘৰতে গণিত পঢ়োৱাই৷ দক্ষিণাৰ কোনো ধৰা-বন্ধা নিয়ম নাই৷ কোনোবাই দিলে দিব, নিদিলে নাই৷ পাঁচ খন ডেস্ক-বেঞ্চেৰে পৰিপূৰ্ণ কোঠাটোত সদায় আৱেলিৰ ৫ বজাৰ পৰা নিশা ৭ বজালৈ গণিত বিষয়ৰ এখন মেলা বহে বুলি ক’লেও ভুল নহ’ব৷\nতেতিয়া আমি দশম মানত৷ আমি মানে– মই, ৰঞ্জন, দিগন্ত, সুমন, ৰশ্মি, নন্দিতাকে আদি কৰি আৰু কেইগৰাকীমান৷ নৱম মানৰ পৰাই আমি এই মেলাৰ বিদ্যাৰ্থী৷ প্ৰতিবছৰৰ দৰে ছাৰৰ ঘৰত সেইবাৰো সৰস্বতী পূজাৰ আয়োজন হ’ল৷ আৰু প্ৰতিবাৰৰ দৰেই ছাৰে নিজেই পুৰোহিত হৈ চাৰে সাত বজাৰ আগতেই পুজা সমাপ্ত কৰি সকলোকে স্কুলৰ বাবে যাবলৈ মুকলি কৰি দিলে৷ ঠিক বিদায়ৰ আগে আগে ছাৰে মোক আৰু সুমনক আছুতীয়াকৈ মাতি নি আৱেলি তিনি মান বজাত এবাৰ জৰুৰীভাৱে অহাৰ কথা ক’লে৷ দুয়ো বুজিব পাৰিছিলো যে পূজাৰ ঠাইখিনি পৰিষ্কাৰ কৰিবলৈ ছাৰে এইবাৰ মোক আৰু সুমনক নিৰ্বাচিত কৰিলে৷ ছাৰৰ ঘৰৰ চাৰিসীমাৰ বাহিৰত ভৰি থৈয়ে সুমনে দূখেৰে ক’লে –\n“ভাৱিছিলো, স্কুলৰ পৰা বাহিৰে বাহিৰে নন্দিতাৰ স্কুললৈ যাম বুলি৷ তাইৰ লগত আৱেলিটো থাকি মনৰ কথা ক’ম বুলি ৷ চব পণ্ড হৈ গ’ল বে৷ ইমান দিনৰ পৰাই তাইক প্ৰপ’জ কৰিম কৰিম বুলি কৰিবই পৰা নাই৷ ছেহ…আৱলিটো আৰু ইয়াতেই বন্দী হ’ব লাগিব৷”\n– “ হ’ব দে …কি ঠিক! ! , এইকণ পুণ্য কৰিয়ে তই তাইক ডাইৰেক্ট পাই যাবি চাগে৷”- বন্ধুত্বৰ ধৰ্ম ৰাখি তাক এটা উৎসাহে দিলো৷\n– “নাই ৰ…তাই ছিংগল আৰু মোৰ লগতনো কোনে কম্পিটিছন কৰিব” – কৈয়ে সি সৰুকৈ হাঁহি এ্ৰটা মাৰিলে৷ তাৰ কথাত যেন আভিজাত্যৰ অভিমানৰ ছাঁ৷ দেখিলোঁ হাঁহি আৰু কাল্পনিক সফলতাৰ এক উচ্ছাসে তাৰ মূখ উজ্জ্বল কৰি তুলিছে৷ মনে মনে ভাৱিলোঁ তাইক লগ নপোৱাৰ দূখতে আবেলিৰ কামত পাল নামাৰিলে হে ৰক্ষা৷\nআবেলি ঠিক তিনি বজাত দুয়ো ছাৰৰ ঘৰত হাজিৰ৷ দেখিলো ছাৰে অকলেই চাফাই অভিযান আৰম্ভ কৰিলেই৷ আমিও অভিযানত নামি পৰিলো৷ দুয়ো নিজৰ নিজৰ কামবোৰ ভগাই ল’লো৷ সি টেণ্ট হাউছৰ সামগ্ৰীবোৰৰ দায়িত্ব ল’লে আৰু মই পূজাস্থলী খনৰ৷ মূৰ্ত্তিৰ কাষৰ পুষ্পাঞ্জলী চাফা কৰোঁতে দেখিলো বগা খাম এটা তাত পৰি আছে৷ ভাৱিলোঁ সম্ভৱতঃ কোনোবাই “ঔম সৰস্বতৈয় নমঃ” ১০৮ বাৰ লিখি ‘মা’ৰ চৰণত দিছে৷ মূৰ্ত্তিৰ আগত বহুতেই দিয়ে এনে চিঠি৷ কি মন গ’ল জানো…পাছত চাম বুলি সেইখন জেপত সুমুৱাই পুনৰাই কামত লাগিলো৷ দুঘণ্টা মানৰ পাছত সকলো চাফা হৈ যোৱাত দুয়ো ছাৰৰ পৰা বিদায় ল’লো৷\nৰাস্তাত উঠি– ঘৰলৈ যাওঁনে, নন্দিতাক লগ কৰিবলৈ যাওঁ–এইবুলি দুয়ো গুণা-গঁথা কৰোঁতে তৎক্ষণাত মোৰ খাম টোলৈ মনত পৰিল৷ সুমনক কথাটো কওঁতে সিও ক’লে …’ চাওঁ দে চিঠিখন…কেৱল মন্ত্ৰইটো লিখা থাকিব৷ কোনে লিখিছে জানিব পাৰিম৷”\nচিঠি মেলি মোৰ ধাৰণাই শুদ্ধ ওলাল৷ কিন্তুু দেখিলো তাত ১০৮ টা শ্লোকৰ শেষত ” বিশেষ দ্ৰষ্টব্য” বুলি দি কিছু মনৰ ভাৱো লিখা আছে….দুয়ো একো আগ-পিছ নাভাৱি পঢ়াত লাগিলোঁ …..\n“বিঃদ্ৰঃ – হে মা সৰস্বতী ..অহাবছৰ মোৰ মেট্ৰিক৷ আশীৰ্বাদ কৰা যাতে সিনহা ছাৰৰ ক্লাছৰ ট’পাৰ ময়ে হওঁ৷ প্ৰতিটো বাধা অতিক্ৰম কৰি যাতে মই মোৰ ডাক্তৰ হোৱাৰ লক্ষ্যত উপনীত হ’ব পাৰো আৰু মোৰ প্ৰেম নন্দিতাক বিয়া কৰি এই জীৱনটো সুকলমে পাৰ কৰিব পাৰোঁ… তাৰ বাবে মোক আশীৰ্বাদ কৰা যেন৷ “\n—- ৰঞ্জন শইকীয়া\nশ্ৰেণী – দশম মান\nসুমনৰ মুখলৈ চালো৷ খঙত চকু চলচলীয়া হৈ গৈছে তাৰ৷ বেচেৰাই ইমানদিনে ভাৱি আছিল কম্পিটিছন নাই বুলি৷\n– “ কি হাৰামী বে ই৷ কুকুৰে জানেই মই নন্দিতাক ভাল পাওঁ বুলি …তাৰ পিছতো এই চব৷ আৰু চাচোন ছিফাৰিছ কৰিছে কাক! ! মা সৰস্বতীক৷ এই চুপ-চাপকৈ থকা কেইটা বৰ হাৰামী বে…..কাইলৈ যদি তাক নামাৰো তেনেহ’লে মোৰ নামো সুমন নহয়…চাবি তই…..\nকিনো ক’ম ভাৱি নাপালো৷ “বিশেষ দ্ৰষ্টব্য” বুলি ভগৱানকো মনৰ কথা মানুহে লিখে বুলি সেইদিনাহে গম পালো……\n← বাটে-ঘাটে – ইন্দিৰা গোস্বামী\nঅজান মুলুকৰ এগৰাকী বোৱাৰীৰ কথাৰে…… – ৰাজীৱ ৰাজখোৱা →\nকিবা খং উঠি যায় (- পৰাণ বৰুৱা)\nNovember 21, 2016 March 10, 2021 0\nশুশ্ৰূষা- সুনীল দত্ত\nসময়ৰ শৰ (ডা° ভূপেন্দ্ৰ শইকীয়া)\nJune 14, 2015 1


গৰ্ভাৱস্থাত জটিলতা — বিকাশপেডিয়া\nমূল পৃষ্ঠা / স্বাস্থ্য / মহিলাৰ স্বাস্থ্য / গৰ্ভাৱস্থাৰ স্বাস্থ্য / গৰ্ভাৱস্থাত জটিলতা\nগৰ্ভাৱস্থাত হʼব পৰা জটিলতাসমূহৰ বিষয়ে ইয়াত আলোচনা কৰা হৈছে।\nমলাৰ গৰ্ভাৱস্থা কি?\nম’লাৰ গৰ্ভাৱস্থা এটা জটিল কিন্তু বিৰল গৰ্ভাৱস্থা। এনে জটিলতা হয় যদিহে ভ্ৰুণ বীজৰ বিকাশত কিবা বিসংগতি হয়। ফুলটো গঠনত জড়িত কোষবোৰৰ কিবা বিসংগতি থাকিলেও এনে হব পাৰে।\nডিম্বাণু এটা শুক্ৰাণুৰ দ্বাৰা নিষিক্ত হৈ জীৱকোষ গঠন কৰাৰ সময়ত মাকৰ পৰা ২৩ আৰু পিতৃৰ পৰা ২৩ টা ক্ৰমজম থাকে। ম’লাৰ গৰ্ভধাৰণত জীৱকোষটোত মাকৰ ক্ৰমজম নাথাকে- কেৱল শুক্ৰাণুটোৰ পৰাহে ২৩+২৩ ৪৬ ক্ৰমজম আহে। এনে হ’লে ভ্ৰুণ, এমনিঅ’টিক থলি, আৰু কোনো ধৰণৰ ফুলৰ টিচু নাথাকে। ইয়াৰ পৰিবৰ্তে ফুলটো কিছুমান চিষ্ট হৈ এটা আঙুৰৰ থোপৰ দৰে হৈ থাকে। এই চিষ্টবোৰ আল্টাচাউণ্ড স্কেনিংত দেখা যায়।\nআংশিক ম’লাৰ গৰ্ভধাৰণত নিষিক্ত ডিম্বাণুটোত স্বাভাৱিক পৰিমাণত (২৩) মাতৃৰ ক্ৰমজম আৰু দুগুন পিতৃৰ ক্ৰমজম (৪৬) থাকে। মুঠতে ৬৯ ক্ৰমজম হয়গৈ। স্বাভাৱিকতেই (২৩+২৩=৪৬ থাকিব লাগে)। শুক্ৰাণুৰ ক্ৰমজম দুগুন থাকিলে বা দুটা শুক্ৰাণুৱে একে সময়তে দুটা শুক্ৰাণুৱে এটা ডিম্বাণুক নিষিক্ত কৰিলে এনে হয়। এনে ক্ষেত্ৰত কিছুমান অস্বাভাৱিক টিছুৰ মাজত গৰ্ভফুলৰ টিছুও থাকে। ভ্ৰুণটোও বিকশিত হবলৈ ধৰে। ইয়াত ভ্ৰণ বা ভ্ৰুণৰ টিছু বা এমনিঅ’টিক অংশও থাকিব পাৰে। ভ্ৰুণ থাকিলেও এই ভ্ৰুণটো জেনেটিকেলি স্বাভাৱিক নহয় আৰু এই ভ্ৰুণটোৰ পৰা পূৰ্ণাংগ শিশু হব নোৱাৰে।\nগৰ্ভধাৰণৰ অৱস্থাটো এনেদৰে নষ্ট হোৱাটো এটা ভয় লগা আৰু দুখজনক কথা। কিন্তু সঠিক ভাৱে চিকিত্সা আৰু যত্ন ললে শৰীৰত কোনো দীৰ্ঘম্যাদী বেয়া প্ৰভাৱ পৰাৰ সম্ভৱনা কম\nম’লাৰ গৰ্ভধাৰণ সাধাৰণতে কিমান হয়?\nপশ্চিমীয়া দেশবোৰত প্ৰতি ১০০ গৰাকী গৰ্ভবতীৰ মাজত এগৰাকীৰ ম’লাৰ গৰ্ভধাৰণ হোৱা দেখা যায়। কিন্তু এচিয়াৰ মহিলা সকলৰ মাজত এনে গৰ্ভধাৰণ প্ৰায়ে দেখা যায়। ইয়াৰ কাৰণ জনা নাযায়। যিবোৰ মহিলাৰ তেজৰ গ্ৰুপ ‘বি’ তেওঁলোকে বেছিকৈ ম’লাৰ গৰ্ভধাৰণ হোৱা দেখা যায়। ভাৰত আৰু পাকিস্তানৰ মহিলাৰ ক্ষেত্ৰত এই তেজৰ গ্ৰুপৰ মহিলাৰ মাজত দ্বিতীয় বাৰো ম’লাৰ গৰ্ভধাৰণ হোৱাৰ আংশকা বেছি থাকে।\nম’লাৰ গৰ্ভধাৰণ হৈছে নেকি কেনেদৰে জানিব পাৰি?\nপ্ৰথম অৱস্থা গৰ্ভাৱস্থাৰ বিশেষ লক্ষণবোৰে দেখা দিব। লাহে লাহে ৰক্তস্ৰাৱ হোৱা আৰম্ভ হব। (গৰ্ভাৱস্থাত ৰক্তস্ৰাৱ বিশেষ ভয়াবহ সমস্যা নহয়, সেয়া ম’লাৰ গৰ্ভধাৰণৰ বাবে নহবও পাৰে, কিন্তু চিকিত্সকক অনতিপলমে দেখুৱা উচিত)। তেজৰ ৰং উজ্জ্বল ৰঙা বা ডাঠ মুগা হব পাৰে। ৰক্তস্ৰাৱ একেলেঠাৰিয়ে বা মাজে মাজে হয় আৰু কেতিয়াবা ডাঠ আৰু কেতিয়াবা পাতল হব পাৰে। গৰ্ভধাৰণৰ ডেৰমাহ বা ৪ মাহটো এনে ৰক্তস্ৰাৱ আৰম্ভ হব পাৰে।\nখাবলৈ ইচ্ছা নথকা, অৰুচি আৰু বমি ভাব হব পাৰে, পেট ফুলি উঠিব পাৰে ( জৰায়ু খুউব সোনকালে ডাঙৰ হৈ যাব পাৰে)। গৰ্ভৰ হৰমন হিউমেন ক’ৰিঅ’নিক গ’নাডেট্ৰেফিন (HCG) ৰ মাত্ৰা স্বাভাৱিক অৱস্থাতকৈ সম্পূৰ্ণ ম’লাৰ গৰ্ভধাৰণৰ আল্টাচাউণ্ড স্কেনিংত সাধাৰণতে ধৰা পৰে। তেজ পৰীক্ষাৰে HCG ৰ পৰিমাণ চাইও এই কথা ধৰিব পৰা যায়। কিন্তু আংশিক ম’লাৰ গৰ্ভধাৰণ ধৰা পেলাবলৈ কেতিয়াবা অসুবিধা হয়। স্কেন কৰি নিৰ্ণয় কৰিব পৰাৰ আগতেই যদি এনে ম’লাৰ গৰ্ভধাৰণ গৰ্ভপাত হৈ যায়- তেতিয়া তাৰ টিছুবোৰ পৰীক্ষা কৰি সেয়া ম’লাৰ গৰ্ভধাৰণ আছিল বুলি গম পোৱা যাব পাৰে। সেয়ে স্থানীয় চিকিত্সালয়ত যদি এনে স্বতঃফুত গৰ্ভপাত হয় তেন্তে তাৰ টিছুবোৰ পৰীক্ষাৰ বাবে পঠিয়াব লাগে।\nমলাৰ গৰ্ভধাৰণৰ চিকিত্সা কেনে ধৰণৰ?\nম’লাৰ গৰ্ভধাৰণ হৈছে বুলি নিশ্চিত হ’লে এটা সাধাৰণ অপাৰেচন ডি এণ্ড চি (ডিলেচন এণ্ড কিউৰেটেজ) কৰিব লাগিব পাৰে। এই পদ্ধতিত অস্বাভাৱিক টিছুবোৰ কাটি উলিয়াই পেলোৱা হয় বা ঔষধৰ দ্বাৰা গৰ্ভপাত কৰোৱা হয়। কেতিয়াবা দ্বিতীয় বাৰৰ বাবে ম’লটোক সম্পূৰ্ণৰূপে উলিয়াই পেলাবলৈ ডি এণ্ড চি ৰ প্ৰয়োজন হব পাৰে।\nএই অপাৰেচনৰ পাছত চিকিত্সকে তেজ আৰু প্ৰসাৱৰ পৰীক্ষা কৰিবলৈ কব। এই পৰীক্ষাৰ যোগেৰে HCG ৰ মাত্ৰা চোৱা হয়। যদি ম’লাৰ গৰ্ভধাৰণৰ কোনো অংশ দেহত নাথাকে, তেতিয়া HCG ৰ পৰিমাণ শূণ্যত থাকিব।\nম’লাৰ গৰ্ভধাৰণৰ দীৰ্ঘকালীন ব্যৱস্থা কি লব লাগে?\nম’লাৰ গৰ্ভ নিশ্চিত হ’লে পৰিস্থিতি সাপেক্ষে ছমাহলৈ পৰ্যাবেক্ষণ কৰিব লাগে। কাৰণ অতি কম পৰিমাণৰ ম’লাৰ গৰ্ভৰ অবশিষ্টও যদি গৰ্ভত থাকি যায় তেন্তে খুব দ্ৰুত গতিত এইবোৰ বাঢ়ি চাৰিওফালে বিয়পি পৰিব পাৰে। চিকিত্সাৰ কেইমাহমানৰ ভিতৰতে এনে হব পাৰে। যদি HCG ৰ পৰিমাণ বাঢ়ি যায় বা বেছি হয়- লগে লগে চিকিত্সকক দেখুৱাব লাগে।\nম’লাৰ গৰ্ভৰ অপাৰেচনৰ পাছতো এটা ইনভেচিভ ম’লৰ সৃষ্টি হব পাৰে। এই ভেচিড ম’লৰ গৰ্ভ মানে গৰ্ভাশয়ৰ পেশীৰ মাজত ম’লৰ টিছুৰ সৃষ্টি হোৱা। ইয়াৰ প্ৰাথমিক লক্ষণ হ’ল, অপাৰেচনৰ পাছত মাজে মাজে বা অবিৰত ভাৱে ৰক্তস্ৰাৱ হোৱা।\nইনভেচিভ ম’ল যথেষ্ট সমস্যাৰ সৃষ্টি কৰিব পাৰে। যিহেতু এই ম’ল গৰ্ভাশয়ৰ পেশীৰ মাজত হয়- ই তেজৰ লগত শৰীৰৰ বিভিন্ন ঠাইলৈ বিয়পিব পাৰে। আংশিক ম’লৰ গৰ্ভ পিছলৈ গৈ ইনভেচিভ মললৈ ৰূপান্তৰিত হবগৈ পাৰে। কিন্তু সম্পূৰ্ণ ম’লাৰ গৰ্ভ এনে হয়গৈ। কেতিয়াবা ম’লাৰ গৰ্ভত টিছুবোৰ আঁতৰাই পেলোৱাৰ পাছত কিছুমান অস্বাভাৱিক কোষ থাকি যায়। ইয়াক পাৰ্চিষ্টেন্ট গেষ্টাচনেল ট্ৰফব্লাষ্টিক ৰোগ। সম্পূৰ্ণ ম’লাৰ গৰ্ভ হোৱা মহিলাৰ ১৫ শতাংশ আৰু আংশিক হোৱা মহিলাৰ এক শতাংশতকৈ কম মহিলাৰ এনে ৰোগ হোৱা দেখা যায়। যদি এনে ৰোগ হয় তেন্তে ঔষধৰে চিকিত্সা কৰিব লাগে (কেমথেৰাপী)। গৰ্ভাশয়ৰ বাহিৰলৈ এই ৰোগ বিয়পি নপৰিবলৈ HCG ৰ মাত্ৰা স্বাভাৱিক নোহোৱালৈকে চিকিত্সা ততালিকে উপযুক্ত চিকিত্সা কৰিলে ১০০ শতাংশই এই ৰোগটো নিৰাময় কৰিব পৰা যায়। কিছুমান ক্ষেত্ৰত এই কোষবোৰ গৰ্ভাশয়ৰ বাহিৰলৈ গলে’ও আৰোগ্য কৰিব পৰা যায়। ৰোগটো আৰোগ্য হলে’ও গোটেই জীৱন মাজে মাজে HCGৰ মাত্ৰা পৰীক্ষা কৰি থাকিব লাগে।\nখুব কম সংখ্যক সম্পূৰ্ণ ম’লাৰ গৰ্ভৰ পৰা কাৰ্চিনমালৈ পৰিণত হয়। এইটো এবিধ কেন্সাৰ ৰোগ। খুব কমকৈ হলেও এই ৰোগ আৰোগ্য কৰিব পৰা যায়। ইয়াত গৰ্ভফুলটো অনিষ্টকাৰী হৈ যায়। প্ৰতি ৩০,০০০ ৰ ভিতৰত এই অৱস্থা এগৰাকীৰহে হয়। ম’লাৰ গৰ্ভ, স্বাভাৱিক গৰ্ভ বা গৰ্ভপাতৰ পৰাও এই কেন্সাৰ হব পাৰে।\nপূণৰ কেতিয়া গৰ্ভধাৰণ কৰিব পৰা যাব?\nযদি কেমথেৰাপী ব্যৱহাৰ কৰা নহয়, তেন্তে ছমাহলৈ HCGৰ মাত্ৰা পৰীক্ষা কৰি থাকিব লাগে। এই মাত্ৰা শূণ্য হোৱাৰ পাছত। তাৰ পাছত গৰ্ভধাৰণৰ চেষ্টা কৰা উচিত।\nযদি কেমথেৰাপী লোৱা হয়, তেতিয়া এবছৰ অপেক্ষা কৰিব লাগে। ইয়াৰ আগতে গৰ্ভধাৰণৰ চেষ্টা কৰিলে HCG ৰ মাত্ৰা বাঢ়ি যাব- ফলত ই চিকিত্সকেও ধৰিব নোৱাৰিব টিছুবিলাক পুনৰ বাঢ়িছে নেকি। পুণৰ এটা ম’লাৰ গৰ্ভ হোৱাৰ সম্ভৱনা ২-৩ শতাংশ। পিছৰ গৰ্ভধাৰণৰ তিনিমাহৰ পাছত কৰা আল্টাচাউণ্ড স্কেনিং সকলো ঠিকে আছেনে নাই গম পোৱা যাব।\nম’লাৰ গৰ্ভধাৰণ এটা দুখজনক কথা। এইটো গৰ্ভপাত বা আন কিবা কাৰণত গৰ্ভধাৰণ শেষ হোৱাৰ দৰেই। বহু মহিলাই এই অৱস্থাত তেওঁৰ গৰ্ভধাৰণৰ বাবে যোগ্য নহয় বুলি ভাবিব পাৰে। কিন্তু এনে ৰোগত কমেও ৬ মাহ সময় নিয়মীয়া পৰীক্ষা কৰাৰ পাছত গৰ্ভধাৰণৰ বাবে চেষ্টা কৰিব পাৰি। এনে অৱস্থাত মহিলা গৰাকীয়ে স্বামীৰ লগত বিষয় সম্বন্ধে ভালদৰে আলোচনা কৰা প্ৰয়োজন। স্বামীয়েও পত্নীৰ দোষৰ সমভাগী হোৱা উচিত।\nহাইড্ৰমনিঅছ: অধিক এমনি’য়টিক তৰল।\nগৰ্ভাৱস্থাত যেতিয়া এমনি’য়টিক তৰল অধিক থাকে এই অৱস্থাটোকে হাইড্ৰমনিঅছ বোলা হয়। ইয়াক এমনি’য়টিক ফ্লুইড ডিচঅৰ্ডাৰ বা পলিহাইড্ৰমনিঅছ বোলা হয়।\nভ্ৰুণৰ চাৰিওফালে থকা তৰল পদাৰ্থৰ পৰিমাণ অধিক হলেই এই অৱস্থা হয়। এই তৰলে ভ্ৰুণটোক চাৰিওফালৰ পৰা আৱৰি ৰাখে আৰু দুখ পোৱা বা ঠেকেছা খোৱাৰ পৰা ৰক্ষা কৰে। এই তৰল পদাৰ্থ ভ্ৰুণৰ কিডনিৰ পৰা নিৰ্গত হয়। এইবোৰ ভ্ৰুণৰ প্ৰস্ৰাৱ। ভ্ৰুণে এই তৰল পান কৰাৰ ফলত ইয়াৰ পৰিমাণ কমি যায়। গৰ্ভাৱস্থাৰ ৩৬ সপ্তাহলৈ এই তৰলৰ পৰিমাণ বাঢ়ি গৈ থাকে। ইয়াৰ পাছত লাহে লাহে কমিবলৈ আৰম্ভ কৰে। যেতিয়া ভ্ৰুণে অধিক প্ৰস্ৰাৱ কৰে বা যথেষ্ট পৰিমাণে এই তৰল পান নকৰে, তেতিয়া অত্যাধিক তৰল জমা হয় আৰু তেতিয়াই হাইড্ৰমনিঅছ হয়।\nখুব বেছি তৰল পদাৰ্থ বাঢ়ি গ’লে ভ্ৰুণৰ অৱস্থা জটিল হোৱাৰ আশংকা থাকে। ভ্ৰুণৰ কেন্দ্ৰীয় স্নায়ু তন্ত্ৰত বিসংগতি, পাকস্থলী বা অন্ত্ৰ আৰু ক্ৰমজমৰ কিবা বিসংগতি হব পাৰে। অতি কম ক্ষেত্ৰত সময়তকৈ আগতে প্ৰসৱ বা ভ্ৰুণৰ মৃত্যু হব পাৰে। কম মাত্ৰাত হাইড্ৰমনিঅছ এটা স্বাভাৱিক অৱস্থা, ইয়াক ৰোগ বুলিব নোৱাৰি বা ইয়াৰ পৰা কোনো সমস্যাও নহয়। ৪-৬ মাহৰ ভিতৰত এই তৰলৰ মাত্ৰা বেছি হ’লেও ই নিজে নিজে স্বাভাৱিক অৱস্থালৈ ঘূৰি আহে।\nহাইড্ৰমনিঅছ হৈছে বুলি কেনেকৈ গম পোৱা যায়?\nঅলপ অচৰপ এই তৰল বাঢ়িলে সাধাৰণতে কোনো লক্ষণে দেখা নিদিয়ে বা মহিলা গৰাকীয়েও কোনো ধৰণৰ অসুবিধা উপলব্ধি নকৰে। উশাহত অসুবিধা পোৱা, উশাহ বন্ধ হৈ যোৱা পেটৰ বিষ আৰু যদি অস্বাভাৱিক ভাৱে ফুলি যায়। তেতিয়া বুজিব লাগিব যে সাংঘাটিক ভাৱে হাইড্ৰমনিঅছে হৈছে।\nগৰ্ভধাৰণৰ নিয়মিয়া চিকিত্সকক দেখুৱাৰ সময়ত চিকিত্সকে ফিটা এডালেৰে ‘ফানডাল হাইট’ জুখে ৰাজহাড়ৰ শেষ অংশৰ পৰা জৰায়ুৰ একেবাৰে ওপৰ অংশলৈ এই জোখ লোৱা হয়।চিকিত্সকে খুউব সহজে পেটৰ ওপৰৰ পৰাই আঙুলিৰে চাই বা আল্ট্ৰাচাউণ্ডৰ যোগেৰে ভ্ৰুণৰ বৃদ্ধিও পৰীক্ষা কৰিব পাৰে। যদি হাইড্ৰমনিঅছ হৈছে তেন্তে এই পৰীক্ষাবোৰত ধৰা পৰিব।\nইয়াৰ চিকিত্সা কি?\nচিকিত্সকে হাইড্ৰমনিঅছৰ পৰা হোৱা উপসৰ্গবোৰৰ চিকিত্সা কৰিব পাৰে, কিন্তু ইয়াৰ প্ৰকৃত কাৰণটোৰ চিকিত্সা কৰিব নোৱাৰে। যদি উশাহ লওতে কষ্ট হয় বা খোজ কঢ়াত কষ্ট হয়। তেন্তে চিকিত্সকে ৰোগীক চিকিত্সালয়ত ভৰ্তি কৰাব পাৰে। সাধাৰণতে হাইড্ৰমনিঅছ হ’লে সময়তকৈ আগতেই প্ৰসৱ হব পাৰে। এইটো বাধা দিবলৈ ঔষধৰো প্ৰয়োজন হব পাৰে। ৰোগীৰ অসুবিধা কিছু লাঘব কৰিবলৈ কিছু এমনি’য়টিক তৰল বাহিৰ কৰি দিব লগাও হব পাৰে।\nএই তৰল বিধ কিয় বেছি হৈছে তাৰ বাবে কিছু পৰীক্ষাও কৰিব লগা হব পাৰে। চিকিত্সকে আল্ট্ৰাচাউণ্ড স্কেনিংৰ যোগেৰে ভ্ৰুণৰ বিসংগতিবোৰ পৰীক্ষা কৰিব পাৰে। এমনি’য়সেণ্টেচিছ নামৰ পৰীক্ষাৰ যোগেৰে ভ্ৰুণৰ কিবা ক্ৰমজমৰ সমস্যা হৈছে নেকি সেয়াও পৰীক্ষা কৰিব পাৰে। তেজ পৰীক্ষা কৰি ডায়েবেটিছ আছে নেকি বা কিবা সংক্ৰমন হৈছে নেকি সেয়াও চাব পাৰে। বেছিভাগ ক্ষেত্ৰতে এমনি’য়টিক তৰল বেছি হোৱাৰ প্ৰকৃত কাৰণ বিচাৰি পোৱা নাযায়।\nএই ৰোগ কেনেকৈ প্ৰতিৰোধ কৰিব পাৰি?\nএই ৰোগ প্ৰতিৰোধ কৰিব নোৱাৰি। হাইড্ৰমনিঅছৰ প্ৰকৃত কাৰণ আজিলৈকে ধৰিব পৰা হোৱা নাই। বেছিভাগ ক্ষেত্ৰতে ভ্ৰুণৰ খোৱা প্ৰক্ৰিয়াত কিবা বিসংগতি থকাৰ বাবে এনে হব পাৰে বুলি ধাৰাণা কৰা হয়। এইটো জন্মগত বিসংগতিৰ লগত জড়িত। হাইড্ৰমনিঅছ হব পাৰে বুলি ইয়াক প্ৰতিৰোধ কৰিবলৈ বিশেষ কোনো পথ্য বা ব্যৱস্থা নাই। এই ৰোগটি নোহোৱা কৰাৰ কোনো উপায় নাই।\nঅলিগ’হাইড্ৰমনিঅছ আৰু হাইড্ৰমনিঅছ একেই নেকি?\nনহয়। দুয়োটা সম্পূৰ্ণ বিপৰীত অৱস্থা অলিগ’হাইড্ৰমনিঅছত প্ৰয়োজনতকৈ যথেষ্ট কম তৰল থাকে। ভ্ৰুণ বা ফুলত যদি কিবা বিসংগতি বা মাকৰ যদি উচ্চ ৰক্তচাপ থাকে। তেতিয়া এই সমস্যা হব পাৰে। যিহেতু এই ৰোগত ভ্ৰুণটোৰ চাৰিওফালে প্ৰয়োজনীয় তৰল নাথাকে গতিকে, ভ্ৰুণটোৰ গাত হেঁচা পৰিব পাৰে। নাড়ীৰ ওপৰত হেঁচা পৰি অক্সিজেন আৰু আন পুষ্টিসমূহ ভ্ৰুণে নাপাবও পাৰে। ফলত জটিল অৱস্থাৰ সৃষ্টি হয়। এইৰোগ হ’লে ঘনাই চিকিত্সকৰ দ্বাৰা ভ্ৰুণৰ স্বাস্থ্য পৰীক্ষা কৰাৰ প্ৰয়োজন হয়।\nহাইড্ৰমনিঅছ হ’লে শিশুটিৰ ওপৰত কিবা প্ৰভাৱ পৰে নেকি?\nসময়ৰ আগতে প্ৰসৱ হোৱাৰ বাহিৰে আন সমস্যাৰ সৃষ্টি নহয়। খুব বেছি হাইড্ৰমনিঅছ হলে, শিশুটিৰ পাকস্থলী, অন্ত্ৰ, কেন্দ্ৰীয় স্নায়ুতন্ত্ৰ, হাওঁফাওঁ আৰু ক্ৰমজমৰ বিসংগতি আদি বিষয়বোৰত চিকিত্সকে পৰীক্ষা কৰিব।\nহাইড্ৰমনিঅছ হোৱা মানেই কি গৰ্ভত থকা শিশুটিৰ কিবা বিসংগতি আছে?\nএইটো একেবাৰেই নহয়। যদি গৰ্ভাৱস্থাৰ ছমাহৰ ভিতৰত হাইড্ৰমনিঅছ হয়, তেন্তে বুজা যাব যে শিশুটি সুস্থ আছে আৰু হাইড্ৰমনিঅছ নিজে নিজেই ঠিক হৈ যাব। বহু ক্ষেত্ৰত হাইড্ৰমনিঅছ হলেও ভ্ৰুণৰ কোনো বিসংগতি পোৱা নাযায়। যদি কিবা বিসংগতি থকা বুলি সন্দেহ হয়, তেন্তে আল্ট্ৰাচাউণ্ডৰ দ্বাৰা সেইবোৰ নিৰ্ণয় কৰিব পাৰি।\nহাইড্ৰমনিঅছ হ’লে প্ৰসৱৰ সময়ত অসুবিধা হয় নেকি?\nভ্ৰুণৰ চাৰিওফালে তৰল পদাৰ্থৰ পৰিমাণ বেছি হ’লে শিশুটিয়ে বেছিকৈ লৰচৰ কৰিবলৈ সুবিধা পায়। ইয়াৰ ফলত শিশুটি উলোটামুৱা হৈ যোৱাৰ সম্ভৱনা বেছি। ইয়াৰ ফলত ভৰি দুটা তলৰ ফাললৈ গুছি যাব পাৰে। ইয়াক ব্ৰিছ বেবী বুলি কোৱা হয়। কেতিয়াবা প্ৰসৱৰ সময়ত পুনৰ আগৰ অৱস্থালৈ অৰ্থাত মূৰটো তলমূৱা কৰিব পৰা যায়। কিন্তু বেছিভাগ ক্ষেত্ৰতে চিজাৰিঙৰ দ্বাৰা প্ৰসৱ কৰোৱা হয়।\nঅলিগ’হাইড্ৰমনিঅছ- এমনিয়টিক তৰলৰ পৰিমাণ অতি কম হোৱা\nঅলিগ’হাইড্ৰমনিঅছ হ’লে ভ্ৰুণৰ চাৰিওফালে থকা এমনিয়টিক তৰলৰ পৰিমাণ কমি যায়। এনে অৱস্থাৰ সৃষ্টি হ’লে মাক আৰু শিশুটোৰ ওপৰত কি প্ৰভাৱ পৰিব সেই কথা বুজিবলৈ হ’লে এই তৰলৰ কামনো কি সেয়া জানিব লাগিব।\nএমনিয়টিক তৰল নো কি?\nভ্ৰুণৰ চাৰিওফালে থকা তৰলক এমনিয়টিক তৰল বোলা হয়। ই শিশুৰ গঠন আৰু বিকাশত এক গুৰুত্বপূৰ্ণ ভূমিকা পালন কৰে। এই তৰল বিধ স্বচ্ছ আৰু ই ভ্ৰুণটোক ৰক্ষা কৰাৰ লগতে প্ৰয়োজনীয় তৰল পদাৰ্থৰো যোগান ধৰে। ভ্ৰুণে এই পদাৰ্থৰেই উশাহ লয় আৰু মুখেৰেও পান কৰে। ইয়াৰ ফলত ভ্ৰুণৰ হাওঁফাওঁ আৰু পৰিপাক প্ৰনালী শক্তিশালী হয়। এই এমনিয়টিক তৰলৰ মাজতে ওপঙি থাকি ভ্ৰুণে লৰি চৰি ফুৰিব পাৰে। ইয়াৰ ফলত শিশুৰ মাংস পেশী আৰু হাড়ৰ বিকাশ হয়।\nএমনিয়টিক মোনা- য’ত ভ্ৰুণটো সোমাই থাকে, গৰ্ভধাৰণৰ ১২ দিনৰ পাছত সেইটো তৈয়াৰ হয়। প্ৰথম অৱস্থাত মাকৰ শৰীৰৰ পৰা অহা পানীৰে এই এমনিয়টিক তৰলৰ সৃষ্টি হয়। ১২ সপ্তাহৰ পাছত এই তৰল সৃষ্টি হয় ভ্ৰুণৰ প্ৰস্ৰাৱৰ পৰা। গৰ্ভাৱস্থাৰ ২৮ ৰ পৰা ৩২ সপ্তাহলৈকে এই তৰলৰ পৰিমাণ ক্ৰমান্বয়ে বাঢ়ি গৈ থাকে। এই সময়ত চাৰিভাগৰ এক অংশ এই তৰলেই থাকে। ৩৭ ৰ পৰা ৪০ সপ্তাহলৈকে এই তৰলৰ পৰিমাণ একেই থাকে। এই সময়তেই ভ্ৰুণটোৱে পূৰ্ণতা পায়। ইয়াৰ পিছৰ পৰা এই তৰলৰ পৰিমাণ কমিবলৈ আৰম্ভ কৰে।\nগৰ্ভধাৰণ কৰা প্ৰতি ১০০ গৰাকী মহিলাৰ ভিতৰত ৮ গৰাকীৰ অলিগ’হাইড্ৰমনিঅছ হয়। শেষৰ তিনিমাহৰ ভিতৰত এইয়া স্বাভাৱিক কথা। যদিও গৰ্ভাৱস্থাৰ যিকোনো সময়ত এনে অৱস্থা হব পাৰে। যিসকল মহিলাৰ প্ৰসৱৰ সাম্ভাব্য তাৰিখৰ দুসপ্তাহ পিছলৈকে গৰ্ভাৱস্থা বাহাল থাকে তেনে মহিলাৰ প্ৰতি ৮ গৰাকী মহিলাৰ ভিতৰত এগৰাকীৰ অলিগ’হাইড্ৰমনিঅছৰ বাবে এনে হয়। প্ৰাকৃতিক ভাৱে তৰলৰ মাত্ৰা কমি যোৱাৰ ফলতে এনে হবলৈ পায়।\nইয়াৰ মুখ্যকাৰণ বোৰ কি?\nগৰ্ভাৱস্থাৰ প্ৰথম অৱস্থাত অলিগ’হাইড্ৰমনিঅছ হোৱাৰ কাৰণবোৰ হ’ল:\nশিশুৰ কিছুমান জন্মগত বিসংগতি।\nমোনাত ফুটা থকা (এমনিয়টিক তৰল থকা মোনাটো ফাটিলে বা ফুটা থাকিলে)।\nভ্ৰুণৰ কিডনি আৰু মূত্ৰ নলীত কিবা বিসংগতি থাকিলেও এনে হয়। ইয়াৰ ফলত ভ্ৰুণে কম পৰিমাণে প্ৰস্ৰাৱ কৰে- যি প্ৰস্ৰাৱৰেই এমনিয়টিক তৰলৰ সৃষ্টি হয়। মাকৰ কিছুমান স্বাস্থ্য সমস্যাৰ বাবেও এমনিয়টিক তৰলৰ পৰিমাণ কমিব পাৰে। এইবোৰৰ ভিতৰত উচ্চ ৰক্তচাপ, ডায়েবেটিছ, ফুল সম্বন্ধীয় জটিলতা আৰু এবিধ ৰোগ- লুপাছ এৰিথিমাটোছাচ (SLE) আদিৰ।\nএই ৰোগে কেনেদৰে প্ৰভাৱ পেলায়?\nএই ৰোগে সাধাৰণতে মাতৃ, শিশু আৰু প্ৰসৱত সময়ত নানা প্ৰভাৱ পেলায়। এই প্ৰভাৱ নিৰ্ভৰ কৰে এই ৰোগ হোৱাৰ কাৰণ, ৰোগ হোৱাৰ সময় আৰু তৰলৰ পৰিমাণৰ ওপৰত।\nগৰ্ভাৱস্থাৰ প্ৰথম ভাগত এই তৰলৰ পৰিমাণ কমিলে শিশুৰ হাওঁফাওঁ আৰু আন অংগৰ জন্মগত বিসংগতি হয়। এই সময়ত হোৱা অলিগ’হাইড্ৰমনিঅছৰ ফলত গৰ্ভপাত, সময়তকৈ আগতে প্ৰসৱ আৰু মৃত সন্তান প্ৰসৱ হোৱাৰ সম্ভাৱনা অধিক।\nগৰ্ভাৱস্থাৰ দ্বিতীয় অৱস্থাত এই ৰোগ হ’লে বুজিব লাগিব ভ্ৰুণৰ বিকাশ সন্তোষজনক নহয়।\nপ্ৰসৱৰ আগমূহূৰ্তত এই ৰোগ হ’লে প্ৰসৱ বেদনা আৰু প্ৰসৱৰ সময়ত নানা ধৰণৰ সমস্যাৰ সৃষ্টি হয়।\nকি কৰিব পৰা যায়?\nঅলপতে কৰা অধ্যয়ণত দেখা গৈছে যে, যিসকল মহিলাৰ গৰ্ভাৱস্থা আন সকলো দিশত স্বাভাৱিক, তেওঁলোকৰ অলিগ’হাইড্ৰমনিঅছ হ’লেও কোনো চিকিত্সাৰ প্ৰয়োজন নহয়। তেওঁলোকৰ শিশু সুস্থ আৰু স্বাস্থ্যবান হৈয়েই জন্ম হব।\nপ্ৰয়োজনত চিকিত্সা কৰি থকা অৱস্থাত যদি মহিলাগৰাকীয়ে প্ৰসৱ বেদনা উপলব্ধি কৰে, তেন্তে তেওঁক এমনিয়টিক তৰলৰ সলনি আন কিবা কৃত্ৰিম পদাৰ্থ দিব লাগে।\nআটাইতকৈ ভাল ব্যৱস্থা হ’ল চিকিত্সকৰ দ্বাৰা জৰায়ুৰ জোখ লোৱা আৰু গৰ্ভত থকা এমনিয়টিক তৰলৰ পৰিমাণ পৰীক্ষা কৰোৱা। কিবা সমস্যা থাকিলে অধিক জটিলতাৰ সৃষ্টি নহবলৈ চিকিত্সকে ব্যৱস্থা আৰু পৰামৰ্শ দিব।\nযিসকল মহিলাৰ উচ্চ ৰক্তচাপ, ডায়েবেটিছ, লুপাছ, ফুলৰ সমস্যা আদি আছে। তেওঁলোকৰ অলিগ’হাইড্ৰমনিঅছ হোৱাৰ সম্ভৱনা অতি বেছি। উচ্চ ৰক্তচাপ থকা সকলে গৰ্ভধাৰণৰ আগতেই চিকিত্সকৰ সৈতে পৰামৰ্শ কৰিব লাগে। গৰ্ভাৱস্থাত যিকোনো ঔষধ চিকিত্সকৰ লগত পৰামৰ্শ কৰিহে খাব লাগে। ৰক্তচাপ সদাই নিয়ন্ত্ৰণত ৰাখিব লাগে।\nঅলিগ’হাইড্ৰমনিঅছ ৰোগ নিৰ্ণয় হোৱাৰ পাছত প্ৰচুৰ পৰিমাণে পুষ্টিকৰ আৰু স্বাস্থ্যকৰ আহাৰ খাব লাগে। প্ৰচুৰ জুলীয়া পদাৰ্থ খাব লাগে। যথেষ্ট সময় বিশ্ৰাম লোৱাৰ প্ৰয়োজন। সময়তকৈ আগতে প্ৰসৱ বেদনা আৰম্ভ হোৱা যেন ভাব হ’লে অনতি পলমে চিকিত্সকৰ পৰামৰ্শ লব লাগে।\nক্ষতিগ্ৰস্ত ডিম্বাণু কি?\nএটা নিষিক্ত ডিম্ব জৰায়ুৰ বেৰত স্থিতি লয়, কিন্তু ভ্ৰুণৰ বিকাশ নহয়; কোষবৃদ্ধি হৈ গৰ্ভাশয় সাজু হয়, কিন্তু ভ্ৰুণৰ সৃষ্টি নহয়- এনে ডিম্বাণুক ক্ষতিগ্ৰস্ত ডিম্বাণু বোলা হয়। সাধাৰণতে মহিলাগৰাকীয়ে গৰ্ভাৱস্থা উপলব্ধি কৰাৰ আগতেই- প্ৰথম তিনিমাহৰ ভিতৰত এই অৱস্থা হয়। অতি বেছি ক্ৰমজমৰ বিসংগতিৰ বাবে নিজে নিজে গৰ্ভপাত হৈ যায়।\nক্ষতিগ্ৰস্ত ডিম্বাণু আছে বুলি কেনেকৈ বুজা যায়?\nগৰ্ভাৱস্থাৰ প্ৰথম সময়তেই ক্ষতিগ্ৰস্ত ডিম্বাণু হব পাৰে। এই সময়ত মহিলাগৰাকীয়েও নাজানিব পাৰে যে তেওঁ গৰ্ভৱতী। মাহেকীয়া ঋতুস্ৰাৱ নোহোৱা বা গৰ্ভ পৰীক্ষা কৰিলে হয়তো গৰ্ভধাৰণৰ লক্ষণ বুলি বুজিব পাৰি।ক্ষতিগ্ৰস্ত ডিম্বাণু থাকিলে সামান্য পেটৰ বিষ বা যোণীৰে অলপ তেজ যোৱা, বা ৰক্তপাত হব পাৰে। স্বাভাৱিক ঋতুস্ৰাৱৰ দৰে শৰীৰৰ পৰা জৰায়ুৰ আৱৰণ বা কোষবোৰ বাহিৰ হৈ আহিব পাৰে। কিন্তু ঋতুস্ৰাৱতকৈ বেছি তেজ যায়।\nযিহেতু এই সময়ত মহিলাৰ HCG ৰ মাত্ৰা বৃদ্ধি পায়, ভ্ৰুণ অবিহনে গৰ্ভফুল অলপ দিনৰ বাবে বাঢ়িব পাৰে, গৰ্ভৰ হৰমন বিলাকো বাঢ়িব পাৰে- সেয়েহে মহিলাগৰাকীয়ে নিজকে গৰ্ভৱতী বুলি ভাবিব পাৰে। কেৱল আল্ট্ৰাচাউণ্ড স্কেনিংৰ দ্বাৰাহে শূণ্য গৰ্ভাশয় বা শূণ্য গৰ্ভথলী নিৰ্ণয় কৰিব পৰা যায়।\nক্ষতিগ্ৰস্ত ডিম্ব কি কাৰণে হয়?\nপ্ৰথম তিনিমাহৰ ভিতৰত হোৱা গৰ্ভপাতৰ ৫০ শতাংশ ক্ষতিগ্ৰস্ত ডিম্বৰ বাবে ঘটে। ইয়াৰ প্ৰধান কাৰণ হ’ল ক্ৰমজমৰ বিসংগতি। শৰীৰে প্ৰাকৃতিক ভাৱে ক্ৰমজমৰ বিসংগতি নিৰ্ণয় কৰে আৰু স্বাভাৱিক গৰ্ভাৱস্থাক চলি থাকিবলৈ নিদিয়ে। কাৰণ এনে শিশু জন্ম হ’লে বিকলাংগ হৈ জন্ম হব পাৰে। সেয়ে প্ৰাকৃতিক ভাৱেই ভ্ৰুণৰ বিকাশ স্তব্ধ হৈ যায়। অস্বাভাৱিক কোষ বিভাজন বা নিম্ন মানৰ শুক্ৰাণু বা ডিম্বাণুৰ বাবে এনে হয়।\nএনে অৱস্থা হ’লে ডিলেচন আৰু কিউৰেটেজ কৰিব লাগে নে স্বাভাৱিক গৰ্ভপাতৰ বাবে অপেক্ষা কৰিব লাগে?\nএইটো সিদ্ধান্ত মহিলাগৰাকীয়ে নিজে লব পাৰে। গৰ্ভাৱস্থাৰ প্ৰথম পৰ্য্যায়ত এই পদ্ধতি ব্যৱহাৰ কৰিবলৈ চিকিত্সকে সাধাৰণতে পৰামৰ্শ নিদিয়ে। দেহৰ পৰা এই কোষবিলাক নিজে নিজেই বাহিৰ হৈ যায়। সেইবাবেই কোনো অপাৰেচনৰ প্ৰয়োজন নহয়। কাৰণ অপাৰেচন কৰিলে অন্যান্য কিছুমান জটিল পৰিস্থিতি সৃষ্টি হোৱাৰ সম্ভৱনা থাকে। যদি গৰ্ভপাতৰ কাৰণ জানিবলৈ ইচ্ছা কৰে তেতিয়াহে ডি আৰু চি পদ্ধতি ব্যৱহাৰ কৰিব লাগে। বহু মহিলাই ডি আৰু চি পদ্ধতিৰেহে এই পৰ্য্যায়টো সম্পূৰ্ণভাৱে সমাপ্ত হোৱা বুলি ভাৱে।\nক্ষতিগ্ৰস্ত ডিম্ব কিদৰে ৰোধ কৰা হয়?\nবেছিভাগ ক্ষেত্ৰতে ক্ষতিগ্ৰস্ত ডিম্ব ৰোধ কৰিব নোৱাৰি। প্ৰাথমিক পৰ্য্যায়তে একে লেঠাৰিয়ে গৰ্ভপাত হ’লে স্বামী-স্ত্ৰী দুয়োৰে জিন পৰীক্ষা কৰিব পাৰি। খুব কম সংখ্যক মহিলাৰহে এনে একেলেঠাৰিয়ে গৰ্ভপাত হয়। গৰ্ভপাতৰ হ’লে- মাজত এটামান ঋতুচক্ৰ বাদ দি পুনৰ গৰ্ভধাৰণৰ চেষ্টা কৰিব লাগে।\nজৰায়ুৰ অক্ষমতা কি?\nজৰায়ুৰ আগভাগ বা যোনী অংশ বহু কম বয়সতে নষ্ট হৈ যায়। যোনী অংশ চুটি আৰু বেৰখন পাতল হৈ পৰে। জৰায়ুমুখৰ দূৰ্বলতাৰ বাবে প্ৰসাৰিত হৈ পৰে। ইয়াক জৰায়ুৰ অক্ষমতা বোলা হয়। এই দূৰ্বলতা বিভিন্ন কাৰণত হব পাৰে। বেছিভাগৰ ক্ষেত্ৰতে জৰায়ুমুখত হোৱা পুৰণি আঘাট বা বংশগত শাৰিৰীক দূৰ্বলতাৰ বাবে এনে হব পাৰে।\nগৰ্ভধাৰণৰ ৪-৬ মাহৰ ভিতৰত হোৱা গৰ্ভপাতৰ ১৫ৰ পৰা ২০ শতাংশ জৰায়ুৰ অক্ষমতা বাবে হয়।\nজৰায়ুমুখৰ অক্ষমতাৰ বৰ্ণনা\nজৰায়ুমুখ যেতিয়া ক্ষতিগ্ৰস্ত হয় বা দূৰ্বল হয়, তেতিয়া ই গৰ্ভৰ ওজন বহন কৰিবলৈ অক্ষম হৈ পৰে। বেছিভাগ ক্ষেত্ৰতে কোনো বেদনা উপলব্ধি নকৰাকৈ জৰায়ুমুখ প্ৰসাৰিত হৈ যায়। কোনো সময়ত ই সম্পূৰ্ণৰূপে মেলখাই যায়। এনেদৰে প্ৰসাৰিত হলে এমনিয়টিক মোনাটো বাঢ়ি গৈ খোল খোৱা জৰায়ু মুখেৰে ওলাই আহিবলৈ বিচাৰে। আৰু শেষত চিঙি যায় আৰু ভ্ৰুণ বাহিৰলৈ ওলাই পৰে। ইয়াৰ ফলত প্ৰসৱ বেদনাৰ সৃষ্টি হয় আৰু নিয়ন্ত্ৰণ কৰিব পৰাৰ আগতেই গৰ্ভপাত হয়।\nজৰায়ুমুখৰ অক্ষমতাৰ কাৰণ আৰু বিপদ\nজৰায়ুমুখৰ অক্ষমতাৰ হব পৰা বিপদ সমূহ: আগতে অক্ষম জৰায়ুমুখৰ গৰ্ভধাৰণ, অপাৰেচন, জৰায়ুমুখৰ আঘাট, DES ৰ প্ৰভাৱ, জৰায়ুমুখ গঠনত বিসংগতি আদি। উদাহৰণস্বৰূপে, ডি আৰু চি অপাৰেচন কৰিলে জৰায়ুমুখৰ ক্ষতি হয়।\nজৰায়ুমুখৰ দূৰ্বলতাৰ আন কাৰণবোৰ হ’ল: জৰায়ুমুখৰ কেনটেচি ( অংগবৃদ্ধি কাটি অনা আৰু ৰক্তপাত ৰোধ কৰা) আৰু কোন বায়পচি ( কেঞ্চাৰ আছে নেকি তাকে চাবলৈ কোষৰ পৰীক্ষা কৰা)। গৰ্ভধাৰণ কৰাৰ আগতে বা প্ৰথম তিনিমাহৰ ভিতৰত ভবিষ্যতে জৰায়ুমুখৰ দূৰ্বলতাই দেখা দিব নেকি, সেইটো জনাৰ কোনো উপায় নাই।\nজৰায়ুমুখৰ অক্ষমতাৰ লক্ষণ:\nগৰ্ভধাৰণৰ ১৬ৰ পৰা ২৮ সপ্তাহৰ ভিতৰত প্ৰসাৰণ দেখা যায় এই প্ৰসাৰণ প্ৰায় ২ ছেন্টিমিটাৰ বা তাতকৈ বেছি হয়। কিন্তু সৰু সুৰা উপসৰ্গইয়ো দেখা দিয়ে। যেতিয়া জৰায়ু মুখৰ প্ৰসাৰণ ৪ ছেন্টিমিটাৰ বা তাতকৈ বেছি হয়। তেতিয়া জৰায়ুৰ সংকোচন আৰু গৰ্ভমূল ছিঙি যোৱাৰ সম্ভৱনা থাকে।\nজৰায়ুমুখৰ অক্ষমতা নিৰূপন:\nৰোগীৰ স্বাস্থ্য বুৰঞ্জী, শাৰিৰীক পৰীক্ষা আৰু আল্ট্ৰাচাউণ্ডৰ যোগেৰেহে এই ৰোগ নিৰূপন কৰিব পৰা যায়। এই পৰীক্ষাবোৰ গৰ্ভধাৰণৰ পৰীক্ষাৰ সৈতে একে।\nএই ৰোগৰ চিকিত্সা\nচাৰক্লজ: অক্ষমতাৰ ৰোগ ধৰা পৰিলে চাৰক্লজ নামৰ চিকিত্সাৰ দ্বাৰা জৰায়ুমুখ চিলাই কৰি বন্ধ কৰি দিয়া হয়। জৰায়ুমুখৰ চাৰিওফালে বা ভিতৰফালে প্ৰয়োজন অনুসৰি এটা বা অধিক চিলাই কৰি দিয়া হয়- যাতে মুখখন ভালদৰে বন্ধ হৈ থাকে। সাধাৰণতে গৰ্ভাৱস্থাৰ ১২ সপ্তাহৰ পাছত এই কাৰ্য্য কৰা হয়।এই সময়ৰ পাছত সাধাৰণতে অন্য কাৰণত গৰ্ভপাত হোৱাৰ সম্ভৱনা নাথাকে। কিন্তু যদি আৱৰণটোত বিন্ধা থাকে বা কিবা সংক্ৰমণ হয় তেন্তে, এনে কৰা নহয়। এনেদৰে চিলাই কৰাৰ পাছত মহিলাগৰাকীক যথেষ্ট যত্ন লব লাগে যাতে, সংক্ৰমণ নহয়, জৰায়ুৰ সংকোচন নহয়। এই পদ্ধতিত মাজে মাজে এনে হব পাৰে। চিকিত্সালয়ৰ পৰা যোৱাৰ পিছতো মহিলাগৰাকী বিছনাতে থাকিব লাগে, যাতে জৰায়ুমুখত কোনো ধৰণৰ হেঁচা নপৰে। শিশু জন্মৰ আগ মূহূৰ্তত যথেষ্ট সাৱধানতাৰে এই চিলাইবোৰ কাটি পেলোৱা হয়। ফলত যোনী পথেৰে শিশুৰ জন্ম হব পাৰে। কিছুমানৰ ক্ষেত্ৰত চিলাইবোৰ তেনেদৰেই থৈ দিয়া হয় আৰু চিজাৰিং কৰি শিশু প্ৰসৱ কৰোৱা হয়।\nসোঁচৰা ৰোগৰ সৈতে গৰ্ভধাৰণ\nশিশুৰ বিপদৰ আশংকা\nসংক্ৰমিত বেজী বহুজনে ব্যৱহাৰ কৰিলে।\nঅসুৰক্ষিত যৌন সংগম।\nপ্ৰসৱৰ সময়ত ফুলৰপৰা আৰু মাকৰ গাখীৰৰ যোগেৰে সোঁচৰে।\nগৰ্ভাৱস্থাৰ প্ৰাথমিক পৰ্য্যায়ত ভ্ৰুণ সংক্ৰমিত হ’লে সৰু মূৰ আৰু বিকৄত মুখমণ্ডল হোৱাৰ সম্ভৱনা।\nHIV + মাকৰ ক্ষেত্ৰত শিশুলৈ সংক্ৰমণ হোৱাৰ সম্ভৱনা ৫০ শতাংশ।\nবিপদৰ পৰিস্থিতি এৰা দিয়া দৰকাৰ।\nগৰ্ভাৱস্থাত প্ৰথম পৰ্য্যায়ত হ’লে, জন্মগত বিকলাংগ হব। পাৰে কিন্তু সংক্ৰমণৰ আশংকা ২.২ শতাংশ।\nপ্ৰথম তিনিমাহৰ ভিতৰত হ’লে, অপূৰ্ণ অংগ, চকু আৰু মগজুৰ ক্ষতি, ছালত ঘাঁৰ দাগ, জন্মৰ সময়ত ওজন কম, জন্মগত নিঅ’নেটেল য’ষ্টাৰ।\nপ্ৰসৱৰ ৫ দিন বা ২ দিনৰ আগতে মাকৰ যদি কিবা ছালৰ ৰোগ দেখা যায়, তেন্তে শিশুটিৰ বিপদৰ সম্ভৱনা ২০ শতাংশ।\nপ্ৰসৱৰ আগতে প্ৰথমবাৰ চিকিত্সালয়লৈ আহিলে ৰোগ প্ৰতিৰোধ ক্ষমতাৰ পৰীক্ষা কৰিব লাগিব। এই ৰোগ কমাবলৈ বা প্ৰতিৰোধ কৰিবলৈ ভেৰিচেলা য’ষ্টাৰ ইমিউন গ্লবুলিন দিব লগা হব পাৰে।।\nএই ঔষধ পোৱা যায়। কিন্তু গৰ্ভাৱস্থাত দিব নোৱাৰি। যিসকল মহিলাই এই ঔষধ গ্ৰহণ কৰিছে, তেওঁলোকে অন্ততঃ এমাহলৈ গৰ্ভধাৰণৰ চিন্তা কৰিব নালাগে।\nদৰে একেই) (বেক্টেৰিয়া)\nযৌন সংগমৰ দ্বাৰা সংক্ৰমণ হয়। কোনো লক্ষণ প্ৰকাশ নকৰাকৈ যোনীত থাকে।\nজন্মৰ সময়ত ওজন কম হয়। সময়ৰ আগতেই থলী ফাটি প্ৰসৱ হয়।\nনবজাতকৰ চকু, জননতন্ত্ৰ, পৰিপাক তন্ত্ৰত সংক্ৰমণ আৰু নিউমোনিয়া হয়।\nৰোগ ধৰা পৰাৰ পাছত শিশুৰ পিতৄ-মাতৃক এণ্টিবায়টিক ঔষধৰে চিকিত্সা কৰিব লাগে। পিছৰ বাৰ চিকিত্সকৰ দ্বাৰা পৰীক্ষা নকৰোৱালৈকে সংগমৰ সময়ত কনডম ব্যৱহাৰ কৰিব ।\nবীৰ্জ, প্ৰসৱ, তেজ, জৰায়ুৰ পৰা নিসৰিত পদাৰ্থ, মাকৰ গাখীৰ আদি।\nসময়তকৈ আগতে প্ৰসৱ।\nমানসিক প্ৰতিবন্ধকতা, লিভাৰৰ ৰোগ।\nশৰীৰৰ পৰা বৰ্জিত পদাৰ্থৰ সংস্পৰ্শলৈ অহাৰ পাছত প্ৰতিবাৰ ভালদৰে হাত ধুব লাগে।\nপ্ৰসৱৰ বাবে ব্যৱহাৰ কৰা নেপকিন বা ডায়পাৰ স্পৰ্শ কৰা বা পেলাই দিওঁতে সাৱধান হব লাগে।\nএজনৰ পৰা আনজনলৈ সংক্ৰমিত হয়। শেঙুন, কাহ আদিৰ যোগেৰে বা একেটা পিয়লা বা একে বাচন বৰ্তন ব্যৱহাৰ কৰিলে।\nগৰ্ভধাৰণৰ প্ৰথম অৱস্থাত সংক্ৰমিত হ’লে মাকৰ দেহত লোহিত ৰক্ত কণিকাৰ অভাৱে দেখা দিয়ে। অতি বেছি ৰক্তহীনতাৰ সৃষ্টি হয়। গৰ্ভস্ৰাৱ আৰু ভ্ৰুণৰ মৄত্যুৰ আশংকা ১০ শতাংশ।\nঅধিকাংশ প্ৰাপ্তবয়স্ক লোক ইয়াৰ সংস্পৰ্শলৈ আহিছে।\nএই ভাইৰাছৰ বাবেই জ্বৰ হোৱা ব্যক্তিৰ পৰা আঁতৰত থাকিব লাগে। বাৰে প্ৰতি হাত ধুৱা, কাহ বা হাচিয়াওঁতে মুখত কাপোৰ লোৱা উচিত। আনৰ বাচন-বৰ্তন ব্যৱহাৰ কৰিব নালাগে।\n১৫ৰ পৰা ৩০ শতাংশ মহিলাৰ যোনী আৰু ক্ষুদ্ৰান্তত পোৱা যায়।\nপ্ৰসৱৰ ঠিক আগতে এমনিয়টিক থলীত প্ৰৱেশ কৰাৰ ফলত সংক্ৰমণ হব পাৰে। ৫০ৰ পৰা ৭০ শতাংশ সংক্ৰমণ শিশুৱে প্ৰসৱৰ সময়ত মুখেৰে খোৱা বা উশাহৰ যোগেৰে হয়। ১ৰ পৰা ২ শতাংশৰ ক্ষেত্ৰত জটিল ৰোগ হব পাৰে। মেনিনজাইটিছ চেপছিচ বা নিউ’মোনিয়া হব পাৰে।\nগৰ্ভাৱস্থাত সম্পূৰ্ণ চকু দিব লাগে আৰু তলত উল্লেখ কৰা লক্ষণবোৰ হ’লে চিকিত্সা কৰা দৰকাৰ: ৩৭ সপ্তাহৰ আগতে যদি প্ৰসৱ বেদনা আৰম্ভ হয়। প্ৰসৱ বেদনাৰ সময় যদি ১৮ ঘন্টাতকৈয়ো বেছি হয়, প্ৰসৱৰ সময়ত জ্বৰ, একাধিক জন্ম, প্ৰস্ৰাৱত GBS বেক্টেৰিয়া থকা, অধিক পৰিমাণত GBS থোপ খাই থকা, আৰু আগতে যদি প্ৰসৱৰ সময়ত শিৰাৰে এন্টিবায়টিক দিয়া হৈছিল। মাকৰ বয়স যদি ২০ বছৰতকৈ কম হয়, আগৰ প্ৰসৱত যদি GBS পোৱা গৈছিল।\nপ্ৰতিষেধক পোৱা যায়।\nহেপাটাইটিছ বি (ভাইৰাছ)\nসংক্ৰমিত ব্যক্তিৰ তেজ, বীৰ্জ, যোনীবৰ্দ্ধিত তৰল, লেলাৱতী আদিৰ সংস্পৰ্শলৈ অহা, অসুৰক্ষিত যৌন সংগম, ব্লেড, বেজী ট্ৰুথ ব্ৰাছ একাধিক ব্যৱহাৰ কৰা।\nসংক্ৰমিত মাকৰ পৰা জন্ম সময়ত বা জন্ম পাছত শিশুৰ হব পাৰে। মাকৰ গাখীৰৰ যোগেৰেও শিশুলৈ সংক্ৰমণ হোৱাৰ সম্ভৱনা আছে\nপেৰিনেন্টেল সংক্ৰমণৰ ফলত দীৰ্ঘদিন ধৰি হেপাটাইটিছ, চিৰ’চিছ বা লিভাৰ কেঞ্চাৰৰ সম্ভৱনা থাকে।\nগৰ্ভৱতী মহিলাক এই ভাইৰাছৰ পৰীক্ষা বাধ্যাতামূলক। যদি মাকৰ শৰীৰত সংক্ৰমণ পোৱা যায়, তেন্তে শিশু জন্মৰ ১২ ঘন্টাৰ ভিতৰত শিশুটিক হেপাটাইটিছ বি ইমিউন’ গ্ল’বিউলিন আৰু তিনিটা হেপাটাইটিছ বি ৰ প্ৰথম বেজীটো দিব লাগে। পিছত ৩ মাহ আৰু ৬ মাহত বাকী দুটা দিব লাগে।\nপিতৃকো এই পৰীক্ষা কৰাটো প্ৰয়োজনীয়। যদি কিবা আশংকা থাকে তেন্তে বেজী দিব লাগে।\nহাৰপিচ চিম্পেলক্স (ভাইৰাছ-\nHSV ১ বা\nযৌন সম্পৰ্কৰে সংক্ৰমিত হয়- হাৰপিছৰ কেঁচা ঘাঁৰ যোগেৰে, ঘাঁ স্পৰ্শৰ যোগেৰে বিয়পে।\n২০ সপ্তাহৰ আগতে নিজে নিজে গৰ্ভপাত হব পাৰে বা সময়তকৈ আগতে প্ৰসৱ হব পাৰে। প্ৰসৱৰ সময়ত জননাংগত সংক্ৰমণ হব পাৰে। ফুলৰ যোগেৰে সাধাৰণতে সংক্ৰমণ নহয়।\nশিশুৰ লিভাৰৰ ৰোগ, বহুদিন ধৰি স্নায়ুৰ ৰোগ, মেনেনজাইটিছ হব পাৰে।\nশৰীৰত ঘাঁ থাকিলে যৌন সংগম কৰিব নালাগে।\nপ্ৰসৱৰ সময়ত ঘাঁ থাকিলে চিজাৰিয়ান প্ৰসৱ কৰিব লাগে।\nএন্টী ভাইৰেল থেৰাপীৰ দৰকাৰ।\n(জাৰ্মান মিজিলছ) (ভাইৰাছ)\nফুলৰ দ্বাৰা সংক্ৰমিত হয়।\nপ্ৰথম তিনিমাহৰ ভিতৰত সংক্ৰমণ হ’লে গৰ্ভপাত, বিকলাংগতা, বধিৰতা, চকুত ছানি পৰা, মাইক্ৰচেফালি, মানসিক বিকলাংগতা, হূদযন্ত্ৰত বিসংগতি, লিভাৰৰ ৰোগ আদি হব পাৰে।\nআশংকা থাকিলে গৰ্ভৱতী মহিলাই প্ৰতিৰোধক লব লাগে।\nগৰ্ভধাৰণৰ চেষ্টা কৰাৰ ১ মাহ আগতে প্ৰতিৰোধক লোৱা দৰকাৰ।\nটক্সপ্ল’জমছিছ (পেৰাচাইট- টক্সপ্লাজমা গ’ণ্ডি)\nসংক্ৰমিত মেকুৰীৰ শৌচৰ যোগেৰে।\nকেঁচা বা আধা সিজা মাংস।\nকেঁচা মাংস বা সংক্ৰমিত মাটিৰ পৰা উত্পাদিত হোৱা ৰসযুক্ত ফল, শাক-পাচলি, তেনে সামগ্ৰী কটাৰ পিছত কটাৰীৰ দ্বাৰা।\nমেকুৰীৰ শৌচ হাতত লগা।\nফুলৰ যোগেৰে ভ্ৰুণ সংক্ৰামিত হয়।\nপ্ৰথম তিনিমাহত হ’লে গৰ্ভপাত, মগজুৰ ক্ষতি, দৃষ্টি শক্তিৰ ক্ষতি, হাইড্ৰছেফালি আদি সমস্যা হব পাৰে।\nগৰ্ভাৱস্থাৰ পিছৰ ফালে সংক্ৰমণ হ’লে গৰ্ভপাত, মৃত শিশু প্ৰসৱ, চিৰচিছ, এণ্টিফালাইটিছ, দৃষ্টি শক্তিত ক্ষতি, মানসিক বিসংগতি, ১৫-২০ বছৰলৈকে স্নায়ুৰ ৰোগ হব পাৰে।\nখোৱাৰ আগত বা পাছত ভালদৰে হাত ধুব লাগে\nকেঁচা মাংস চোৱাৰ পাছত ভালদৰে হাত ধুব লাগে।\nকেঁচা বস্তু কটা বা ধুৱাৰ সময়ত পৃথক ঠাই আৰু বাচন ব্যৱহাৰ কৰিব লাগে।\nমাংস ভালদৰে সিজাব লাগে।\nগৰ্ভাৱস্থাত দোকান পৰা তৈয়াৰী মাংস বা পোৰা মাংস খাব নালাগে।\nসংক্ৰমণৰ সম্ভৱনা থকা ঠাইত উত্পাদিত শাক-পাচলি ভালদৰে ধুই লব লাগে।\nসকলো মেকুৰীৰ পৰাই এই সংক্ৰমণ হব পাৰে বুলি গণ্য কৰা উচিত। মেকুৰীৰ শৌচ বা মূত্ৰ খালি হাতেৰে স্পৰ্শ কৰিব নালাগে। মেকুৰীক চুব নালাগে।\nযি ঠাইত মেকুৰী আছে তেনে ঠাইত মাটি খুছৰোতে সাৱধান হব লাগে।\nউত্স: ৰেইড ডি। পেৰিনটেল এইডচ”, পেৰিনটেল আউটৰিছ প্ৰগ্ৰেম নিউজলেটাৰ\nপৃষ্ঠাৰ মান নিৰ্ধাৰণ (80 ভোট দিয়ক)


আবিৰ খণ্ড (৭৬) – আবিৰ\nJuly 25, 2021 September 16, 2021 Indranee Sharma\nনীৰৱ নিতাল মোৰ বুকুৰ হেঁপাহবোৰে এতিয়া আপোন সুৰত গান গায়..\nসাঁচি থোৱা আকুলতাই আৱেগৰ বৰষুণত তিতি বুৰি ভালপোৱাৰ বাঁহী বায়\nঅতীত সামৰি নতুন দিনৰ নতুন ঠিকনা লিখি বাৰে বাৰে আকৌ মোহাৰি পেলাওঁ..\nকিজানিবা ভাল দিনবোৰ আকৌ হেৰাই যায়…!\nককা নথকা দিনবোৰত অনিৰুদ্ধই আৱৰি ৰাখিছে আমাক।থুপুৰ সামান্য পানীলগা জ্বৰ এটা তো তেওঁ ৰৈ থাকেহি, কিজানিবা ডক্টৰৰ ওচৰলৈ লৈ যাব লগীয়া হয়।দেওবাৰৰ দিনটোত এবাৰ আহে।তৰাই অসুবিধা পায় বুলি বেছিকৈ নাহে।সকলোৰে বাবে ভৱা মানুহজনৰ কথা আজিকালি মই ভাবোঁ।তেওঁৰ বাবে কিবা এটা ৰান্ধি থওঁ, তেওঁৰ শোৱা খোৱাৰ খবৰ ৰাখিবৰ চেষ্টা কৰোঁ।ভাল লাগিছে এই নতুন জীৱন।\nআয়ুৰ আহ-যাহ আগৰ দৰেই আছে।সলনি কৰা নাই মই,নাইবা সি নিজেই।থুপুৰ ‘পেটু মামা’ আৰু ‘অনিমুন’ই তাক সমানেই ভাল পায়।আৰু এই মৰম একেবাৰেই নিষ্পাপ,নিঃস্বাৰ্থ।সি ও যে দুয়োকে একেদৰেই মৰম কৰে,ভাল পায়।\nঅদৃশ্য বান্ধোনবোৰ এইবাবেই ধুনীয়া।তেজৰ সম্পর্কৰ দোহাই দি দি মানুহক জুৰুলা কৰিব নোৱাৰে কোনেও ।\n:ত আ বউত বমমাছ আথে।\nৰাতিপুৱাৰ পৰা থুপু আৰু তৰাৰ যুদ্ধ চলি আছে।তাইক শান্তিৰে ৰুটি কেইখন বনাবলৈ দিয়া নাই সি।আটাৰ লাডু বোৰ আনি আনি মাছ বনাইছে,চৰাই বনাইছে, এটাত আকৌ চকু এটা দি অনিমুনকো বনাইছে।মোক বনাবাকৈ কওঁতে কৈছে\n:কিয়?মোক কিয় নবনোৱা থুপু।\n:থুলি দে ইমান আথে।\nচুলি দিবলৈ দিগদাৰ কাৰণে মোক বনাবলৈ অসুবিধা।মই অফিচৰ কাৰণে ৰেডি হ’বলৈ আঁতৰি আহোঁতেই যুদ্ধ এখন লাগিলে।এতিয়া মোৰ পিছফালে ৰৈ মুখ খন ফুলাই ৰৈ আছে।গালত,মুখত,চুলিত,পিন্ধি থকা ৰঙা গেঞ্জিটোত গোটেই আটা লাগি আছে।মুখৰ ভিতৰতো আটা অকণ চুবাই আছে যেন লাগিছে।ফুলিয়েই থাকে যে,ধৰিবই নোৱাৰি।\nমই যোৱাৰ আগতে অকণমান কোঁচত উঠিবলৈ এনেও সি এইবোৰ কৰে,তাতে তৰাই এছাট লগালেও।\n:তৰা বদমাছ হৈছে নে জান।\n:থুমি বেলেগ তৰা এডনী অন নাইন ত দি দিবা।\n(তুমি বেলেগ এজনী তৰা অনলাইন অৰ্ডাৰ দি দিবা)\n:অনলাইন অৰ্ডাৰ দি দিম ন,এজনী হ’লেই হ’বনে?\n:মা এডনী ও দিবা।\nতাৰ শেষৰটো কথা শুনি চুলি ফণীয়াই থকা মোৰ হাতখন ৰৈ গ’ল।তাক সুধোতে সি ফুটা নুফুটা মাতেৰে ক’লে,মই অফিচলৈ যোৱাৰ পিছত তাৰ লগত থাকিবলৈ তাক বেলেগ মা এজনীও লাগে।অনলাইনত মোৰ নিচিনা মা এজনী আনি দিব লাগে।তাৰ মনৰ ভিতৰত মোক লৈ থকা অভিমানখিনি যেন মই আজিহে বুজি পাইছোঁ।গোটেই দিনটো মোক লগ নাপায়, অফিচৰ পৰা আহিও প্ৰায়েই মই আকৌ লেপটপটো খুলি বহি যাওঁ।সি সৰু হৈ থাকিলেও নিজৰ পাবলগীয়া মৰম খিনি যে সি পোৱা সেইয়া বুজি পায়।\n:I am sorry.\nআঁঠু কাঢ়ি তাৰ ফালে চাই হাত দুখন মেলি দিলোঁ।সি আহি দুহাতেৰে মোৰ ডিঙিত মেৰিয়াই ধৰিলেহি।হাতত লৈ থকা আটাৰ লাডু বোৰ চুলিত লাগিছে,লাগক।এইকণ যে আমাৰ সময়।\nতাক লৈ লৈ থিয়ৈ থিয়ৈ তৰাই বাঢ়ি দিয়া ভাতকেইটা খাই ওলাই আহিলোঁ।থুপুৱে আজি বেছিকৈ কান্দিছে,সোনকালে ঘূৰি আহিব লাগিব।\nঅফিচলৈ সোমাই দেখোঁ আন দিনাতকৈ বেছি গহীন হৈ আছে পৰিৱেশটো।অমৃত,টানিয়া আৰু নতুনকৈ জইন কৰা ল’ৰাজন সুৰেশৰ ডেস্কৰ ওচৰত ৰৈ কিবা আলোচনা কৰি আছে।মই সোমাই যোৱাৰ লগে লগে মোৰ ফালে চালে।অলপ পাছত অমৃত আহি মিটিং ৰূম এটালৈ মাতি লৈ গ’ল।তাত আগৰ পৰাই আমাৰ টেষ্টিং টিমৰ গোটেইখিনি মানুহ আছিল।তাৰে মাজত দেখোঁ হিবাৰ চকুকেইটা অলপ চলচলীয়া।গালি খাইছে যেন লাগিছে।\n:We gotamajor issue in UAT(User Acceptance Test) phase. Ananya,it’s in the module you and Subhashini have worked on, and Hiba was the tester. Could you guys please explain how did you guys miss this thing in development and testing phase?\nসুৰেশৰ প্ৰশ্ন কৰাৰ সুৰটো আন দিনাতকৈ কঠোৰ।মই এতিয়ালৈকে মেইল খুলি চোৱাই নাই।কি issue এতিয়াও নাজানো।কালি কেৱল ইণ্ডিয়ান টিমটোৰ কাৰণে হে বন্ধ আছিল।US ৰ টিমটোৱে কাম কৰিছিল।আৰু তাতেই কিবা প্ৰব্লেম ওলাল।যিমান পাৰোঁ নম্ৰ সুৰত সুৰেশক ক’লো\n:I will look into it Suresh, I take the sole responsibility.\n:Yes pelase fix it today itself and deploy it in UAT as well. Hiba, keep the data ready for testing.\nকৈয়ে সুৰেশ ওলাই গ’ল।হিবাক তাইৰ টিমৰ মেনেজাৰে মোৰ লগত কাম কৰিবলৈ ক’লে।ইমান দেৰি মনে মনে থকা অমৃতে হঠাৎ অলপ ডাঙৰ মাতত কৈ উঠিল\n:These people are spoiling everything. One went on ML, other having marriage plan. Tester is also in newly married phase or whatever you call. Cool, now we all need to suffer.\nআগতেও বহুত কিবাকিবি ইচ্ছু আহিছে।কিন্তু অনিৰুদ্ধই কেতিয়াও কাকো পাৰ্চনেলী একো কোৱা নাই।আৰু মেটাৰ্নিটি লিভত যোৱাটো এগৰাকী মহিলা কৰ্মচাৰীৰ অধিকাৰ।তাৰ কাৰণে সম্পূৰ্ণ দৰমহা দি অফিচৰ পৰা ছমাহ সময় ছুটি দিয়া হয়।তাৰ পাছতো কিন্তু মানুহে ইয়াত কথা শুনাই থাকে।আৰু কোনো পুৰুষ কৰ্মচাৰীৰ যদি বিয়া হয়,তেন্তে কাৰো একো প্ৰব্লেম নাথাকে।টিফিন বনাবলৈ মানুহ পালে বুলি ফুৰ্টি হে কৰে।কিন্তু এগৰাকী মহিলা লাগে যিমানেই কৰ্মঠ নহওঁক, যিমানেই টেলেন্টেড নহওঁক,বিয়া হোৱাৰ লগে লগে যেন কেৰিয়াৰ শেষ।ধৰিয়েই লয় সৱেই,এতিয়া কেৱল সংসাৰৰ দায়িত্ব হে ল’ব পাৰিব।ইমান বেছি দুমুখীয়া চৰিত্ৰ মোৰ সহ্য নহয়।এফালে artificial intelligence ত কাম কৰি নিজকে সাংঘাটিক up-to-date বুলি ভাৱি লয়,কিন্তু মনবোৰ এতিয়াও মোগলৰ দিনতে ৰৈ আছে।\nঅমৃত আৰু টানিয়াই আকৌ সুভাষিণীক উদ্দেশ্যে কৰি কিবা এটা ইতিকিং সূচক মন্তব্য কৰিলে।\n:Amrit, you cannot say like this, Subhashini worked so hard even when she was not keeping well.\nটেষ্টিং টিমৰ মানুহখিনি ওলাই গ’ল।মিটিং ৰূমত তেতিয়া কেৱল মই টানিয়া আৰু অমৃত।হিবাকোমই ৰখাই থ’লো।\n:তুমকৌ ক্যা প্ৰব্লেম হে অনন্যা?শ্যাদী কৰকে বচ্চা হি চম্ভালনা হে ত’ সুভাষিণী কৌ ইতনা জ্যাদা ৰেচপঞ্চিবিলটি লেনা হি নেহী ছাহিয়ে থা না।\n:তুমনে না ত’ শাদী কি হে, না হি তুমহাৰা ক’ই বচ্ছা হে, পৰ তুম নে আজ তক ক্যা ওখাৰা হে? Could you please explain?\nহিবাই হাতত ধৰি টানি উলিয়াই আনিলে মোক।মোৰ ভীষণ খং উঠে এনেকুৱা hypocracy দেখিলে।অনবৰতে নিজকে empowerd woman বুলি জাহিৰ কৰি ফুৰিব কিন্তু কেতিয়াও নিজৰ বাহিৰে আনৰ ঠাইত ৰাখি একো কথা নাভাৱে।আনহে নালাগে কেতিয়াবা পিৰিয়দৰ পেইন সহিব নোৱাৰি কোনোবা ছোৱালী সোনকালে ঘৰলৈ যাব খুজিলে এওঁলোকৰ হে বেছি গছিপ ওলায়।\nনিজৰ ঠাইত বহিও বকিয়ে থাকিলোঁ।এবাৰ উঠিলে খংটো কেতিয়াও নকমে।তাতে মেইল কেইটা খুলি খংটো দুগুণ বাঢ়িছে।\n:মেহেন্দি লগায়া তুমনে?\nহিবাই মোৰ হাতৰ মেহেন্দি খিনি চাই সুধিলে।অনিৰুদ্ধ আৰু মোৰ মাজত হোৱা কথাবোৰ কোনেও নাজানে।মইতো এনেও কৈ নুফুৰোঁ,অনিৰুদ্ধকো মানা কৰি থোৱা আছে যাতে কোনো ছোচিয়েল মিডিয়াত এইবোৰ ফটো পোষ্ট নকৰে।মই ভাল নাপাওঁ।মোৰ জীৱনৰ বিশেষ মুহূৰ্তবোৰ মই একান্তই ব্যক্তিগত কৰি ৰাখিব বিচাৰোঁ।কিন্তু হিবাক ক’ব লাগিব।তাইক আজি অফিচৰ পৰা মোৰ লগতে ঘূৰি গৈ আমাৰ ঘৰত থকাৰ প্ৰস্তাৱ দিলোঁ।মান্তি ও হ’ল।\nকাম শেষ কৰোঁতে কৰোঁতে ন বাজি গ’ল।তৰাই বাৰে বাৰে ফোন কৰিছে।থুপুৰ কান্দোন আৰম্ভ হ’ল।আজি সোনকালে ঘূৰি যাম বুলি তাক কথা দি আহিছিলোঁ।নিজকে অপৰাধী যেন লাগিল।অনিৰুদ্ধই শেষত গালি পাৰিলে।কাম ঘৰৰ পৰাও হ’ব পাৰিব বুলি।কিন্তু অমৃতে এৰি দিয়া নাই আমাক।দুয়োজন বন্ধু,দুয়ো এটা এটা টিমৰ লিড।কিন্তু সম্পূৰ্ণ বিপৰীত চৰিত্ৰৰ।\nকেবত উঠি দুইজনী ঘৰ পালোহি।অফিচত হোৱা কথাবোৰে মোক ভিতৰি অশান্তি দি আছে।এনেকুৱা বহুতৰ লগতেই হয়।কিন্তু মোৰ আত্ম সন্মান জোখতকৈ বেছি।অমৃতৰ সৈতে বেছিদিন কাম কৰা মোৰ বাবে সম্ভৱ নহ’ব যেন লাগিছে।\nথুপুৱে হিবাক আগতেও লগ পাইছে যদিও প্ৰতি বাৰেই লাজ কৰে।এতিয়া মোৰ কোঁচত সোমাই তাইক চাই হে আছে,একো কোৱা নাই।\n:ইধৰ আয়ু না লাড্ডু।মেৰা গ’লো ম’লো।\nহিবাই তেনেকৈ কয় কাৰণে তাৰ আৰু বেছি লাজ লাগে।মোক কাণে কাণে কৈছে “মো নামটো তুপু বুলি বা দনীক কৈ দিয়া”।তাক লাড্ডু বুলি ক’লেও লাজ।তৰাই বনাই থোৱা কণীৰ দম আৰু ভাত খাই তৰা আৰু থুপুক ককাৰ বিছনাত শুবলৈ দি মই আৰু হিবা বাৰাণ্ডাত বহিলো।বোৰ্খা খুলি তাইয়ো এতিয়া মোৰ নাইট চুইট এযোৰ পিন্ধিছে।দুয়োজনীৰ বাবে যেন আমাৰ আগৰ সময়বোৰ হে ঘূৰি আহিছে।\nহিবাই কৈ গৈছে তাইৰ কথাবোৰ।হঠাৎ সলনি হোৱা জীৱনটোত তাই এতিয়াও খাপ খাব পৰা নাই।বাৰে বাৰে উজুটি খাইছে।\n:তুমহাৰা পতি অচ্ছে হে না?\n:ৱ’ ত’ ফৰিষ্টা হে’।\n:ইছিলিয়ে তুমছে forcefully শ্যাদী কিয়া না।\nহিবা যেন অকণমান আহত হ’ল।পিছত ভাবিলোঁ, মই তেনেকৈ ক’ব নালাগিছিল।\nকথাবোৰ আমি ভবাৰ দৰে নহয়।আমাতকৈ বহুত বেছি ৰক্ষণশীল সিহঁতৰ সমাজখন।একমাত্ৰ হিবাৰ দেউতাক হে অলপ উদাৰ মনৰ আছিল।তেওঁ ছোৱালীকো ল’ৰাৰ দৰেই পঢ়াই চাকৰি কৰিবলৈ দিছিল।কিন্ত সিহঁতৰ পৰিয়ালৰ বা ওচৰ চুবুৰীয়া মানুহ তেনেকুৱা নহয়।আনকি হিবাৰ স্বামীয়েও নিজৰ দেউতাকৰ সিদ্ধান্তৰ বিপৰীতে যাব নোৱাৰিলে।তাতে তেওঁৰ নিজা কোনো উপাৰ্জন নাই।বাপেকৰ ডাঙৰ কাপোৰৰ দোকান এখন চলায়। হায়াৰ চেকেণ্ডাৰী পাছ কৰি আৰু পঢ়া শুনাও নকৰিলে।গতিকে দেউতাকৰ মতেই সকলো কৰিবলৈ বাধ্য।হিবাৰ সৈতে বিয়াও পাতিছে দেউতাকৰ কথামতেই\n:He didnt even touch me you know?\nহিবাই আঁতৰাই ৰাখিছে নিজৰ স্বামীক।দুয়োৰে মাজত প্ৰেম নাই,যৌনতা জোৰ কৰি জাপি দিয়া হৈছিল যদিও সিহঁতে মানি লোৱা নাই।মানুহজনে তাইক জোৰ কৰা নাই।শুনি ভাল লাগিল।কিন্তু মনে নিবিচৰা মানুহ এজনৰ লগত বিয়া হৈ কেনেকৈ থাকিব তাই।গোটেই জীৱন পাৰ কৰা সম্ভৱ হ’বনে।\nতাইক সুধোতে তাই ক’লে\n:দোষ্টি ত’ হ’ গয়ী হে’,ধীৰে ধীৰে প্যাৰ ভি হ’ জায়েগা।\nআশাত বন্দী জীৱন।\nকাইলৈটো আজিতকৈ ধুনীয়া হোৱাত আশা।\nচকুপানীবোৰ হাঁহি হোৱাৰ আশা।\nজীৱনটো আমি ভবাৰ দৰেই সজাই তোলাৰ আশা।\nলাইটটো নুমোৱাই থোৱাৰ বাবে হিবাই কান্দিছে যদিও মই দেখা নাই।চিগাৰেট এটা উলিয়াই পাফ কেইটামান টানি লৈছোঁ।\nমোক আচৰিত কৰি হিবাই হাত খন আগবঢ়াই দিলে\n:WTF! No Hiba, you never did all these right?\n:প্লিজ, এক বাৰ।\nদিওঁ নিদিওঁ কৈ আগবঢ়াই দিয়া চিগাৰেট টো তাই হাতত লৈ ৰৈ আছে।\nকঁপি আছে কোমল বগা হাতখন।\nনোৱাৰিলে তাই।আল্লাহৰ ওচৰত গুনাহ কৰিব নোৱাৰে তাই।লাগিলে হাজাৰ দুখ চিন্তাই হেঁচি ৰাখক,তাইৰ ধৰ্ম তাইৰ বাবে সদায় ওপৰত।\n:মোৰ কেতিয়াবা তোৰ দৰে হ’বলৈ মন যায় অনন্যা।মুক্ত।যি মন যায় তাকেই কৰিব পৰাকৈ সাহসী।কোনো বান্ধোনে বান্ধি ৰাখিব নোৱাৰাকৈ ‘আজাদ’।খং উঠিলে মাৰি দিব পৰাকৈ পাগল,বেপৰুৱা।আজি আব্বু আঁতৰি নগৈ আমাৰ সৈতেই থকা হ’লে মোৰ লগত কেতিয়াও এনেকুৱা নহয়।মামাই মোৰ লগত ‘দগা’ কৰিছে।মোৰ কিমান মন আছিলে,নিজে এটা ঘৰ বনাম,মাক উপহাৰ দিম,ভাইটিক পঢ়াম আৰু সৱ দায়িত্ব শেষ হ’লে মোৰ পছন্দৰ মানুহৰ লগত নিকাহ কৰিম।কিন্ত মামাই কি কৰি দিলে চা।মা আৰু ভাইটিক আঁতৰাই পুৰণা ঘৰটো লৈ ল’লে।কোনো আপোন নহয় এই দুনীয়াত।সৱ বেইমান,’খোদগর্জ’।\nতই সদায় এনেকৈ অকলে থাকিবি অনন্যা।একদম বিন্দাচ।\nহিবাই নিজৰ ভাষাত কোৱা কথাবোৰৰ এটা এটা শব্দই।চুই গৈছে মোক।\nএকেটা নামৰে এটি বান্ধোন,ভাল লগা এটা নাম ‘দেউতা’।নাইবা আব্বু।\nআচলতে সকলো মানুহৰ বাবে এই নামটো, এই সম্বন্ধটো নহয়।সৱেই ইয়াৰ সন্মান নাজানে।\n:Hiba, our relationship is officilal now.\nকথাবোৰ তাইক ক’লো ।মোক শুভকামনাৰে উপচাই পেলালে তাই।অনিৰুদ্ধৰ প্ৰতি তাইৰ মনতো সন্মান আছে, বিশ্বাস আছে।কিন্তু মই এটি বান্ধোনত বান্ধ খোৱা কথাটো তাইৰ বাবেও যেন সহজ নহয়।\n:তুম নিভা সক’গী?\n:ক’ছিচ ত’ কৰ চকতি হু না।\nকথাৰ মাজতে ফোনটো বাজিল।অনিৰুদ্ধই ফোন কৰিছে।বাৰ বাজিবৰ হ’ল।\n:ওহোঁ।তুমি কিয় নাই শোৱা?\n:হিবাৰ লগত কথা পাতি আছোঁ।\n:এইটো দেওবাৰে প্লিজ আমি destination ফাইনেল কৰিম।পাপা মা আহি আছে ইয়ালৈ।তুমি বেলেগ একো প্লেন নকৰিবা।দুয়োটা দিন আমাৰ কিন্তু।তুমি অলপো চিৰিয়াছ নহয়।\n:অনিৰুদ্ধ, আমি ইয়াৰে মন্দিৰত নিয়মটো কৰিলেই নহয় জানো?\n:So you are still not sure about the marriage?\n:মই তেনেকৈ তো কোৱা নাই।কিন্তু destination wedding কিয়?\n:পাইজামা পিন্ধি মন্দিৰত সেৱা কৰি আয়ুক মাতি মাংস ভাত খোৱাই থৈ দিবলৈ মন ন তোমাৰ।\n:উফ, সেইটোনো কেতিয়া কৈছোঁ।\n:মোৰ কইনা ৰঙা লেহেংগা পিন্ধি পুৰা ‘চজ ধজ কে’ আহিব লাগিব।I will do everything for it.\n:কিনো একেটা কথাকে সদায় সদায় কৈ থাকে।\nফোনটো কাটি দিলোঁ।আমাৰ এইখন কাজিয়া ঘৰৰ পৰা অহাৰ পৰাই চলি আছে।অনিৰুদ্ধই পাৰিলে আজিয়েই বিয়া পাতিব।কাৰণ মোৰ ফেমিলি ড্ৰামা বুলে একতা কাপুৰৰ চিৰিয়লৰ নিচিনা।গতিকে কি হৈ যায় ঠিক নাই।\nআজি মোৰ হিবাৰ সন্মুখত একেখন কাজিয়া কৰিবলৈ মন নগ’ল।\nহিবা আৰু মই তলতে শোৱাৰ ব্যৱস্থা কৰিছোঁ।শোৱাৰ আগতে এবাৰ থুপুক চাবলৈ গ’লো।এতিয়াও শোৱা নাই এইটো।মই যোৱাৰ লগে লগে জোৰ কৰি চকু কেইটা টিপি আছে\n:ঐ ল’ৰা,শোৱা নাই কেলেই?\n:ফিডত দে আথে,এঠিকুট দিবা?\n(ফ্ৰীজত যে আছে,এচিকুট দিবা)\nতাৰ আইচস্ক্ৰীম খোৱাৰ ধান্দা।তৰাই আনি দিয়া নাই কাৰণে সি শুৱাই নাই।মই অহালৈ ৰৈ আছে।\n:পিটন লাগে,একদম নিদিওঁ এতিয়া।\nথুপু তৰাৰ গাৰ ওপৰেৰে পাৰ হৈ আহি ডিঙিত ওলমি দিলেহি।আৰু একে সময়তে অনিৰুদ্ধৰো ভিডিঅ’ কল এই ৰাতি চাৰে বাৰ বজাত।\n:দুইটা মিলি পাগল কৰি পেলাইছ মোক।\nভোৰভোৰাই ফোনটো উঠালোঁ।মই একো ক’বলৈ নাপালোৱেই\n:অনিমুন,মায়ে মোক ধুম কই থে।\n:ঢকা লাগে ল’ৰা,মিছা কথা ক’বলৈ কোনে শিকাইছে?\n:তাক লৈ নামি আহা।\n:মোক পগলা কুকুৰে কামুৰিছে?\n:মই ওপৰলৈ গুচি আহিম নহ’লে কৈ দিছোঁ।\n:চিকিউৰিটি এনেই আছে?\n:পাঁচশ টকা দি দিলেই মানি যাব।\n:হিবা আছে ঘৰত।\nযেনেকৈ আছিলোঁ তেনেকৈ নামি আহিলোঁ,হিবাক কৈ থৈ আহিছোঁ।লগতে দাঁত উলিয়াই হাঁহি হাঁহি থুপুও আহিছে।\n:কিহে পাইছে এই ৰাতিখন?মোক ইয়াৰপৰা উলিয়াই দিব আৰু।\n:সেইকাৰণে তো কৈ আছোঁ, মোৰ লগত থাকা, এইবোৰ প্ৰব্লেম নহয় ন তেতিয়া।\n:থুমি কেলে আতি আহিথা?ভূত আইব।\n(তুমি কেলেই ৰাতি আহিছা?ভূত আহিব)\nতাৰ বাপেকটো নিজেই এটা ভূত।সি বেটাই গমেই পোৱা নাই।\n:ইমান ওচৰত থাকিও এনেকৈ কিয় থাকিব লাগে কোৱা?Do you have any valid reason?I don’t have Ananya!We love each other, our families have approved our relationship, we both are old enough to take decisions ,then why all these drama?\n:কি কৰিব লাগে মই?\n:তুমি আৰু থুপু মোৰ লগত থাকা, সদায়।\n:ককাই যেতিয়াই ক’ব তেতিয়াই হ’ব।তাৰ আগতে মই একো কৰিব নোখোজোঁ।\n:okay!তেতিয়ালৈকে মোৰ যেতিয়াই মন যাব মই এনেকৈ আহি থাকিম।আৰু তুমি মানা কৰিব নোৱাৰিবা।Mind it.\nঅনিৰুদ্ধৰ মাতটো ডাঙৰ।\n:মাক কেনে গালি দিথা?\nহাতৰ আঙুলি দেখুৱাই থুপুৱে দম দিছে অনিৰুদ্ধক।\nদুয়োটাৰে হাঁহি উঠি গ’ল।অনিৰুদ্ধই মোৰ কোলাৰ পৰা নিজৰ কোলালৈ নি গালত চুমা খাই sorry ক’লত হে শান্তি প্ৰতিষ্ঠা হ’ল।\nনিজৰ জেদ পুৰা কৰি অনিৰুদ্ধ গুচি গ’ল।মোক আৰু থুপুক একেলগে চোৱাৰ জেদ,মোৰ খং উঠাই ৰং চোৱাৰ জেদ,গুড নাইট কিছ দি মোক ৰঙা পেলাই থৈ যোৱাৰ জেদ।\nঅনিৰুদ্ধক বিদায় দি ৰূমত সোমালোঁ।থুপুৰো জেদ আজি বেছি হৈছে।এতিয়া কান্দিবলৈ ধৰিছে।তৰা আৰু হিবা টোপনি গৈছে।মই তাক এতিয়াও কোলাত লৈ বাৰাণ্ডাত বহি আছো।আইচস্ক্ৰীম ও নাখায় এতিয়া।মাত্ৰ কোঁচত লৈ থাকিব লাগে।\nঠিক দুই বাজি দহ মিনিট, ফোনটো সশব্দে বাজি উঠিছে\n:মাজু,ককাই কেনেকুৱা খন কৰিছে, উশাহ পোৱা নাই বুলে, কি কৰোঁ মই..\nকোঁচত তেতিয়াও উচুপি উচুপি কান্দি আছে থুপুৱে, ফোনৰ ইফালে মা।\nমই সন্মুখত ধোঁৱাৰ বাহিৰে একো দেখা নাই।\nসৱ শেষ হ’বলৈ ধৰিছে যেন..মূৰটো ঘূৰাইছে মোৰ।\nPrevious Post #আবিৰ খণ্ড (৭৫)\nNext Post #আবিৰ খণ্ড (৭৭)\n14 thoughts on “আবিৰ খণ্ড (৭৬)”\nHope the next part doesn’t give some bad news🥲\nBaa…… 😫😫 apunar likhoni dine rati pohri thakibo mon jai….likhoni khini pohri pohri akuta character mur sokur agot vahi uthe.. Ketiyaba njoku xumai loi kahinit\nইমান দিনৰ অপেক্ষাৰ অন্তত……….😍ভাল লাগিল পঢ়ি বা………\nককাৰ কি হ’ব বাৰু!!….আকৌ এবাৰ অনন্যা ৰ সুখবোৰত নজৰ লাগিব নেকি!!…..\nবেছি দিন ৰ’ব নালাগিব বুলি আশা কৰিলো বা…..\nJupika Borthakur says:\nOH😲😲…..kokar ki hbo atea 😢😢😢\nপঢ়ি ভাল লাগিল বা। ককাৰ কি হব বাৰু। পিছৰ খণ্ড ত যাতে একো বেয়া খবৰ নাপাওঁ।\nThis book has become an obsession for me now but I am always on edge while reading the book,,,itz coz of her tumultous life,,,I really want to see the beautiful couple together\nJiman para xunkale diba indranee baa🙂💕\nআবিৰ ❤…আপোনাৰ লিখনি আগতেও পঢ়িছোঁ আৰু সদাই পঢ়ি থাকিব পাম বুলি আশা ৰাখিলোঁ ❤\nবা বহুত আশাৰে অপেক্ষা ত থাকোঁ প্ৰতিটো খণ্ডৰ , পাৰিলে অলপ সোনকালে দিবলৈ চা বা । তোমাৰ দীঘায়ো কামনা কৰিছোঁ, তোমাৰ মংগল হওঁক ❤😇💖\nWaiting fr the next 🥺\nNext part tu diok sun kale😁🙄🙄🙄🙄🙄\nParbi Dutta says:\nBhut val lgile pohi ..atiya r pora bea lgi thkibo ..akou hunkle notun kiba ata pohibole pam buli akha thkibo


দুঃস্বপ্ন- হিমাংশু ৰাজখোৱা – ফটাঢোল\n: চিৰজীৱন একেলগে থাকিব পৰাকৈ কিবা এটা বিচাৰি পোৱা নাই তোমাৰ মাজত, মই কথাটো ঠিক তোমাক বুজাব পাৰিছোঁনে নাজানো।\nকেটৰিনা নিশ্চুপ হৈ থাকিল।\n: কি হ’ল কিবা এটা কোৱা, তোমাক এইটো কোৱা নাই যে, মই তোমাক পচন্দ নকৰোঁ, কিন্তু আমি আৰু একেলগে থকাতো হয়তো সম্ভৱ নহ’ব, বুজি পাইছানে?\n: বুজিছোঁ। নুবুজিম কিয়?\nবহু সময়ৰ পাছত মুখ খুলিলে কেটেৰীণাই।\n: কিন্তু তোমাক মই ভীষণ ভালপাওঁ। তোমাক এৰি থকাতো মই কল্পনাও কৰিব নোৱাৰোঁ।\nকেটেৰীণাৰ দুচকুৰ দুকোণত দুফোটা চকুপানী বিৰিঙি উঠিল।\n: চোৱা কেট, ভাল লগা নলগাৰ ওপৰত সকলো সময়তে মানুহৰ হাত নাথাকে। তোমাৰ প্ৰতি মোৰ সেই আগৰ অনুৰাগ নাই, মই স্বীকাৰ কৰিছোঁ আৰু মানুহে যি বিচাৰে, যাকেই বিচাৰে সেইটো পোৱাও সকলো সময়তে সম্ভৱ নহয়। যদি হ’লহেঁতেন এই পৃথিৱীখন পৃথিৱী নহৈ স্বৰ্গ হ’লহেঁতেন। তুমি মোক ভালপোৱা কিন্তু মই তোমাক ভাল নাপাওঁ আৰু এই সত্যটো যিমান পাৰি সোনকালে মানি লোৱাটোৱেই হয়তো তোমাৰ বাবে ভাল হ’ব। তোমাৰ অলপ কষ্ট কমিব, ঠিক আছে আহোঁ তেন্তে,\n‘কেট’ ওৰফে কেটৰীণা কাইফে আৰু একো নক’লে।\nমই উঠি আহিলোঁ। টেবুলৰ কাষলৈ ৱেইটাৰ এজন আহিল। বিল দিবলৈ বেগত হাত সুমুৱাওঁতেই ৱেইটাৰে কৈ উঠিল,\n: ইটচ্ অ কে মেম। চাৰ হেজ অলৰেডি পেইড দা বিল। হেভ এ নাইচ ডে মেম।\nবাহিৰলৈ ওলাই আহি মই দেৰি নকৰিলোঁ। অট’ এখন লৈ ঘৰলৈ গুচি আহিলোঁ। অ’ডিখনৰ চাবি ৰেষ্টুৰেণ্টত সোমাওঁতেই কেটৰ হাতত দিছিলোঁ। নিয়ক সেইখন তাইয়েই লৈ যাওক!\nঘৰলৈ আহিয়েই খবৰ পালোঁ, বহু সময়ৰ পৰা কোনোৱা বিদেশী ভদ্ৰলোক এজন মোলৈ ৰৈ আছে।বিৰক্ত হ’লোঁ অলপ। কোন হ’ব পাৰে এই সময়ত! এতিয়া মোৰ গা ধুই লান্স কৰাৰ সময়। লান্সৰ পাছতে দুঘণ্টামান ভালকৈ শুই ল’বলৈ নাপালে মোৰ ভাল নালাগে। কাৰো লগত কথা পতাৰ মুড এইখিনি সময়ত মোৰ নাথাকে। তথাপি বিদেশী বুলিয়েই দেখা কৰিবলৈ গ’লোঁ। যিমান পাৰি সোনকালে বিদায় দিব লাগিব।\nমোক দেখাৰ লগে লগেই মধ্য বয়সী সেই বিদেশী বহাৰ পৰা থিয় হ’ল।\n: ছাৰ মোক চিনি পাব বোধহয়। মই ছাৰ বিল গে’টছ। মাইক্ৰ’ছফট নামৰ কোম্পানী এটা চলাওঁ ছাৰ।কম্পিউটাৰৰ কিবা কিবি বনাওঁ।\n: অঁ চিনি পাইছোঁ, বহক বহক, কওকচোন কিয় আহিল?\nমানে ছাৰ, কিছু ইতঃস্তত কৰি বিল গে’টছে ক’লে,\n: ছাৰ টকা অলপ লাগিছিল ছাৰ। বৰ টনাটনি চলিছে। গম পাইছেই ছাৰ, আপোনালোকৰ গুৱাহাটীৰে এটা বৰ বেয়াকৈ মোৰ পাছত লাগিছে ছাৰ। আম্বানী, আদানীহঁতক বৰবাদ কৰাৰ পিছত কোনদিনা মোক ধ্বংস কৰে ধৰিব পৰা নাই ছাৰ। ফেচবুকত মোক বৰবাদ কৰিম বুলি লিখিছেই। সেইটো পষ্টত দেখিছোঁ ৭৮ টামান লাইকো আহিছে। আমি আপোনাৰ লগত আছোঁ টাইপৰ কমেণ্ট দুটামানো দেখিছোঁ। ভয় খাইছোঁ ছাৰ মই এইটোলৈ। ইপিনে নতুন প্ৰজেক্ট এটা আছিল ছাৰ। আপুনি অকণমান ফাইনেন্স কৰি দিলে ভাল আছিল। দুমাহমানত ঘূৰাই দিম ছাৰ। শপত কৈছোঁ ছাৰ, দেওশাল বাবাৰ শপত।\n: ধেই কি শপত-চপত খাই থাকেহে? কিমান লাগে টকা? লৈ যাওক। দুপৰীয়াখন আহিছে ইমান দূৰৰ পৰা কষ্ট কৰি। দিয়ক আপোনাৰ ‘ফোন পে’ নম্বৰটো দিয়ক। ট্ৰেন্সফাৰ কৰি দিওঁ।\nবিল গে’টছক ক’লোঁ মই।\n: ছাৰ কি বুলি ধন্যবাদ জনাম ছাৰ,\nবিলে হাতযোৰ কৰি উঠিল।\n: হ’ব, ধন্যবাদ-চন্যবাদ ঠিক আছে, কিমান লাগিব নক’লে যে?\n: ছাৰ, দিয়ক ছাৰ আপুনি যি ভাল দেখে, মই কি ক’ম,\nবিনয়ত গদ গদ হৈ উঠিল বিল গে’টছ।\nফোন পে এপটো খুলি ১ ৰ পাছত ১০ টামান শূন্য বহাই দিলোঁ। স্ক্ৰীণখন বিলক দেখুৱাই ক’লোঁ,\n: চাওক, হ’ব ইমানেৰে?\n: হ’ব ছাৰ হ’ব, দুমাহত ঘূৰাই দিম ছাৰ।\n: বাৰু, ঘূৰাই দিয়াতো পাছত চাই ল’ম, এতিয়া আপুনি উঠক। পাঠা মাংস বনাইছে আজি, ভাত ঠাণ্ডা হ’ব। কঁঠাল গুটি পিটিকাও আছে। মই গা ধুই সোনকালে ভাত খাব লাগে।\nবিল গে’টছক বিদায় দি বাথৰূমত সোমালোঁ। ছাগলী মাংসৰে এক থাল ভাত ভালকৈ ডবাই দি দুপৰীয়া অলপ শুই লওঁ বুলি বিছনাত পৰোঁতেই হঠাৎ মনত পৰিল বহুদিন ইনষ্টাগ্ৰাম চোৱা হোৱা নাই। গৈ দেখোঁ, ঢেৰ মেছেজ আছে।\nলিঅ’নাৰ্ড দি কেপৰিঅ’ নামৰ কোনোবা এটাই মেছেজ দি থৈছে, “বচ, দুটামান একটিঙৰ টিপছ লাগে, ৰিপ্লাই দিব প্লিজ।”\nশ্বাহৰুখ খান নামৰ ভক্ত এটাই লিখিছে,\n“ছাৰ আপোনাৰ মই জাবৰা ফেন। মেছেজটো চিন কৰিলে কৃতাৰ্থ হ’ম।”\nএমা ৱাটচন নামৰ আই ডি এটাৰ পৰা মেছেজ আহিছে,\n“আপোনাক মোৰ খুব ভাল লাগে। খুব খুব খুব ভাল লাগে। এদিন কথা পাতিব পাৰিম নেকি?”\nধুৰ, এইবোৰ মেছেজৰ ৰিপ্লাই লিখি থাকিলে আজি দুপৰীয়া শোৱা নহ’ব মোৰ। যোৱা সপ্তাহত চিন কৰাবোৰেই আজিলৈ ৰিপ্লাই কৰিব পৰা নাই।বিৰাট কোহলী বোলাটোৱে ছয় সাতবাৰ এটাই মেছেজ দি আছে,\n“দাদা, নতুন শ্বট এটা শিকাম বুলি কৈছিল, কি হ’ল? ৰিপ্লাই দিয়ক না দাদা।”\nজাষ্টিন বিবাৰ বোলাটোৱে কিবা গানৰ লিংক এটা দিছে,\n“বচ, মোৰ নতুন গান। চাই জনাব কেনেকুৱা লাগিল। আপোনাৰ ৰিভিউলৈ ৰৈ আছোঁ।”\nঠিক আছে, বহুত মেছেজ পেণ্ডিং আছে। এইবোৰৰ ৰিপ্লাই ৰাতিলৈ দিব লাগিব। অলপ শুই লওঁ মুঠতে এইবাৰ।\nমোবাইলৰ ডাটা কানেকশ্যন অফ কৰি ফোনটো গাৰুৰ কাষত থৈ চকু দুটা মুদি দিলোঁ।\nচকু মুদাৰ লগে লগে এটা সপোনে মোক ক’ৰবালৈ লৈ গ’ল।\nসপোনত দেখিলোঁ, মোৰ ঘৰ গোলাঘাটৰ বহু ভিতৰৰ কোনোবা এখন গাঁৱত। ঘৰত এচি পৰ্যন্ত নাই।পকেট উদং। মাত্ৰ ত্ৰিশ টকা এটা আছে। ফোনৰ ডাটা অন কৰি দেখিলোঁ ডাটা পেক শেষ হ’ল। ৫১ টকাত এদিনত ২ জিবি পোৱা ডাটাপ্লেনটো কিনিবলৈ আৰু ২১ টকা লাগে। ২১ টকা ক’ত পাওঁ, সেইটো টেনশ্যনত আছোঁ।\nঅভিজিত নামৰ লগৰ এটাক ফোন কৰিলোঁ, বিজি পালোঁ। এছ এম এছ এটা দিলোঁ, “ঐ ভাই ৫১ টকাৰ নেট পেক এটা ভৰাই দে না”,\nমেছেজৰ ৰিপ্লাইয়েই নিদিলে সি, নিজকে কিবা ভিক্ষাৰী যেন লাগি গ’ল। খং আৰু ক্ষোভত মুখৰ পৰা এটা অবাইছ চিঞৰ ওলাই আহিল আৰু সেই চিঞৰটোতে মোৰ টোপনি ভাঙি গল!\nটোপনিৰ পৰা সাৰ পাই দেখোঁ এক অচিন ভয়ত বেডৰূমৰ এই শীত তাপ নিয়ন্ত্ৰিত পৰিৱেশতো মোৰ গোটেই গাৰ পৰা ঘাম বাহিৰ হৈ গৈছে। উফঃ এইটো কি ভয়ানক সপোন আছিল!\nভাইব্ৰেশ্যন মোডত ৰখা ফোনটো কঁপি উঠিল। ৰিছিভ কৰিলোঁ। সিফালৰ পৰা মেকুৰীৰ যেন মাত যেন মিহি মাত এটা ভাঁহি আহিল,\n: দাদা, মই বিদেনে ক’লোঁ। এই মধ্য প্ৰাচ্য সংকটত দাদা কি কৰিম ভাবি পোৱা নাই। কিবা এটা কওক দাদা। কিবা এটা পৰামৰ্শ দিয়ক।\n: এতিয়া ৰাখকচোন, অলপ ব্যস্ত আছোঁ, ৰাতিলৈ ফোন কৰিম আপোনাক।\n: ঠিক আছে দাদা, ৱেইট কৰিম আপোনাৰ ফোনৰ।\nফোনটো ৰাখিয়েই ঢকঢককৈ একজাৰ পানী খালোঁ। গামোচা এখনেৰে গাৰ ঘাম মচিলোঁ। উশাহটো যেন এতিয়াহে ঘূৰি আহিছে। তাৰমানে টোপনিত সপোনহে দেখিছিলোঁ।\nমোবাইলৰ ডাটা অন কৰি ফেচবুক স্ক্ৰল কৰি যাওঁতেই দেখিলোঁ গোটেই পৰ্টেলবোৰত তেতিয়া একেটাই নিউজ বাজি আছে-\n“কিছু সময়ৰ পূৰ্বে ভাত ঘুমতিৰ পৰা সাৰ পালে বিখ্যাত চেলিব্ৰেটি, বিলিয়নাৰ, বহুমুখী প্ৰতিভা, সদৌ অসম মিতব্যয়ী সন্থাৰ প্ৰতিস্থাপক মুখ্য সম্পাদক আদিত্য জ্যোতি বৰঠাকুৰ”।\n« মূল কবিতা: বালভাষিতম,কবি: নবনীতা দেব সেন,ভাষান্তৰ-মুনমুন সৰকাৰ\nকুকুৰৰ নেজ- সোনটো ৰঞ্জন বৰুৱা »\nহাঁ হাঁ৷ কি লিখিছা দেই৷\nহাঃ হাঃ ! বঢ়িয়া৷\nহা হা। তামাম\nবৰঠাকুৰ কি জয় হৌ! তামাম\nতামাম😂😂 মিলিছে হিৰ জন


Simastin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Simastin ar byavahar, ppali, parshwakriya, upkaar, kriya-pratikriya aaru satarkatabani\nSimastin ৰ মূল্য আৰু পেকৰ চাইজ - Simastin Price and Pack Size in Assamese - Simastin ar mulya aaru pakor size\nSimastin की जानकारी\nSimastin ৰ লাভ আৰু ব্যৱহাৰসমূহ- Simastin Benefits & Uses in Assamese- Simastin ar laabh aaru byavaharsamuh\nSimastin ৰ পালি আৰু সেয়া কেনেদৰে ল'ব- Simastin Dosage & How to Take in Assamese - Simastin ar paali aaru xeya kenedore lobo\nSimastin ৰ পাৰ্শ্চক্ৰিয়াসমূহ- Simastin Side Effects in Assamese- Simastin ar parshwakriyasamuh\nSimastin সংক্ৰান্ত সতৰ্কতাবাণীসমূহ- Simastin Related Warnings in Assamese- Simastin xonkranta xatarkatabanisamuh\nঅইন দৰৱৰ সৈতে Simastinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Simastin with Other Drugs in Assamese- Oinor xoite Simastin ar gurutor kriya-pratikriya\nSimastin মতভেদসমূহ- Simastin Contraindications in Assamese- Simastin nishedhsamuh\nSimastin ৰ বিষয়ে সততে সোধা প্ৰশ্নসমূহ- Frequently asked Questions about Simastin in Assamese- Simastin ar bikhoye satate xodha prashnasamuh\nখাদ্য আৰু মদৰ সৈতে Simastin ক্ৰিয়া-প্ৰতিক্ৰিয়া- Simastin Interactions with Food and Alcohol in Assamese- khadya aaru modor xoite Simastin kriya-pratikriya\nSimastin ৰ লাভ আৰু ব্যৱহাৰসমূহ - Simastin Benefits & Uses in Assamese - Simastin ar laabh aaru byavaharsamuh\nSimastin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSimastin ৰ পালি আৰু সেয়া কেনেদৰে ল'ব - Simastin Dosage & How to Take in Assamese - Simastin ar paali aaru xeya kenedore lobo\nSimastin-ৰ উপাদানসমূহ - Simastin Active Ingredients in Assamese - Simastin-ar upadaansamuh\nSimastin ৰ পাৰ্শ্চক্ৰিয়াসমূহ - Simastin Side Effects in Assamese - Simastin ar parshwakriyasamuh\nগৱেষণাৰ ভিত্তিত, Simastin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSimastin সংক্ৰান্ত সতৰ্কতাবাণীসমূহ - Simastin Related Warnings in Assamese - Simastin xonkranta xatarkatabanisamuh\nSimastin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nSimastin ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nSimastin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Simastinৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Simastin গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Simastin কি প্ৰভাৱ দেখা গৈছে?\nSimastin গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Simastin কি প্ৰভাৱ দেখা গৈছে?\nSimastin গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Simastin ৰ কি প্ৰভাৱ দেখা গৈছে?\nহৃদয় ৰ বাবে Simastin কেতিয়াবাহে ক্ষতিকাৰক।\nঅইন দৰৱৰ সৈতে Simastinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Simastin with Other Drugs in Assamese - Oinor xoite Simastin ar gurutor kriya-pratikriya\nSimastin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSimastin মতভেদসমূহ - Simastin Contraindications in Assamese - Simastin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Simastin লোৱা অনুচিত যাতে -\nSimastin ৰ বিষয়ে সততে সোধা প্ৰশ্নসমূহ - Frequently asked Questions about Simastin in Assamese - Simastin ar bikhoye satate xodha prashnasamuh\nএই Simastin-এ অভ্য়াস বা নিচাৰ সৃষ্টি কৰে নেকি?\nনহয়, Simastinয়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Simastin লোৱাৰ পিছত ই আপোনাৰ টোপনি ভাৱ নানে।\nহয়, আপুনি ডাক্তৰৰ পৰামৰ্শৰ পিছতহ Simastin লোৱাটো নিৰাপদ।\nনহয়, Simastinয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Simastin ক্ৰিয়া-প্ৰতিক্ৰিয়া - Simastin Interactions with Food and Alcohol in Assamese - khadya aaru modor xoite Simastin kriya-pratikriya\nখাদ্য আৰু Simastinৰ ক্ৰিয়া-প্ৰতিক্ৰিয়া\nSimastin য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Simastinৰ মাজৰ প্ৰতিক্ৰিয়া\nমদ আৰু Simastin একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nSimastin ৰ অনুকল্প - Substitutes for Simastin in Assamese\nআপুনি বা আপোনাৰ পৰিয়ালৰ কোনোবাই Simastin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Simastin ব্যৱহাৰ কৰিছিল নেকি?\nআপুনি কিমান পৰিমাণে Simastin সেৱন কৰিছিল?\nআপুনি Simastin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Simastin সেৱন কৰে?


ভোটৰ পৰা ধনলৈঃ শাসকৰ ষড়যন্ত্ৰ - ALAYRAN\nভোটৰ পৰা ধনলৈঃ শাসকৰ ষড়যন্ত্ৰ\nআমেৰিকাৰ মিছিগান ইউনিভাৰচিটিৰ প্ৰফেচৰ এলেক্স হেল্ডমেনে আমেৰিকান ইলেকচন কমিছনৰ আগত দেশখনত ইভিএমে জনতাৰ মতাধিকাৰক ঢকাধাৰি কৰাৰ কাৰচাজি দেখুৱাবৈ কমিছনৰ পৰা ইভিএম বিচাৰিলে ৷ কমিছনৰ অধিকাৰী সহিতে জনতাৰ সন্মুখত এলেক্স হেল্ডমেনে যেতিয়া ইভিএমক সহজে হেক কৰি দেখুৱালে তেতিয়া ইলেকচন কমিছনে এলেক্স হেল্ডমেনক সন্মানিত কৰি কমিছনৰ Recognition Department ত অনুসন্ধা বিষয়া হিচাপে নিযুক্তি দিয়ে ৷ আমেৰিকাই জনতাৰ সৰ্বোচ্চ ক্ষমতাক সন্মান জনাই ইভিএমক চিৰদিনৰ কাৰণে বিদায় দিলে ৷\nইভিএমৰ ওপৰত আমেৰিকান ইলেকচন কমিছনে লোৱা পদক্ষেপৰ বিষয়ে ভাৰতৰ হাইদৰাবাদৰ চ'ফ'টৱেৰ এক্সপাৰ্ট হৰি প্ৰসাদে জানিব পাৰি নিজা খৰচৰে এলেক্স হেল্ডমেন আৰু ৰ'বোট হেল্টিজেন নামৰ এজন নেদাৰলেণ্ডৰ হেকাৰক আমন্ত্ৰণ কৰি ভাৰতীয় নিৰ্বাচন আয়োগক ইভিএমৰ বিশ্বাসযোগ্যতা পৰিক্ষা(হেক) কৰি দেখুৱাবলৈ অৱেদন জনালে ৷ ভাৰতীয় নিৰ্বাচন আয়োগে হৰি প্ৰসাদৰ আৱেদনক খাৰিজ কৰি প্ৰতিত্তুৰত ইভিএম দিবলৈ অমান্তি হোৱাৰ লগতে ভাৰতত থকা ইভিএমত কোনো ধৰণৰ বিসংগতি নথকাৰ কথা বাৰম্বৰ দোহাৰিলে ৷\nবছৰৰ পাছতো ভাৰতীয় নিৰ্বাচন আয়োগ হৰি প্ৰসাদৰ আৱেদনৰ বিপৰীত স্থিতিত অটল থকাত অত্যুহাসী হৰি প্ৰসাদে নিজৰ জীৱন আৰু কেৰিয়াক একাষৰীয়া কৰি মুম্বাইৰ অল্ড কাষ্টম হাউচৰ পৰা এটা ইভিএম পৰীক্ষাৰ বাবে উলিয়াই আনিবলৈ সক্ষম হ'য় ৷ ইভিএম পাইয়ে হৰি প্ৰসাদে নিজৰ টিমৰ সৈতে ইভিএমৰ বিশ্বাসহীনতা তথা হেকিং হোৱাৰ তথ্য ফাদিল কৰিলে যে ৰাজকীয় অতিথ্য প্ৰাপ্ত লোকে সহজে ইভিএম হেক কৰিব পাৰে ৷ হৰি প্ৰসাদে ইভিএম হেকিং হোৱা সকলো ভিডিঅ' নিজা ৱেবচাইটত দিয়াৰ ওপৰি তথ্য পাতিৰে গৱেষণা পত্ৰ তৈয়াৰ কৰি তাক প্ৰকাশ কৰিলে ৷ এই খবৰ মিডিয়াৰ যোগেদি ভাৰতীয় নিৰ্বাচন আয়োগৰ কাণত গৈ পৰিল ৷ পৰিণাম হৰি প্ৰসাদে ইভিএম চুৰিৰ অপৰাধত জেল যাব লগা হ'ল ৷\nদুখন দেশৰ দুটা বাস্তৱ আৰু সম্পূৰ্ণ বিপৰীত ঘটনা ৷ এখন দেশে ইভিএমৰে বিশ্বাসহীনতাক দলিয়াই জনতাৰ সৰ্বোচ্চ ভোটাধিকাৰক সন্মান আৰু সুৰক্ষা দিয়া ব্যৱস্থা আৰু আনখন দেশত জনতাৰ জনমতক কবৰ দিয়া ব্যৱস্থা ৷ যিজন ব্যক্তিয়ে ইভিএমৰ চৰিত্ৰ পৰিক্ষাৰে নিৰ্বাচন আয়োগ, জনতাৰ চকু, জ্ঞান মেল খুৱালে সেই ব্যক্তিক আমেৰিকাই সন্মানৰে সন্মানীত কৰি বিষয়া নিযুক্তি দিব পাৰিলে; কিন্তু ভাৰতৰ দৰে লোকতান্ত্ৰিক দেশত ইয়াৰ বিপৰীতে সত্য আৱিস্কাৰ কৰা ব্যক্তিক জেললৈ নিক্ষেপ ৷ কিয়?\nসন্মানৰ ঠাইত অপমানীত হোৱা হৰি প্ৰসাদে জেলৰ পৰা ওলোৱাৰ পাছত তেওঁলৈ পুনৰ আমেৰিকাৰ পৰা আমন্ত্ৰন আহিল আৰু আমেৰিকাৰ চান ফ্ৰানঞ্চিকোৰ ইলেক্ট'নিক ফ্ৰ'ন্টিয়াৰ ফাউণ্ডেচন নামৰ এটা সংস্থাই ভাৰতীয় ইভিএমৰ ওপৰত গৱেষণা কৰাৰ কাৰণে হৰি প্ৰসাদক ২০১০ ৰ সন্মানে সন্মানিত কৰে ৷\n২০১০ ত হোৱা হৰি প্ৰসাদ কাণ্ডৰ পূৰ্বেও বিজেপি দলৰ লালকৃষ্ণ আদৱানী, নৰসিংহ ৰাও, সুব্ৰমণীয়াম স্বামী আদি নেতাবৰ্গই বহু দিন পূৰ্ৱেই ইভিএম হেক হোৱাৰ ওপৰত গুৰুত্বৰ আপত্তি দৰ্শাই আহিছিল যদিও তেওঁলোকে ইভিএম হেকিংৰ কোনো কাৰিকৰি তথ্য দেখুৱাব পৰা নাছিল ৷ কিন্তু যেতিয়া হৰি প্ৰসাদে তেওঁলোকৰ আপত্তিক বাস্তৱ কৰি ভাৰতীয় নিৰ্বাচন আয়োগৰ ইভিএমক হেক কৰা ভিডিঅ মেলি দিবলৈ সক্ষম হ'ল তেতিয়া সেই সময়ৰ নিৰ্বাচন আয়োগৰ আয়ুক্ত নবীন চাৱলা একপ্ৰকাৰ সচকিত হৈ পৰিল আৰু চতুৰামিৰে ইভিএম হেকিঙৰ বিষয়টো কাষৰীয়াকৈ থৈ ইভিএম চুৰ কৰা অপৰাধত হৰি প্ৰসাদক জেললৈ নিক্ষেপ কৰিলে ৷\n২০১০ ত হৰি প্ৰসাদে যেতিয়া ইভিএম হেক কৰি দেখুৱাইছিল তেতিয়া নৱীন চাৱলা ভাৰতৰ নিৰ্বাচন আয়োগৰ মুখ্য নিৰ্বাচন আয়ুক্ত আছিল ৷ ভাজপা চৰকাৰৰ দিনত বিত্তমন্ত্ৰি হোৱা যছৱন্ত সিং আৰু বহু whistleblowers য়ে এইজন নবীন চাৱলাৰ বিৰুদ্ধে প্ৰৱঞ্চকৰ অভিযোগ তুলি নিৰ্বাচন আয়োগৰ আয়ুক্ত হিচাপে নিযুক্তি দিয়াত দুৰ্ঘোৰ আপত্তি দৰ্শাইছিল ৷ অভিযোগ উঠিছিল যে নবীন চাৱলা কংগ্ৰেছ নেত্ৰী ছোনিয়া গান্ধীৰ মানুহ; জয়পুৰত নবীন চাৱলাই বিনা পইচাই মাটি অৱন্টিত পোৱা, জয়পুৰ আৰক্ষী থানাত নবীন বিৰুদ্ধে ৰুজু হোৱা গোচৰ ইত্যাদি ৷ এই আটাইবোৰ বিষয় ৰাষ্ট্ৰপতি পৰ্যন্ত পাইছিল গৈ কিন্তু মুৰকত নবীনৰ বিৰুদ্ধে হোৱা অভিযোগ-প্ৰতিভিযোগে একো কৰিবলৈ সক্ষম নহ'ল, বৰঞ্চ নিজৰ নিৰ্বাচন আয়ুক্তৰ কাৰ্যকাল সফল সমাপ্তি কৰিছিল হৰি প্ৰসাদক জেললৈ নিক্ষেপ কৰা পুৰস্কাৰ হিচাপে ৷ এই সকলোবোৰ ঘটনা কংগ্ৰেছৰ শাসন-আমোলক হৈছিল ৷ ইয়াৰ পছত আঁচৰিত কৰি ইভিএমৰ ওপৰত ট্ৰেঞ্চপাৰেঞ্চিৰ অভিযোগ অনা বিজেপিৰ লালকৃষ্ণ আদৱানী, নৰসিংহ ৰাও, সুব্ৰমণীয়াম স্বামী চুপ ৷ ইভিএমৰে ২০১৪ ৰ নিৰ্বাচন কংগ্ৰেছ পৰাজয় হোৱাত বিজেপিয়ে নিজেই অভিযোগ কৰা ইভিএমৰে নিৰ্বাচত জয়ী হৈ চৰকাৰ গঠন কৰে ৷ কি মিৰাকল !\nমজাৰ বিষয়টো হ'ল যে ভাৰতীয় নিৰ্বাচন আয়োগে নিজৰ ভেজাল ইভিএম আফ্ৰিকাৰ কেনিয়া চৰকাৰক বিক্ৰী কৰি কেনিয়াৰ নিৰ্বাচনত ভাৰতীয় ইভিএম ব্যৱহাৰ কৰালে ৷ যেতিয়া বহুজন সমাজ পাৰ্টিৰ নেত্ৰী মায়াৱতীয়ে ২০১৭ ত ইভিএম হেকৰ জৰিয়তে নতুন চৰকাৰ গঠন হোৱা অভিযোগ আনিলত ২০১০ ত ইভিএমক লৈ গৱেষণা কৰা একাংশই টুপনি পৰা সাৰ পাই উঠি ভাৰতে কেনিয়া চৰকাৰক বিক্ৰী কৰা ইভিএম লৈ হেক হোৱা বিষয়টো ৰাজহুৱা কৰি দেখুৱাবলৈ সাজু হ'ল কিয়নো ভাৰতৰ নিৰ্বাচন আয়োগে ইভিএম হেকিংৰ বিষয়টো কোনো পধ্যেই মানি নলৈছিল আৰু ইভিএম কাকোকে স্পৰ্শ কৰিব দিয়া নাছিল ৷ যেতিয়া এই বিষয়ে নিৰ্বাচন আয়োগে জানিব পাৰিলে যে কোনো লোকে কেনিয়াত আহি ভাৰতে বিক্ৰী কৰা ইভিএম বিশ্বাসহীনতা প্ৰদৰ্শন কৰিব, তেতিয়া নিৰ্বাচন আয়োগে কেনিয়া চৰকাৰৰ ওপৰত হেচা প্ৰয়োগ কৰি সকলোকে তাৰ পৰা খেদাই পঠিয়ালে ৷ পলোৱাৰ ভিতৰত বৰ্তমানৰ কেজৰীৱালৰ পাৰ্টিৰ কিছু নেতাও মজুত আছিল ৷ তেওঁলোকেই খুন্ন হৈ ইভিএমৰ এক ডেম' তৈয়াৰ কৰি দিল্লী বিধানসভাৰ ভিতৰত ইভিএমক সহজে ৯০ ছেকেণ্ডৰ ভিতৰত হেক কৰি দেখুৱাইছিল ৷\nদিল্লী বিধানসভাত হোৱা ইভিএমৰ ডেমত হেকিং হোৱা বিষয়টোয়ে প্ৰচাৰ পাব ধৰাত ভাৰতীয় নিৰ্বাচন আয়োগৰ বাবে ভয় আৰু শংকা হব ধৰিলে ৷ শেষত উপায়ন্তৰ হৈ নিৰ্বাচন আয়োগে ইভিএমৰ টেঞ্চপাৰেঞ্চিক লৈ প্ৰতিটো ৰাজনৈতিক দলকে আমন্ত্ৰণ কৰি বিষয়টো পৰিক্ষা কৰি দেখুৱালৈ জনায় ৷ যেতিয়া সকলো সকলোয়ে নিৰ্বাচন আয়োগৰ পালেগৈ তেতিয়া আয়োগে পৰীক্ষাৰ নামত কাকোকে ইভিএমকে হাতৰে স্পৰ্শ কৰিবলৈ অনুমতি নিদিলে ৷ মোচিন স্পৰ্শ নকৰাকৈ, যন্ত্ৰ-পাতি স্পৰ্শ নকৰাকৈ পৰিক্ষা সম্ভৱ নোহোৱা যুক্তিও নিৰ্বাচন আয়োগৰ সিদ্ধান্তক লৰচৰ কৰিব নোৱাৰিলে ৷ ফলত নিৰ্বাচন আয়োগৰ চতুৰামিত সকলোয়ে বিফল মনোৰথ লৈ উভতি আহিব লগা হ'য় ৷ আয়োগৰ এই নাটকীয় কাণ্ডৰ বিষয়টোত প্ৰত্যক্ষদৰ্শী হিচাপে প্ৰচাৰ মাধ্যম আছিল যদিও আয়োগৰ চক্ৰান্ত সম্প্ৰচাৰ কৰাতকৈ তেতিয়া মিডিয়া হাউচে ৰাজনৈতিক দলৰ ত্ৰিৰংগা যাত্ৰাক হে সম্প্ৰচাৰ কৰিল ৷\nনবীন চাৱলা ২০১০ ত মুখ্য নিৰ্বাচন আয়ুক্ত হোৱা সময়তে ডেপুটি ইলেকচন কমিছনাৰ আলোক শুক্লাই আমেৰিকাত ইভিএম ওপৰত হোৱা এক আন্তঃৰাষ্ট্ৰীয় সন্মিলনত ভাগ যায় ৷ উক্ত আন্তঃৰাষ্ট্ৰীয় সন্মিলনত আলোক শুক্লাই ভাৰতীয় নিৰ্বাচন আয়োগৰ হৈ নিৰপেক্ষ, পাৰদৰ্শি আৰু সুৰক্ষিত নিৰ্বাচনৰ অনুষ্টিত কৰোৱাৰ লগতে ভাৰতীয় ইভিএম অতি সুৰক্ষিত হোৱাৰ দাবীৰে যুক্তি আগবঢ়ালে ৷ কিন্তু একে সন্মিলনত ভাৰতৰ হৰি প্ৰসাদৰ লগত ভাৰতীয় ইভিএম ট্ৰেঞ্চপাৰেনচিৰ গৱেষণা কৰা হেল্ডমেনে শুক্লাৰ মিথ্যাচাৰক বিশ্ববাসীৰ আগত উদঙাই হৰি প্ৰসাদক জেললৈ নিক্ষেপ কৰা কথা ৰাজহুৱা কৰে ৷ ইয়াৰ পাছতে নিৰ্বাচন আয়োগৰ মুখ্য আয়ুক্তগৰাকীক আসনৰ পৰা অপসাৰিত কৰা হ'য় ভাৰতত ইভিএম নিষিদ্ধ হ'ল হ'য় ৷ বিপৰীতে নবীন চাৱলাই বিভিন্ন অভিযোগত লিপ্তৰ হোৱাৰ পাছতো কংগ্ৰেছী নেত্ৰী ছোনিয়া গান্ধীৰ কৃপাত নিৰ্বাচন আয়োগৰ মুখ্য আয়ুক্তৰ আসনত অনায়সে বহি থাকিল আৰু ভাৰতত ইভিএম নিষিদ্ধৰ কথাটো চিৰদিনলৈ তল পৰি ৰ'ল ৷\nধন লুট; ভাৰতীয় ৰিজাৰ্ভ বেংকৰ চকুৰ সন্মুখত PNB কাণ্ডঃ\nৰিজাৰ্ভ বেংকৰ গভৰ্ণৰ ওৰ্জিত পেটেল পূৰ্বে মুকেশ আম্বানীৰ ৰিলায়েঞ্চ ইণ্ডাষ্ট্ৰিৰ বিজনেচ ডেভলপমেন্টৰ অধ্যক্ষ পদত আছিল ৷ অধক্ষ্য পদত থাকোতেই মালিক মুকেশ আম্বানীৰ ভতিজীৰ বিয়া নিৰৱ মোডীৰ সতিয়া ভায়েক লগত হ'য় ৷ সমগ্ৰ বিষয়টো পৰিয়াল সম্বন্ধয়ী হৈ পৰে ৷\nইডি; এনফৰ্চমেন্ট ডাইৰেক্টৰচৰ অনুসন্ধান কাণ্ডঃ\nইডিয়ে ঘটনাটো জানিব পাৰি কৈছিল যে, ঘটনাৰ পাছতে ইডিয়ে কৰা অনুসন্ধানত নীৰৱ মোডীৰ ডায়মণ্ড শ্ব'ৰোমৰ পৰা 5000 কোটিৰ হীৰা জব্দ কৰে ৷ কিন্তু মজাৰ কথাটো হ'ল যে, নীৰৱ মোডীয়ে প্ৰথমে নিজৰ পত্নীক, তাৰ পাছত নিজৰ ভাগীন আৰু শেষত নিজে এক জানুৱাৰীত গোপনে দেশ ত্যাগ কৰি গুছি গৈছিল ৷ নীৰৱ মোডীয়ে যাওতে যাওতে ঘৰত 5000 কোটিৰ হীৰা এনেই মুকলিকৈ এৰি থৈ যোৱাৰ কথা কোৱাটো ইডিৰ কেনে সাথঁৰবাজী ??\nকেন্দ্ৰীয় সতৰ্কতা আয়োগে কিয় পঞ্জাৱ ঘোটালাৰ সম্পৰ্কে আগতীয়া খবৰ পাবলৈ সক্ষম নহ'লঃ\nকেন্দ্ৰীয় সতৰ্কতা আয়োগৰ অধ্যক্ষ মাননীয় কে ভী চৌধুৰী ৷ এখেতৰ দেশভক্তি এয়াই যে, চাহাৰা-বিৰলা কেচত নৰেন্দ্ৰ মোডীৰ 40 কোটি টকীয়া ঘোচ কাণ্ডৰ যিটো নাম গোন্ধাইছিল সেই "মোডী ঘোচ"ক লুকুৱাবলৈ বিষেশ তৎপৰতাৰ দায়িত্ব পালন কৰিছিল ৷ তেওৱেই বিগত বৰ্ষত তিনিটাকৈ পুৰষ্কাৰ পঞ্জাৱ নেচনেল বেংকক আগবঢ়াইছিল বেংকে দেখুৱা স্বচ্ছ-নিকা তথা পাৰদৰ্শী কৰ্তৃত্বত ৷ পিছে ভূতৰ দুলিত সৰিয়হ !\nপঞ্জাৱ কাণ্ডক লৈ চিবিআইৰ অজ্ঞতাঃ\nচিবিআইৰ গুজৰাট বিষয়া ৰাকেশ আস্থানাক স্পেচেল ডাইৰেক্টৰ অৰ্থাৎ ডাইৰেক্টৰতকৈ উপৰৰ ডাইৰেক্টৰৰ আসন বহুৱালে মোডী চৰকাৰৰ দ্বাৰা ৷ এখেতৰো যোগ্যতা এয়াই আছিল যে, চিবিআইয়ে খুদ 2000 কোটিৰ মণি লণ্ডিং গোচৰত বিচাৰ-খুচৰ কৰি আছিল আস্থানী স্পেচেল ডাইৰেক্টৰ আসনত অধিস্থিত হোৱাৰ পূৰ্ৱে ৷ চিবিআইয়ে যিজন অপৰাধীক বিচাৰি আছিল সেই অপৰাধীয়েই ডাইৰেক্টৰৰ আপত্তি সত্বেও চিবিআই মূৰত গৈ বহিল ৷\nবিজয় মালিয়াৰ বিদেশ পলায়নঃ\nমাননীয় চৰকাৰে দেশৰ সকলো বিমান বন্দৰ, জাহাজঘাটত সতৰ্কতা ঘোষণা কৰি বিজয় মালিয়া পলাব নোৱাৰা ব্যৱস্থা কৰিলে ৷ তাৰ পাছতো ১৭ টা টকা ভৰ্তি চুটকেচৰ সৈতে অতি সহজে দেশক টাটা গুডবাই কৰিছিল বিজয় মালিয়াই ৷ কেনেকৈ? যেতিয়া চৰকাৰক এই প্ৰশ্ন সুধাত কলে যে লুক আউট পলিচিত ঘটা খেলিমেলিৰ বাবে বিজয় পলাল, যাৰ ফলত বিষয়াসকলে বিজয় পলোৱাৰ প্ৰত্যক্ষ কৰিও হাতে লুটে ধৰি বাধা দিব পৰা নাছিল ৷\nআম্বেদকাৰে কৈছিল, "যি কোনো দেশৰে সংবিধান অন্তত বেয়া বুলি প্ৰমাণিত হ'ব যদিহে সেই সংবিধান প্ৰয়োগ কৰাসকল দুষ্ট প্ৰকৃতিৰ হ'য় আৰু বেয়া সংবিধানো শুদ্ধ প্ৰমাণিত হ'ব যদিহে সেই সংবিধান পালন কৰা সকল সভ্য হ'য় ৷"\nনেদাৰলেণ্ডত ইভিএম "Lack of Transparency" ৰ ফলত নিষিদ্ধ ৷\n৫১ মিলিয়ন ধন খৰচৰে আয়াৰলেণ্ডে ইভিএমৰ ওপৰত তিনিবছৰ পৰিক্ষাৰ কৰাৰ অন্তত মেছিনৰ Junk থকাৰ কথা ঘোষণা কৰি ইভিএম নিজৰ দেশত নিষিদ্ধ কৰে ৷\nজাৰ্মানীত ইভিএম দেশৰ সংবিধান বিৰুধী হোৱাত ইয়াৰ ব্যৱহাৰত নিষিদ্ধ ঘোষণা ৷\nইটালীয়ে ই-ভোটিংও বন্ধ, ভোট হিচাপত দেখুওৱা খেলিমেলিত ৷\nআমেৰিকাৰ কেলিফৰ্ণিয়াৰ লগতে অন্যান্য ঠাইত ইভিএমৰ সৈতে "Paper trail" মেছিন নথকাত প্ৰযোগ নিষিদ্ধ ৷\nCIA এজেঞ্চিৰ বিশেষজ্ঞৰ মতে, ভেনিজুৱেলা, মেকডনীয়া আৰু ইউক্ৰেইন আদি দেশত ইভিএমত হোৱা ৰেগিং ৰ বাবে নিৰ্বাচনত ইয়াৰ ব্যৱহাৰ নিষিদ্ধ ৷\nইংলেণ্ড আৰু ফ্ৰাঞ্চতৰ নিৰ্বাচনত ইভিএম ব্যৱহাৰ নিষিদ্ধ ৷\nজাৰ্মানী, জাপান, নেদাৰলেণ্ড, ইংলেণ্ড, ফ্ৰাঞ্চ আদি বিকাশিত দেশে বেলট পেপাৰৰে নিৰ্বাচন অনুষ্ঠিত কৰিব পাৰিছে কিন্তু ৮০ কোটি ভোকে লঘোনে থকা দৰিদ্ৰ, গৰিবৰ দেশ ভাৰতত শাসক বৰ্গই ইভিএম ইলেক্টনিক মেছিনৰে বিলাসী তথা ষড়যন্ত্ৰকাৰী নিৰ্বাচন অনুষ্ঠিত কৰে ৷\nএতিয়া প্ৰশ্ন হ'য় যে, ভৰতত ইভিএমক লৈ তুমুল বিতৰ্ক হৈ থকাৰ পাছতো নিৰ্বাচন কণ্ডাক্ট কৰোৱাৰ সাধন কিয় ? এই মৌলিক প্ৰশ্নৰ আঁৰতে সকলো উত্তৰ লুকাই আছে ৷ যেতিয়া ইউৰোপৰ সকলো দেশে ইভিএম ব্যৱহাৰ কৰা অস্বীকাৰ কৰিছিল সেই সময়ত ভাৰতবৰ্ষত পিছপৰা বৰ্গৰ মাজত নৱ ৰাজনৈতিক চেতনা জাগৃত হ'ব ধৰিছিল ৷ এইটো সকলোয়ে জানে যে দেশত জৰুৰী কালৰ কাৰণ জেপি আন্দোলন নাছিল বৰঞ্চ জেপি আন্দোলনক নেতৃত্ব দিয়া সামাজিক বৰ্গৰ মাজত ক্ষমতাৰ লালসাহে উদ্ভৱ হ'ল ৷ তেতিয়া ১৯৭৫ চন আছিল ৷ জৰুৰী অৱস্থাৰ পাছত গঠন হোৱা চৰকাৰখনে নিৰ্বাচনৰ পূৰ্ৱে দেশত কাকা কালেলকৰ কমিছনৰ প্ৰস্তৱসমূহ কাৰ্যকৰী কৰা প্ৰতিশ্ৰুতি দিছিল যিটোৰ বাবে দেশত সংঘৰ্ষ সৃষ্টি হৈছিল ৷ যেতিয়া এই কমিছন হৈছিল তেতিয়া এই কমিছনক বুজিব পৰাকৈ দেশত পিছপৰা বৰ্গৰ পৰা কোনো নেতা নাছিল ৷ উল্লেখনীয় যে একমাত্ৰ বাবা চাহেব আম্বেদকাৰৰ কাৰনেহে এই কাকা কালেলকৰ কমিছন বনোৱা হৈছিল ৷ কিন্তু জেপি আন্দোলনৰ পাছত পিছপৰা শ্ৰেণীৰ ৰাজনৈতিক চৈতন্যই বৃহৎ ৰাজনৈতিক সমীকৰণে প্ৰভাম্বিত কৰিবলৈ ধৰে আৰু পৰিস্থিতি এনে হ'ল যে জনতা দলে নিজৰ ৰাজনৈতিক মেনুফেষ্টত বিষয়টো ৰাখিব লগা হ'য় ৷ পাছত জনতা দলে চৰকাৰ গঠন কৰাত মণ্ডল আয়োগ গঠন হ'য় ৷\nসমাজৰ পিছপৰা শ্ৰেণীৰ মাজত বাঢ়ি অহা ৰাজনৈতিক চেতনাৰ ফলত উচ্চ শসক বৰ্গৰ সচকিত হৈ পৰিল ৷ তেওঁলোকে ভাৱিলে যে এনেদৰেই যদি সমাজৰ পিছপৰা শ্ৰেণীয়ে ৰাজনৈতিক উত্থানৰে নিজৰ অধিকাৰ মজবুট কৰিবলৈ সক্ষম হ'য় তেন্তে নিজৰ শাসনৰ সত্বা নিশেষ হবলৈ বেছি পৰ নালাগিব ৷ ঠিক তেনে সময়তে ১৯৭২ চনত কাশীৰাম নামৰ এজন দলিত ৰাজনৈতিক নেতাই ভাৰতৰ দলিত, শুদ্ৰ, কুমাৰ, তেলী, অনুসূচীত জাতি আৰু জনজাতিক লৈ "বামছেফ" ৰাষ্ট্ৰীয় ৰাজনৈতিক দল গঠন কৰিলে আৰু তেতিয়াই কংগ্ৰেছ আৰু তেতিয়াৰ জনতা দলত থকা ব্ৰাহ্মণ নেতৃত্বৰ ভয় হ'ল ৷ কাশীৰামৰ ৰাজনৈতিক তত্বাৱধানত সমাজৰ পিছপৰা শ্ৰেণীৰ সামাজিক চেতনা ফলত গঢ় লৈ উঠা ৰাজনৈতিক চেতনাৰ উত্থানে উচ্চ জাতিৰ নিয়ন্ত্ৰণ থকা ৰাজনৈতিক দলসমূহৰ ভৱিষ্যাত অন্ধকাৰৰ দিশে আৰু অধিক ধাৱমান কৰিলে ৷ আৰু ইয়াৰ পৰাই ভাৰতৰ নিৰ্বাচনত ইভিএম ব্যৱহাৰৰ খেল আৰম্ভ হ'য় ৷\nদেশৰ ৰাজ্যৰ ভিতৰত কেৰেলাত ১৯৮২ ত বিধানসভা নিৰ্বাচনত ইভিএম ব্যৱহাৰ কৰা হ'য় ৷ শাসকীয় বৰ্গই নিজৰ ক্ষমতা অক্ষুন্ন ৰখাৰ স্বাৰ্থত বিভিন্ন ষড়যন্ত্ৰে কেৰেলাৰ নিৰ্বাচনত ইভিএম ব্যৱহাৰ কৰে ৷ ভাৰতে যি সময়ত ইভিএমৰে নিজৰ দেশত নিৰ্বাচন অনুষ্ঠিত কৰিবলৈ লৈছে ঠিকে তেনে সময়তে আয়াৰলেণ্ডত ইভিএমৰ ওপৰত বিবাদ চলি আছিল ৷ ইপিনে একে সময়তে বৃটেইনৰ সাংসদেও ইভিএমক অস্বীকাৰ কৰিব ধৰিলে ৷ দেশ-বিদেশৰ বিবাদ আৰু আপত্তিৰ পাছতো ভাৰতীয় নিৰ্বাচন আয়োগে দেশত ইভিএমৰে নিৰ্বাচন অনুষ্ঠিত কৰাটো আৰ্চয্যজনক আছিল ৷\n১৯৮৪ চনত যেতিয়া পিছপৰা শ্ৰেণীৰ পৰা অহা ৰাজনৈতিক নেতৃত্বই "বহুজন সমাজ পাৰ্টি"(এতিয়াৰ উত্তৰ প্ৰদেশৰ মায়াৱতীৰ দল) গঠন হ'ল তেতিয়া উচ্চ বৰ্ণৰ শাসক আৰু অধিক সচকিত হ'ল ৷ ভাৰতবৰ্ষৰ অধিকাংশ পিছপৰা শ্ৰেণীৰ লোকে যদি BSPৰ কনচেপ্ত স্বীকাৰ কৰি লয় তেনোহলে উচ্চ বৰ্ণৰ শাসকীয় ৰাজনৈতিক প্ৰভুত্ব দিনতে এন্ধাৰ হোৱাৰ সম্ভৱনা প্ৰকট হৈ পৰিল ৷ আৰু তেতিয়াই উচ্চ বৰ্ণৰ শাসক বৰ্গই ১৯৮৪ চনত "People Representative Act - 1951" সংশোধনৰে ইভিএমক বেলট পেপাৰৰ বিকল্প কৰিবলৈ মনস্থ কৰিলে ৷\nভাৰতীয় গণতন্ত্ৰত ইলেক্ট্ৰনিক ভোটিং মেছিন প্ৰয়োগ কৰাটো এক গভীৰ ষড়যন্ত্ৰ ৷ যিটো সময়ত সমগ্ৰ ইউৰোপে নিৰ্বাচনত ইভিএম প্ৰয়োগ কৰাত অস্বীকাৰ কৰিলে সেই সময়তে ভাৰতত ইয়াৰ প্ৰয়োগ নিশ্চয় ষড়যন্ত্ৰ ৷ ইভিএম প্ৰয়োগক লৈ সমগ্ৰ বিশ্বতে বিবাদ চলি থকাৰ মাজতে ভাৰতীয় নিৰ্বাচন আয়োগে ভাৰতীয় লোকতান্ত্ৰিক ব্যৱস্থাৰ বিৰুদ্ধে গৈ কি কাৰণৱশত ইভিএম দেশলৈ আনিলে এইটো এটা বৃহৎ ডাঙৰ প্ৰশ্ন ৷ এই প্ৰশ্নৰ আঁৰত থকা উত্তৰ প্ৰতিজন নাগৰিকে জনাটো অত্যন্ত জৰুৰী ৷ তদুপৰি বিভিন্ন দেশত ইভিএম বিবাদ চলি থকাৰ সময়তে ভাৰতত সামাজিক ভাৱে পিছপৰা শ্ৰেণীৰ মাজত ৰাজনৈতিক বৈপ্লৱী চেতনা জাগ্ৰত আৰু নিৰ্মাণ আৰম্ভ হ'ব ধৰে ৷ পিছপৰা শ্ৰেণীৰ জাগ্ৰত, নিৰ্মাণৰত ৰাজনৈতিক চেতনা দেখি ভয় খোৱা শাসকীয় বৰ্ণকুলে নিজক সুৰক্ষিত কৰিবলৈ আন্তঃৰাষ্ট্ৰীয় বিবাদ চলি থকাৰ পাছতো দেশলৈ ইভিএম আনিবলৈ কোনো বিচাৰ নেৰিলে ৷ দৰিদ্ৰ, ভোকাতুৰ জনতাক শোষণ কৰিবলৈ শাককীয় বৰ্ণকুলক সেই সময়ৰ পিছপৰা লোকৰ ৰাজনৈতিক চেতনাক ৰুদ্ধ কৰিবলৈ "চাম দাম দণ্ড ভেদ" নীতি অতিকৈ আৱশ্যক আছিল ৷\nBy Thaigir Bodosa at June 07, 2018


March 2019 - Page5of 8 - Growhills Publishing\nমোৰ আই। ৰাব্বি মছৰুৰ\nমোৰ আই (কবিতা) তুমি মোৰ আই বুকুত সোণালী সপোনৰ থোপা আঁৰি দিয়া মোৰ কল্পচিত্ৰৰ কল্যাণময়ী প্ৰেৰণা। তোমাৰ হাতৰ কোমল পৰশে পাহৰাই দিয়ে মোৰ হাজাৰ নিশাৰ কৰাল কান্দোন। মোৰ আই তুমি মোৰ সুনীল আকাশ বগোৱা সুবিমল সোপান তুমি মোৰ তেজে ধোৱা বননিত গজা কোমল ঘাঁহ। মোৰ আই তুমি মোৰ এস্ত ৰাতিৰ শেষ লগ্নত উদিত হোৱা সোণোৱালী সূৰুযৰ হেঙুলী কিৰণ। তুমি বিহনে মোৰ আই নিশাৰ সপোনে হাহাকাৰ কৰি পাৰ ভাঙে নদীৰ চেতনাৰ ৰুদ্ৰাক্ষ মণিত […]\nসময় সমাগত।ৰাব্বি মছৰুৰ\nসময় সমাগত (কবিতা) আমি বিপ্লৱৰ বহ্নি জ্বলাও বা নজ্বলাও এয়া কিন্তু বিপ্লৱৰেই সময় আমি সংগ্ৰাম কৰো বা নকৰো এয়া কিন্তু সন্নিকট সংগ্ৰামৰেই সময়। বীভৎস বিষন্ন পৃথিৱীৰ ভূমিকম্পন হওঁক বা নহওঁক এয়া কিন্তু জ্বলামূখী উদ্গীৰণৰেই সময় আমি সংঘবদ্ধ হওঁ বা নহও নিত্যান্ত নিৰ্জন ৰাতিৰ অন্ধকাৰেও চিঞৰি কয়- এয়া সংঘবদ্ধ হোৱাৰেই সময়। আমি উষ্ণ উমাল বাহুৰে অভিনন্দন জনাওঁ বা নজনাও বিবস্ত্ৰা নিদাঘ ৰাতিৰ ৰাজহাড় কঁপা একাঁজলী বৰ্ণোজ্জ্বল হাঁহিৰে এয়া কিন্তু অৰুনোদয়ৰেই […]\nআকৌ এজন কবিৰ কথাৰে।ৰাব্বি মছৰুৰ\nআকৌ এজন কবিৰ কথাৰে (কবিতা) মই কবি অনেক অচিন দেশৰ অজান বাতৰি মই কঢ়িয়াওঁ হৃদয়ত আনকি বতাহৰ ফুচফুচনিৰ ভাষাও মই বুজি পাওঁ। মই কবি মই জানো স্বৰ্গত এতিযা কোন আছে ঈশ্বৰ এতিয়া কিমান ক্লান্ত ৰাতিৰ বৰষুণ কাৰ চকুলো হৈ নামি আহে মই তাকো কৈ দিব পাৰো হেলাৰঙে । মই চকুৰ পচাৰতে ভ্ৰমণ কৰো স্বৰ্গ পান কৰো অমিয়া, স্বৰ্গ সুধা, অমৃত লগতে গৰলো। দেৱদূতৰো মই সাক্ষাৎকাৰ লও আৰু সুৰ সলাও হালধীয়া পাতৰ […]\nআশাৰ সূৰুয। ৰাব্বি মছৰুৰ\nআশাৰ সূৰুয (কবিতা) মই মৰি আছো আৰু মৰি আছো আৰু ক্ৰমান্বয়ে আগবাঢ়ি আহি আছে মোৰ শাশ্বত জীৱন প্ৰতি খোজতে মই পৰাভূত হৈ আছো আৰু মোৰ পৰাজয়ে দৃঢ় কৰি আছে – হে মোৰ আই, তোমাৰ জয়ৰ নিচান। মই কান্দি আছো আৰু কান্দি আছো মোৰ কান্দোনক আৱৰি, হে মোৰ আই, তোমাৰ মুখত ফুলক হাঁহিৰ ফুল। মই প্ৰতিটো পলক উজাগৰে আছো আৰু উজাগৰে আছো আৰু যিমানেই মই উজাগৰে আছো সিমানেই ওচৰ চাপি আহি […]\nবছনিয়াৰ বিপ্লবীসকলৰ প্রতি।ৰাব্বি মছৰুৰ\nবছনিয়াৰ বিপ্লবীসকলৰ প্রতি (কবিতা) তোমালোকৰ বুকুৰ তেজত প্রতিধ্বনিত হয় স্বাধীনতা সেউজ সপোন আত্মীয়তা। তোমালোকৰ মেঘে ঢকা আকাশখন ফৰকাল হ’বলৈ বেছি পৰ নাই তোমালোকৰ তেজে বিনিময় কৰিব- সবুজ ফুল নীলাভ অন্তৰীক্ষ মাথো মুক্তিৰ চিৰাকাঙ্খিত পতাকাখন ঢলি পৰিবলৈ নিদিবা। তোমালোকৰ নিঃক্ষৰিত তেজৰ ছিটিকনি কবিৰ বুকুত তোমালোকৰ অনাথ শিশুৰ হাহাধ্বনি আমাৰ কলিজাত তোমালোকৰ প্ৰতি উশাহত এই কবিৰ সহৃদয়া শুভাশীষ। বিপ্লৱী মানেইতো সগোত্ৰতা বিপ্লৱ মানেইতো জীৱন বিপ্লৱ মানেইতো প্ৰেম অন্ধকাৰ ৰাতিৰ শেষত ফৰকাল দিন। ০ ০ ০ […]\nঅন্তিম নিশাৰ কবিতা। ৰাব্বি মছৰুৰ\nঅন্তিম নিশাৰ কবিতা (কবিতা) পাহাৰবোৰ এতিয়াও ক’লা ডাৱৰে আঁৰ কৰি আছে হৃদয়ৰ পৰা খহি পৰিছে হৃদয় আলোৰ দ্যোতনাত দুলি আছে অন্ধকাৰ সময় ‘পৃথিৱী’ নামৰ গ্ৰহটিত ফুলিছে ‘অপৃথিৱী’ নামৰ ফুল পাহি কোৱা- কেনেকৈ বজাও মোৰ নিশাৰ প্ৰেমবাঁহী ? নিতাল মাৰি শুই থকা দেৱ শিশুটি শুলে যে শুলেই সি আৰু কোনো দিনেই আমনি নকৰে মাকৰ পিয়াহ বিচাৰি কি! দুর্বিবহ ভয়াবহ ৰাতি ! ০ ০ ০ …ৰাব্বি মছৰুৰ\nআকৌ প্ৰেমৰ স্তবক।ৰাব্বি মছৰুৰ\nআকৌ প্ৰেমৰ স্তবক (কবিতা) মাথো আৰু এখোজ গ’লেই ফৰকাল আকাশৰ চোতাল মাথো এখোজ গ’লেই হয়তো বাস্তৱ মোৰ বৰ্তমান হায! বহুতো খোজ আহি আহি ভাগৰি পৰা মই ক্লান্ত কবি। আশাত বৰশী বোৱাৰ দৰে মই বৈ আছো তোমাৰ হৃদয় মোৰ বুকুত এন্ধাৰ হেন গভীৰ ৰণ-উন্মুত্ত ৰাতিতো। ০ ০ ০ …ৰাব্বি মছৰুৰ\nগোলাপ যেন সুন্দৰ।ৰাব্বি মছৰুৰ\nগোলাপ যেন সুন্দৰ (কবিতা) গোলাপ যেন সুন্দৰ সপোনৰ জখলাৰে নামি আহিল এটি সাপ পদুম ৰঙী পাখি লগাই ৰক্তাক্ত দেহাৰে সি আহিল সি আহিল আৰু ৰক্তাক্ত দেহাৰেই সি গুচি গ’ল। সি আহিল আৰু গ’ল ফুল হৈ আৰু নুফুলিলে আমিবোৰে এনেকৈ আহো আৰু এনেকৈয়ে যাওঁ এক গতানুগতিক ছন্দহীনতাৰ মাজেৰে। এই যে মানুহবোৰ দেখিছা তিৰোতাবোৰো ফটা গাৰে শিল কোবাই থকা ৰাস্তাৰ দাঁতিয়ে দাঁতিয়ে আবৰ্জনাৰ দ’ম খুচুৰি থকা ল’ৰা অথবা ছোৱালিবোৰ এজন কবি বন্ধুয়ে কোৱাৰ দৰে […]\nস্তৱক (কবিতা) তোমাৰ মুখলৈ চালেই মোৰ মানস দাপোণত প্ৰতিফলিত হয়- চ’তৰ নিদাঘ দুপৰীয়া আহাৰৰ ধাৰাষাৰ বৰষুণ আৰু নামি আহে মোৰ চকুৰ তন্ত্ৰীৰ মাজেৰে এবুকু তপত লো। ‘তোমালোকৰ হৃদয় বৰ কঠোৰ’ – গ্ৰীক নাটকত এজনী প্ৰতাৰিত কুমাৰীৰ এটি গানৰ কলিৰ দৰে মোৰো আজি অকপটে আওঁৰাবলৈ মন গৈছে: সঁচাকৈ সময়ৰ হৃদয়বোৰ যে কিমান কঠিন শিল ! ০ ০ ০ …ৰাব্বি মছৰুৰ\nঅভীপ্সা। ৰাব্বি মছৰুৰ\nঅভীপ্সা (কবিতা) আকৌ আহিব বিশুদ্ধ বোলেৰে বলা ৰিব ৰিব বতাহ আৰু আমাৰ প্ৰতিশ্ৰুত স্বাধীনতা । আকৌ উদিত হ’ব নীলিমাৰ বুকুত শান্তি সূৰ্য গোটেই মেদিনী জুৰি বিকিৰণ কৰিব আলোৰ দ্যুতি আৰু ঘূৰাই আনিব আমাৰেই হেৰুৱা অস্তিত্ব। আকৌ আহিব কুলি ক-উ, ক-উ মাতেৰে জাগ্ৰত কৰিব প্ৰভাতী পৃথিৱী আহিব বসন্ত, ফুলিব ফুল আৰু নক্ষত্ৰলোকৰ উজ্জ্বলতাৰে চিক-মিকাই তুলিব আইৰ সেমেকা মুখ। ০ ০ ০ …ৰাব্বি মছৰুৰ


শ্ৰৱণ বিসংগতি আৰু শ্ৰৱণৰ অসুবিধাৰ আন্তঃৰাষ্ট্ৰীয় প্ৰতীক\nশ্ৰৱণ বিসংগতি বা বধিৰতা (ইংৰাজী: Hearing loss; hard of hearing, anacusis, বা hearing impairment বুলিও কোৱা হয়।) হৈছে আংশিক বা সম্পূৰ্ণভাৱে শ্ৰৱণ ক্ষমতা লুপ্ত হৈ যোৱা। ই এখন বা দুয়োখন কাণৰ ক্ষেত্ৰত হ'ব পাৰে। ইয়াৰ ফলত শিশুসকলৰ ভাষা শিক্ষণত আৰু বয়স্কসকলৰ বিভিন্ন কাৰ্যত অসুবিধাৰ সৃষ্টি হয়। ইয়াৰ বাবেই কিছুমান লোক, বিশেষকৈ বয়সস্থ সকল, নিঃসংগতাত ভুগিব লগা হয়। বধিৰ বুলিলে সাধাৰণতে কমকৈ শুনা নাইবা একেবাৰে নুশুনা লোক সকলক বুজোৱা হয়।\nবিভিন্ন কাৰণৰ বাবে শ্ৰৱণ ক্ষমতা লুপ্ত হ'ব পাৰে: বংশগত, বয়স বৃদ্ধি, কোলাহলৰ প্ৰভাৱ, কিছুমান সংক্ৰমণ, জন্মৰ জটিলতা, আৰু বিভিন্ন ঔষধ তথা বিষাক্ৰিয়া আদি। এটা সাধাৰণ সংক্ৰমণজনিত বধিৰতা হৈছে chronic ear infections। ৰুবেলাৰ দৰে গৰ্ভাৱস্থাৰ বিভিন্ন সংক্ৰমণেও সমস্যাৰ সৃষ্টি কৰিব পাৰে। শ্ৰৱণ পৰীক্ষাত এখন কাণে কমেও ২৫ ডেচিবল শব্দ শুনিবলৈ অক্ষম হ'লে বধিৰতা নিশ্চিত কৰা হয়। নৱজাতকৰ শ্ৰৱণ পৰীক্ষা অতি প্ৰয়োজনীয় বুলি গণ্য কৰা হয়।\nঅৰ্ধ বধিৰতা প্ৰতিৰোধ কৰিব পৰা যায়। ইয়াৰ বাবে প্ৰতিষেধক প্ৰদান, গৰ্ভাৱস্থাত উপযুক্ত প্ৰতিপালন, কোলাহলৰ পৰা আঁতৰি থকা, আৰু কিছুমান নিৰ্দিষ্ট ঔষধৰ ব্যৱহাৰ কৰা হয়। কোলাহল নিয়ন্ত্ৰণৰ বাবে বিশ্ব স্বাস্থ্য সংস্থাই যুৱচামৰ personal audio player ব্যৱহাৰৰ সীমা দৈনিক এক ঘণ্টা অনুমোদন জনাইছে। শিশুসকলৰ বধিৰতা আগতীয়াকৈ চিনাক্তকৰণ আৰু শুশ্ৰূষা প্ৰদান অতি গুৰুত্বপূৰ্ণ। বিভিন্ন hearing aids, sign language, cochlear implants আৰু subtitles অতি উপকাৰী। Lip reading হৈছে অন্য এক প্ৰকাৰৰ উপযোগী কৌশল। পৃথিৱীৰ বিভিন্ন প্ৰান্তত শ্ৰৱণ সহায়ত যন্ত্ৰ ব্যৱহাৰ কৰা হয়।\nসমগ্ৰ বিশ্বজুৰি বধিৰতাৰ বাবে প্ৰায় ১০% ৱোক প্ৰভাৱিত হৈছে। ইয়াৰ ফলত প্ৰায় ৫% (৩৬০ৰ পৰা ৬৩৮ নিযুত) লোকৰ অক্ষমতা সৃষ্টি হৈছে আৰু অন্য ১২৪ নিযুত লোক অক্ষমতা আশংকা কৰা হৈছে। ইয়াৰে প্ৰায় ৬৫ নিযুত লোকৰ বধিৰতা শিশু অৱস্থাতেই আৰম্ভ হোৱা। Sign language কব পৰা সকলৰ বেছিভাগেই Deaf cultureৰ সদস্য আৰু তেওঁলোকে নিজকে কোনো ৰোগাক্ৰান্ত বুলি ভবাৰ সলনি পৃথক গুণসম্পন্ন বুলিহে ভাবে, আৰু এনে বহু সদস্যই বধিৰতাৰ চিকিৎসা কৰাৰ বিৰোধিতা কৰে।\n↑ "1.1 billion people at risk of hearing loss WHO highlights serious threat posed by exposure to recreational noise". who.int. 27 February 2015. http://www.who.int/pbd/deafness/activities/IECD_2015_Press_Release_EN.pdf?ua=1। আহৰণ কৰা হৈছে:2March 2015.\n↑ "Community and Culture - Frequently Asked Questions". National Association of the Deafnad.org. Archived from the original on 27 December 2015. http://nad.org/issues/american-sign-language/community-and-culture-faq। আহৰণ কৰা হৈছে: 31 July 2014.\n↑ "Sound and Fury - Cochlear Implants - Essay". PBSwww.pbs.org. http://www.pbs.org/wnet/soundandfury/cochlear/essay.html। আহৰণ কৰা হৈছে: 2015-08-01.\n↑ "Understanding Deafness: Not Everyone Wants to Be 'Fixed'". The Atlanticwww.theatlantic.com. http://www.theatlantic.com/health/archive/2013/08/understanding-deafness-not-everyone-wants-to-be-fixed/278527/। আহৰণ কৰা হৈছে: 2015-08-01.\n↑ "Why not all deaf people want to be cured". The Daily Telegraphwww.telegraph.co.uk. http://www.telegraph.co.uk/culture/9526045/Why-not-all-deaf-people-want-to-be-cured.html। আহৰণ কৰা হৈছে: 2015-08-02.\n"https://as.wikipedia.org/w/index.php?title=বধিৰতা&oldid=299462"ৰ পৰা অনা হৈছে\nএই পৃষ্ঠাখন ২২ ছেপ্টেম্বৰ, ২০২১ তাৰিখে ০৮:৪৯ বজাত অন্তিম সংশোধন কৰা হৈছিল।


ৰচনা-স্ক্ৰীণশ্বত এক অস্ত্ৰ — ৰিমঝিম বৰঠাকুৰ – ফটাঢোল\nFebruary 1, 2019 ভিন্নস্বাদ\t10 Comments\nৰচনা-স্ক্ৰীণশ্বত এক অস্ত্ৰ — ৰিমঝিম বৰঠাকুৰ\nআজিলৈকে মহিলাৰ চকুপানীয়ে আটাইতকৈ ডাঙৰ অস্ত্ৰ হিচাপে পৰিগণিত হৈ আহিছিল যদিও বৰ্তমান আটাইতকৈ ভয়াবহ অস্ত্ৰবিধ হ’ল স্ক্ৰীণশ্বত। আচলতে ইয়াক চাইলেণ্ট উইপন বুলিও ক’ব পৰা যায়। স্ক্ৰীণশ্বত নামৰ অস্ত্ৰপাত আহি কেতিয়া কেনেকৈ সংগোপনে আপোনাক আক্ৰমণ কৰিবহি আপুনি গমেই নাপাব। মাত্ৰ ই অপেক্ষা কৰে সুযোগলৈ। সুযোগ পালেই ই টোপা কাড়তকৈ দ্ৰুতবেগত আহি বিন্ধিব।\nস্ক্ৰীণশ্বত কাক বোলে?\nব্যক্তি এজনৰ যিকোনো ডাটা মোবাইল বা কম্পিউটাৰৰ জৰিয়তে ছবি আকাৰে সংগ্ৰহ কৰাকে স্ক্ৰীণশ্বত বোলে। সাধাৰণতে স্ক্ৰীণশ্বত যিকোনো কামতে ব্যৱহৃত হয় যদিও চ’চিয়েল মিডিয়াত ইয়াক ওপৰত উল্লেখ কৰাৰ দৰে এক অস্ত্ৰ হিচাপে প্ৰয়োগ কৰা হয়। এতিয়া আহোঁ স্ক্ৰীণশ্বতৰ বুৰঞ্জীলৈ৷\nপ্ৰকৃতাৰ্থত স্ক্ৰীণশ্বতৰ ব্যৱহাৰ কোনে কেতিয়া কৰিছিল ক’তো তেনেকৈ লিপিবদ্ধ কৰি থোৱা নাই বাবে ভালকৈ এই বিষয়ে জানিব পৰা নাযায়। তথাপিও বিশেষ অনুমানৰপৰা ক’ব পাৰি যে ডিজিটেল যুগৰ আৰম্ভ হোৱাৰপৰাই এই অস্ত্ৰপাতৰ বহুল ব্যৱহাৰ হয়। পুৰণি যুগত হয়তো ইয়াক বেলেগ নামেৰে নামাংকিত কৰি বেলেগ ধৰণে ব্যৱহাৰ কৰিছিল যদিও বৰ্তমান স্ক্ৰীণশ্বত বুলিলে চাৰিওদিশে সন্ত্ৰাসৰ সৃষ্টি কৰে। কিন্তু এতিয়া এই অস্ত্ৰবিধৰ জনপ্ৰিয়তা যে শীৰ্ষত সেই কথা কেতিয়াও নুই কৰিব নোৱাৰি। এবাৰ এৰি দিয়া কাঁড়ক যেনেকৈ ঘূৰাই আনিব নোৱাৰি, তেনেকৈ এবাৰ স্ক্ৰীণশ্বত কৰবাত মেলি দিয়া মানে তাক মিনিটতে চৌদিশে বিয়পি পৰাত কোনেও ৰুধিব নোৱাৰে।\nটেগলাইন: বছকে ৰেহনা মেৰে পাছ স্ক্ৰীণশ্বত হেই।\nস্ক্ৰীণশ্বতৰ ব্যৱহাৰ যদি চাবলৈ যাওঁ জাতি, বৰ্ণ নিৰ্বিশেষে সকলোৱে ইয়াক বিভিন্ন ক্ষেত্ৰত কৰিব পাৰে। ছোৱালী-ল’ৰা, পুৰুষ-মহিলা ভেদাভেদ নকৰাকৈ সকলো বয়সৰ মানুহে এই অস্ত্ৰবিধ ব্যৱহাৰ কৰিব পাৰে। আচলতে সহজ ভাষাত স্ক্ৰীণশ্বত একমাত্ৰ অস্ত্ৰ যি সুখে দুখে, খঙে-বেজাৰে সকলোতে ব্যৱহাৰ কৰিব পাৰি। যদি আপুনি এবাৰ এই অস্ত্ৰবিধ ব্যৱহাৰ কৰি সফল হ’ল, তেতিয়া বাৰে বাৰে ইয়াৰ প্ৰয়োগৰ পৰা আপোনাক কোনেও ৰখাব নোৱাৰে।\nস্ক্ৰীণশ্বত ব্যৱহাৰৰ মাধ্যম:\nস্ক্ৰীণশ্বত ব্যৱহাৰৰ কাৰণে বিভিন্ন মাধ্যম যেনে WhatsApp, ফেচবুক মেছেঞ্জাৰ, ফেচবুকৰ ৱালে ৱালে আৰু আজিকালি ইনষ্টাগ্ৰামো বিশেষভাৱে জনপ্ৰিয় হৈ উঠিছে। কিন্তু আটাইতকৈ সহজ মাধ্যম হ’ল ফেচবুকৰ ৱালত শ্বেয়াৰ কৰাটো। য’ত গোটেই সংসাৰৰ মানুহে দেখাত সহায় হয় আৰু দুই এজনে যাতে লগে লগে শ্বেয়াৰ কৰি আপোনাৰ লগত হাত উজানো দিব পাৰে। এইবোৰৰ উপৰিও আপুনি প্ৰিণ্ট আউটো উলিয়াওৱাৰ ব্যৱস্থা কৰিব পাৰে।\nস্ক্ৰীণশ্বতৰ বজাৰখনৰ ক্ষেত্ৰত কেনেকৈ সতৰ্কতা অৱলম্বন কৰিব?\nফেচবুক বা হুৱাটটছএপত যিহকে তিহকে লিখাৰপৰা বিৰত থাকক। গাভৰু, মহিলা আদিৰ ইনবক্সত টঙনিওৱাৰ আগতে দহবাৰ ভাবক। বেছি জনা দেখুৱাবলৈ গৈ ফেচবুকত যি তি লিখি নিদিব। দিন বেয়া চলিলে সেইবোৰেই জীৱনলৈ অন্ধকাৰ নমাই আনিব। ফূৰ্তি পানীটোপা গ্ৰহণ কৰাৰ দিনাতো ফেচবুক, হুৱাটছ এপ আপডেটৰ পৰা সাতঘাট আঁতৰত থাকক। যদিও এইটো একেবাৰে অৰ্থহীন কথা তথাপিও কাৰোবাক ইনবক্সত কিবা সোধাৰ আগতে চেল্ফ ডিফেন্সৰ কাৰণে সুধি চাব পাৰে ‘কিয়া আপকে মোবাইল মে স্ক্ৰীণশ্বত লেনেকি চুবিধায়ে হেই?’ চতুৰ মানুহ কিছুমানে চুবিধায়ে নাই বুলি কৈ আপোনাক বিপদত পেলাব পাৰে, গতিকে প্ৰথমৰপৰাই সতৰ্ক হোৱাতো জৰুৰী।\nস্ক্ৰীণশ্বতৰ উপকাৰিতা আৰু অপকাৰিতা:\nআমি জানো যে সকলো বস্তুৰে উপকাৰিতা আৰু অপকাৰিতা থাকে। তেনেদৰে স্ক্ৰীণশ্বতৰ ক্ষেত্ৰতো দুয়োটাই আছে। প্ৰথমতে আহিছোঁ উপকাৰিতালৈ\n১) আপোনাৰ যদি কাৰোবাৰ লগত শত্ৰুতা আছে সেই শত্ৰুতাক প্ৰকট কৰি তুলিবলৈ তেওঁ লিখা মেছেজ বা ষ্টেটাচলৈ ৰৈ থাকক। যদি তাত এটামানো বিতৰ্কিত শব্দ আছে দেৰি কিয়? স্ক্ৰীণশ্বত মাৰি চাৰিওফালে বিয়পাই দিয়ক, লগতে গাঠি দিয়ক আপোনাৰ দুষাৰিমান শেলে বিন্ধাৰ দৰে বাক্যবাণ।\n২) দ্বিতীয়তে কাৰোবাৰ যদি মুখা খুলিবলৈ মন আছে, ধৈৰ্য্যৰে বাট চাই থাকক সেই বিশেষ দিনটোলৈ। যেতিয়াই সুবিধা পাই বজাৰত মেলি দিয়ক স্ক্ৰীণশ্বত।\n৩) আপোনাৰ প্ৰেমিক বা প্ৰেমিকাই আপোনাৰ কথা মনা নাই। চিন্তা কিহৰ আপোনালোকৰ গোপন মেছেজ, ফটোবোৰ বজাৰত মেলি দি প্ৰেম প্ৰতাৰণাৰ প্ৰতিশোধ লওক।\n৪) কাৰোবাৰ সুখৰ সংসাৰ দেখি সহ্য হোৱা নাই, চাওক কিবা কৰি পতি বা পত্নীৰ কথাৰ একাংশ পাৰে নেকি স্ক্ৰীণশ্বতলৈ ৰূপান্তৰ কৰি তেওঁলোকৰ সোণৰ সংসাৰ ভাঙিব পাৰে নেকি।\n৫) প্ৰতিষ্ঠিত কোনো ব্যক্তিৰ সামাজিক স্থিতি নষ্ট কৰিবলৈ মন আছে যদি চোৰাংচোৱা মেলি দিয়ক তেওঁৰ ফেচবুক ৱালে মেছেঞ্জাৰে। চোৰাংচোৱাই নিমিষতে আপোনালৈ পঠিয়াই দিব আৰু আপুনি বজাৰত মেলি দি নিজেই ধোৱা তুলসীৰ পাত হৈ গদগদকৈ বহি থাকক।\n৬) মিম বনাব বিচাৰিছে নেকি? এইক্ষেত্ৰতও বিশেষ কিছুমান স্ক্ৰীণশ্বতে বিশেষভাৱে সহায় কৰিব পাৰে।\n৭) আপোনাৰ লেখাকে আদি কৰি যদি সমূহ সৃষ্টিৰাজী কোনোবাই চোৰ কৰি নিজৰ নামত প্ৰচাৰ কৰিছে। সেইকথাও স্ক্ৰীণশ্বতৰ জৰিয়তে গম পাব পাৰে।\nওপৰত উল্লেখিত উপকাৰিতাসমূহৰ উপৰিও তেনেধৰণৰ বহুতো স্ক্ৰীণশ্বতৰ উপকাৰিতাৰ বিষয়ে জানিবলৈ পোৱা যায়। এতিয়া আহিছোঁ অপকাৰিতালৈ\nযদিও ওপৰৰ উপকাৰিতাৰ কথাখিনি ধেমালিৰ কাৰণে লিখিলোঁ কিন্তু সাধাৰণতে দুই এক কামৰ বাহিৰে বিনা কাৰণত স্ক্ৰীণশ্বত ব্যৱহাৰ নকৰাই ভাল। ইয়াক আচলতে মাৰাত্মক সামাজিক ব্যাধি বুলি ক’লেও ভুল নহ’ব। আপুনি গম নাপায় এটা স্ক্ৰীণশ্বতে কিমান মানুহৰ সংসাৰৰ লগতে বহুত ব্যক্তিৰ সামাজিক স্থিতি বিনাশ কৰিব পাৰে। এটা স্ক্ৰীণশ্বতে কিমান উঠি অহা ল’ৰা-ছোৱালীৰ জীৱনটো কলিতে মোহাৰিব পাৰে, আপুনি কল্পনাও কৰিব নোৱাৰে। সেয়ে পৰাপক্ষত এই অস্ত্ৰবিধৰ ব্যৱহাৰৰ ক্ষেত্ৰত নিজকে বিৰত ৰখাই শ্ৰেয়। গতিকে যিমান পাৰে নিজকে এই অস্ত্ৰবিধৰ আক্ৰমণৰ পৰা আৰু প্ৰয়োগৰ পৰা ৰক্ষা কৰিবলৈ চেষ্টা কৰক।\n« কাৰ্টুন – উৎপল তালুকদাৰ\nসম্পাদকীয়–তৃষ্ণা টি. ভূঞা »\nবৰ ধুনীয়া ৰিমঝিম৷ খুব ভাল লাগিল ৰচনাখন!\nসময়োপযোগী আৰু উচ্চস্তৰৰ ব্যংগ, ভাল লাগিল পঢ়ি ৰিমঝিম\nবৰ ধুনীয়া লিখনি দেই।\nখুব ভাল লাগিল ।🎇🎇\nপ্ৰতিৰোধৰ উপায় : স্ক্ৰীণশ্বটৰ পৰা বাচিবৰ বাবে হোৱাটছএপত মেচেজ টাইপিঙৰ সলনি অডিঅ মেচেজৰ সুবিধাফেৰা ব্যৱহাৰ কৰক ।\nবঢ়িয়া লিখিছা এইটো। সময়ৰ লগত মিলি গৈছে। মজা।\nভাল লাগিল। স্ক্ৰীণ শ্বটৰ পৰা দূৰত থকাই মঙ্গল।\nঅলপ দেৰিকে পঢ়িলো দেই।খুব সুন্দৰ বৰ্ণনা।\nভাল লাগিল৷ লগতে প্ৰীতমৰ প্ৰতিৰোধৰ উপায় টোও ভাল লাগিল৷\nবৰ ভাল লাগিল ঔ\nYour IP: 54.36.149.53


can-a-person-get-re-infected-after-recovering-from-covid-19-gh-skd– News18 assam\nCovid-19ৰ পৰা আৰোগ্য লাভ কৰা ব্যক্তি এজন পুনৰ এই ভাইৰাছত আক্ৰান্ত হ’ব পাৰে নেকি?\nআৰোগ্য লাভ কৰা লোকসকলৰ মাজৰ কিছুমান লোক পুনৰ কোভিডত আক্ৰান্ত হোৱাৰ তথ্য লাভ কৰা হৈছে, যাৰ ফলত পুনৰ সংক্ৰমণ হোৱাৰ আশংকা বৃদ্ধি হৈছে।\nLast Updated : May 14, 2021, 14:47 IST\nবিশ্বজুৰি কোৰোণা মহামাৰী (Corona pandemic)ৰ ভয়াৱহতা আছে যদিও ইতিমধ্যে লাখ লাখ লোক কোৰোণা ভাইৰাছ (Corona virus)ৰ পৰা আৰোগ্য লাভ কৰিছে। আৰোগ্য হোৱা লোকসকলৰ মাজৰ বহুতৰে এটা প্ৰাথমিক চিন্তা হৈছে তেওঁলোক কোভিড-১৯ৰ দ্বাৰা পুনৰ সংক্ৰমিত হ'ব পাৰে নেকি? তেওঁলোকৰ ৰোগ প্ৰতিৰোধ ক্ষমতা বিকশিত হৈছে নে, আৰু যদি হৈছে তেনেহ’লে এইটো কিমান দিনৰ বাবে? আৰোগ্য লাভ কৰা লোকসকলৰ মাজৰ কিছুমান লোক পুনৰ কোভিডত আক্ৰান্ত হোৱাৰ তথ্য লাভ কৰা হৈছে, যাৰ ফলত পুনৰ সংক্ৰমণ হোৱাৰ আশংকা বৃদ্ধি হৈছে।\nপুনৰ সংক্ৰমণ সম্ভৱ হয় নে নহয়, আৰু যদি হয়, কিমান সময়ৰ পিছত, এই সম্পৰ্কে বিজ্ঞানীসকলে এতিয়ালৈকে সঠিককৈ ক’ব পৰা নাই। সংক্ৰমিত ব্যক্তি এজন পুনৰ সংক্ৰমণৰ পৰা মুক্ত হয় নে নহয় সেয়াও নিশ্চিত নহয়। আমেৰিকা যুক্তৰাষ্ট্ৰৰ ৰোগ নিয়ন্ত্ৰণ আৰু প্ৰতিৰোধ কেন্দ্ৰৰ (CDC) নতুন নিৰ্দেশনাত শেহতীয়া গৱেষণাৰ পৰা লাভ কৰা কিছু তথ্যৰ আধাৰত এই প্ৰশ্নবোৰৰ উত্তৰ দিবলৈ চেষ্টা কৰা হৈছে।\n>> কোভিড-১৯-ৰ পৰা আৰোগ্য হোৱাৰ পিছত এজন ব্যক্তি পুনৰ সংক্ৰমিত হ'ব পাৰেনে?\n● হয়, এজন ব্যক্তি পুনৰ সংক্ৰমিত হ'ব পাৰে।\n>> যদি ব্যক্তিজন পুনৰ সংক্ৰমিত হয় তেনেহ'লে চিকিৎসা একে হয় নেকি?\n● হয়, পুনৰ সংক্ৰমণৰ ক্ষেত্ৰত চিকিৎসা একে হয়।\n>> লক্ষণবোৰ একে নেকি?\n● লক্ষণ আৰু তীব্ৰতা পৃথক হ'ব পাৰে।\n>> আমি পুনৰ সংক্ৰমণ কেনেদৰে প্ৰতিৰোধ কৰিব পাৰোঁ?\n● কোভিড নিয়ন্ত্ৰণ আৰু সংক্ৰমণ কৰিবলৈ বান্ধি দিয়া নিয়মাৱলীসমূহ পালন কৰি পুনৰ সংক্ৰমণ প্ৰতিৰোধ কৰিব পাৰি।\n>> এজন ব্যক্তিয়ে দুটা পৃথক ভেকছিন ল'ব পাৰিবনে?\n● নহয়, আপুনি ২ টা পৃথক ভেকছিন ল'ব নোৱাৰে।\n>> টিকাকৰণৰ পাছতো এজন ব্যক্তি কোভিড-১৯ত আক্ৰান্ত হ’ব পাৰেনে? লক্ষণবোৰ দ্বিতীয়বাৰৰ বাবে একে নেকি?\n● সম্পূৰ্ণ টিকাকৰণৰ পিছতো এজন ব্যক্তি কোভিডত আক্ৰান্ত হ’ব পাৰে কিন্তু ই সম্ভৱতঃ এক মৃদু ৰোগ হ'ব আৰু চিকিৎসালয়ত ভৰ্তি হোৱাৰ সম্ভাৱনা খুব কম।\nটিকাকৰণৰ পিছত, যদি আপুনি সংক্ৰমিত হয় তেন্তে আপুনি লক্ষণহীন বাহক হোৱাৰ সম্ভাৱনা অধিক যাৰ অৰ্থ হৈছে যে আপোনাৰ ৰোগৰ কোনো লক্ষণ নাই কিন্তু ভাইৰাছটো প্ৰতিহত কৰিবলৈ অব্যাহত থাকিব। সেয়েহে, কোভিড নিয়ন্ত্ৰণ আৰু সংক্ৰমণ কৰিবলৈ বান্ধি দিয়া নিয়মাৱলীসমূহ পালন কৰা অধিক গুৰুত্বপূৰ্ণ কিয়নো ভাইৰাছটো টিকাকৰণ নকৰা আন এজন ব্যক্তিলৈ সংক্ৰমিত হ’ব পাৰে।\nCorona Vaccinecorona virusCovid 19Health


পুৱাই মুম্বাইত জেট এয়াৰৱেজ বিমানত অঘটনঃ যাত্ৰীৰ নাক-কাণৰ পৰা…\nপুৱাই মুম্বাইত জেট এয়াৰৱেজ বিমানত অঘটনঃ যাত্ৰীৰ নাক-কাণৰ পৰা নিৰ্গত হ’ল তেজ! কি হৈছিল চাওঁক VIDEOত • বিশ্বনাথ চাৰিআলিৰ ৰাজহুৱা শ্মশানত পানী যোগান প্ৰকল্পৰ শুভ উদ্বোধন • আজি শিল্পী জয়ন্ত হাজৰিকাৰ ৭৫ সংখ্যক জন্মদিন • আজি শিল্পী জয়ন্ত হাজৰিকাৰ ৭৫ সংখ্যক জন্মদিন • পুনৰ বৃদ্ধি হ’ল পেট্ৰ’ল-ডিজেলৰ মূল্য • পুনৰ বৃদ্ধি হ’ল পেট্ৰ’ল-ডিজেলৰ মূল্য • পাটনাত পঞ্চম শ্ৰেণীৰ ছাত্ৰীক বিদ্যালয়ৰ প্ৰধান শিক্ষক আৰু সহায়কৰ বলাৎকাৰ • তিনিচুকীয়াত ৰাজধানী এক্সপ্ৰেছৰ খুন্দাত স্কুটী আৰোহী আহত • হিমাক দেখি দৌৰিলে গঁড়েও! টুইটাৰত হিমাৰ বিশেষ ভিডিঅ’ • দুৰ্ঘটনাত পতিত হৈ নেমকেয়াৰত চিকিৎসাধীন গায়ক কল্লোল বৰঠাকুৰ\nডিজিটেল ডেস্কঃ 'হোমৱৰ্ক হৈছে কোনোদিন শেষ নোহোৱা এখন নাটক।' হোমৱৰ্কক লৈ ক্ষোভ ব্যক্ত কৰি এই মন্তব্য কৰিছে বিষয়টোক লৈ চৰকাৰলৈ অনলাইন পত্ৰ প্ৰেৰণ কৰা চেন্নাইৰ মিৰুদুলা মানিয়ান নামৰ এগৰাকী মহিলাই। দ্বিতীয় শ্ৰেণীলৈকে হোমৱৰ্ক বন্ধ কৰাৰ পোষকতা…\n১৯ কোটি টকাত বিক্ৰী হ’ল বিশ্বৰ আগশাৰীৰ আলোচনী ‘টাইম’\nডিজিটেল ডেস্কঃ ১৯ কোটি টকাত বিক্ৰী হ’ল বিশ্বৰ অন্যতম প্ৰভাৱশালী তথা জনপ্ৰিয় আলোচনী 'টাইম'। মেৰেডিথ কৰ্প’ৰেশ্যনৰ পৰা ছেলছফ’ৰ্চৰ সহঃপ্ৰতিষ্ঠাতা মাৰ্ক বেনিঅফ আৰু তেওঁৰ পত্নী লিন কিনে ক্ৰয় কৰিছে মাৰ্কিন সংবাদ জগতৰ আগশাৰীৰ আলোচনীখন। ৱাল…\nঅৰ্জুন বঁটাৰ বাবে স্বৰ্ণ কন্যা হিমা দাসৰ নাম\nডিজিটেল সংবাদ, গুৱাহাটীঃ অৰ্জুন বঁটাৰ বাবে মনোনীত কৰা হৈছে এছিয়ান গেমছত ৩টাকৈ পদক জয়ী হিমা দাসৰ নাম। সোমবাৰে এই সন্মানীয় বঁটাৰ বাবে মনোনীত হয় অসমৰ এথলীটগৰাকী। এই বঁটা লাভ কৰিলে অৰ্জুন বঁটা বিজয়ী অসমৰ পঞ্চমগৰাকী খেলুৱৈ হিচাপে পৰিগণিত হ'ব…\n► মৃদুল কুমাৰ সন্দিকৈ মহানগৰীৰ ব্যস্ত ৰাজপথ। দোকান এখনৰ সন্মুখত আহি মানুহজন ৰ’লহি। লগত এজন সহযোগী। তেওঁৰ হাতত এযোৰ বৰতাল। আৰু মানুহজন ডিঙিত এটা বৰঢোল। প্ৰায় ডেৰ মিনিটমান সময় মানুহজনে নিজৰ শৈলীৰে বৰঢোলটো বজালে। তাৰপাছত মানুহজন লৈ দোকানীজনে…\n১৭ ছেপ্তেম্বৰতেই কিয় প্ৰতি বছৰে বিশ্বকৰ্মা পূজা?\nডিজিটেল ডেস্কঃ দুৰ্গা পূজা যোৱা বছৰ যি তাৰিখে হৈছিল এইবাৰ সেই একে তাৰিখতে অনুষ্ঠিত নহয়। গণেশ পূজা, সৰস্বতী পূজা, লক্ষ্মী পূজাকে আদি কৰো সকলো পূজাই প্ৰতি বছৰে সুকীয়া সুকীয়া তাৰিখত অনুষ্ঠিত হয়। কিয়নো পূজাৰ ক্ষেত্ৰত দিনতকৈ তিথিৰ গুৰুত্ব অধিক।…\nনিৱনুৱাক বাট দেখুৱাই দোকান খুলিলে জনপ্ৰিয় কণ্ঠশিল্পী বিপিন চাউদাঙেঃ VIDEO\nডিজিটেল সংবাদ, চৰাইদেউঃ চাউদাং ষ্ট'ৰ। দেখাত সাধাৰণ যেন লাগিলেও এয়া কোনো সাধাৰণ ষ্ট'ৰ নহয়। এইখন এখন বিশেষ ষ্ট'ৰ। বিশ্বকৰ্মা পূজাৰ দিনাই শুভ উদ্বোধন কৰা হৈছে এই বিশেষ ষ্ট'ৰখনৰ। মৰাণ সেউজপুৰত মুকলি কৰা এইখন ষ্ট'ৰৰ গৰাকী জনপ্ৰিয় কণ্ঠশিল্পী…\nকৰিমগঞ্জত যুৱকক গুলীয়াই হত্যা\nবিশ্বকৰ্মা পূজাৰ দিনাই কৰিমগঞ্জত অঘটন। কৰিমগঞ্জৰ পূব মধুৰবন্ধত এজন যুৱকক গুলীয়াই হত্যা। দুৰ্বৃত্তই হত্যা কৰা যুৱকজনৰ নাম হাছানউদ্দিন। গাঁৱৰে তিনি যুৱকৰ ওপৰত হত্যাৰ সন্দেহ। সন্দেহ কৰা যুৱককেইজনৰ নাম আব্দুল খালেক, আব্দুল জলিল,…\nডিমা হাচাও স্বায়ত্ত পৰিষদৰ নিৰ্বাচনক লৈ গুৱাহাটী উচ্চ ন্যায়ালয়ৰ গুৰুত্বপূৰ্ণ নিৰ্দেশ\nডিজিটেল সংবাদ, গুৱাহাটীঃ ডিমা হাচাও স্বায়ত্ত শাসিত নিৰ্বাচনৰ সৰ্ম্পকত গুৱাহাটী উচ্চ ন্যায়লয়ে সোমবাৰে প্ৰদান কৰিছে এক গুৰুত্বপূৰ্ণ ৰায়। তিনিমাহৰ পূ্ৰ্বেই কাৰ্যকাল শেষ হোৱা পৰিষদখন পুনৰ গঠনৰ বাবে অহা ৩ ডিচেম্বৰৰ ভিতৰত নিৰ্বাচন অনুষ্ঠিত কৰিবৰ…\nবিশ্বকৰ্মা পূজাৰ দিনাই নগাঁৱৰ ৰাঙলুমুখত অঘটন\nবিশ্বকৰ্মা পূজাৰ দিনাই নগাঁৱৰ নৈপাম ৰাঙলুমুখত অঘটন৷ বিদ্যুৎস্পৃষ্ট হৈ এজন শিক্ষকৰ কৰুণ মৃত্যু৷ নিহত শিক্ষকজন সোণাধৰ দাস৷ ঘৰত ইনৰ্ভাটাৰৰ কাম কৰি থকা অৱস্থাত এই ঘটনা। লগে লগে চিকিৎসালয়লৈ নিয়ে যদিও চিকিৎসকে মৃত ঘোষণা কৰে৷…\nকৃষ্ণাইত ৩৫ গৰাকী ছাত্ৰ-ছাত্ৰীক সম্বৰ্ধনা\nডিজিটেল সংবাদ, কৃষ্ণাইঃ গোৱালপাৰা জিলাৰ কৃষ্ণাইৰ মানিকপুৰ-ভেলাখামাৰ গাওঁ পঞ্চায়ত প্ৰাংগণত কৃষ্ণাই সমবায় সমিতি লিমিটেডৰ উদ্যোগত ২০১৮-১৯ বৰ্ষৰ সাধাৰণ সভা অনুষ্ঠিত হয়৷ এই সাধাৰণ সভাৰ লগত সংগতি ৰাখি ২০১৮ বৰ্ষৰ হাইস্কুল শিক্ষান্ত পৰীক্ষাত…